Diplomatic Magazine | ئایا هاوسه‌رگیرى میسیار حه‌ڵاڵه؟\nجیاوازی نێوان هاوسه‌رگیری مسیارو هاوسه‌رگیری موتعه چییه؟\nئایا هاوسه‌رگیرى میسیار حه‌ڵاڵه؟\nد. ئاوات ساڵح\nمیسیار له‌چییه‌وه هاتووه؟\nالمسیار له‌سه‌ر وه‌زنی مفعاله - صیغه مبالغه اسم الفاعل من سار یسیر سیرا ومسیرا، والمسیار هو: الرجل الكپیر السیر، واته ئه‌و پیاوه‌ی كه زۆر ده‌ڕوات و هاتوچۆ ده‌كات، فنقول رجل مسیار وسیّار واته پیاوی زۆر ڕۆشتوو زۆر هاتوو چۆكه‌ر، به‌ڵام هه‌ندێك له لێكۆڵه‌ره‌وان ده‌ڵێن وشه‌ی میسیار وشه‌یه‌كی عامیه به‌كار ده‌هێنرێت له‌هه‌رێمی نجد له وڵاتی عه‌ره‌بستانی سعودیه به‌مانای (الزیاره النهاریه) واته سه‌ردانیكردن به‌ڕۆژدا، بۆیه به‌م جۆره هاوسه‌رگیریه ده‌وترێت میسیار له‌به‌ر ئه‌وه‌ی پیاو به‌زۆری به‌ڕۆژدا سه‌ردانی خێزانه‌كه‌ی ده‌كات.\nپێناسه‌ی هاوسه‌رگیری میسیار:\n( هاوسه‌رگیری كردنی پیاوێكی باڵغی عاقڵه له‌گه‌ڵ ئافره‌تێكی باڵغی عاقڵدا كه حه‌ڵاڵ بێت بۆی له‌شه‌رعدا كه هاوسه‌رگیری له‌گه‌ڵدا بكات، له‌سه‌ر ماره‌ییه‌كی ئاشكرا، وه‌به ئاماده‌بونی دوو شایه‌ت كه‌مه‌رجه‌كانی شایه‌تیدانیان تێدابێت و به‌شایه‌ته‌كان ده‌وترێت ئه‌م هاوسه‌رگیریه نهێنییه‌و ده‌بێت شاراوه‌بێت و نابێت ئاشكرابكرێت.\nلەم گرێبەستەدا ئافره‌ت ته‌نازول ده‌كات له حه‌قی نه‌فه‌قه‌و خه‌رجی و سه‌كه‌ن و مانه‌وه‌ی پیاوه‌كه لای به‌شه‌ودا(المبیت)، ئیتر ئه‌م مه‌رجانه باسبكرێت له‌گرێبه‌سته‌كه‌دا یان به‌عورف سابت بووه، وه به‌زۆری ئافره‌ت له‌م جۆره هاوسه‌رگیریه‌دا یان ژنی دووه‌مه یان ژنی سێیه‌مه یان ژنی چواره‌مه.\nهۆكاری داهێنانی ئه‌م جۆره هاوسه‌رگیریه‌شی ئه‌و ئافره‌تانه بوون كه‌نه‌یان توانیبوو زه‌واجی ئاسایی (ئه‌و زواجه شه‌رعی و صحیحه‌ی كه‌ده‌كرێت) بكه‌ن وه‌ئه‌و ئافره‌تانه‌ی كه له‌ژیانی هاوسه‌رگیری یه‌كه‌میاندا سه‌ركه‌وتوو نه‌بون و جیابونه‌ته‌وه له‌هاوسه‌ره‌كانیان.\nسه‌ره‌تای سه‌رهه‌ڵدانی هاوسه‌ر گیری مسیار بۆ كه‌ی ده‌گه‌ڕێته‌وه؟\nپێشی چه‌ند ده‌یه‌یه‌ك هاوسه‌رگیری میسیار بۆیه‌كه‌م جار له ناوچه‌ی (القصیم) له‌وڵاتی عه‌ره‌بستانی سعودیه ده‌ركه‌وت و پاشان له‌ناوچه‌ی وسگی بڵاو بویه‌وه، ئه‌و كه‌سه‌ی كه ئه‌م جۆرو شێوازه‌ی داهێنا له پرۆسه‌ی هاوسه‌رگیریدا پیاوێك بوو به‌ناوی (فهد الغنیم)، هۆكاری داهێنانی ئه‌م جۆره هاوسه‌رگیریه‌شی ئه‌و ئافره‌تانه بوون كه‌نه‌یان توانیبوو زه‌واجی ئاسایی (ئه‌و زواجه شه‌رعی و صحیحه‌ی كه‌ده‌كرێت) بكه‌ن وه‌ئه‌و ئافره‌تانه‌ی كه له‌ژیانی هاوسه‌رگیری یه‌كه‌میاندا سه‌ركه‌وتوو نه‌بون و جیابونه‌ته‌وه له‌هاوسه‌ره‌كانیان.\nجیاوازی هاوسه‌رگیری مسیار له‌گه‌ڵ هاوسه‌رگیری ئاسایدا چییه؟\nله ئه‌نجامی پێناسه‌كرنی هاوسه‌رگیری میسیاردا بۆمان ڕون ده‌بێته‌وه كه له‌هاوسه‌رگیری مسیاردا به‌شایه‌ته‌كان ده‌وترێت كه ئه‌م هاوسه‌رگیرییه نهێنیه‌و ده‌بێت شاراوه‌بێت و رانه‌گه‌یه‌نرێت، به‌ڵام له‌هاوسه‌رگیری ئاسایدا به شایه‌ته‌كان ناوترێت ئه‌م هاوسه‌رگیرییه نهێنیه‌و ده‌بێت شاراوه‌بێت، به‌ڵكو له‌هاوسه‌رگیری ئاسایدا هاوسه‌رگیرییه‌كه راده‌گه‌یه‌نرێت و ئاهه‌نگی بۆ ده‌كرێت، له‌هاوسه‌ر گیری میسیاردا ئافره‌ت ته‌نازول ده‌كات له هه‌موو مافه‌كانی یان له هه‌ندێكیان له مانه‌وه‌ی مێرده‌كه‌ی لای به‌شه‌و (المبیت) و نه‌فه‌قه‌و سه‌كه‌ن، به‌ڵام له‌هاوسه‌رگیری ئاسایدا ئافره‌ت ته‌نازول له‌هیچ حه‌قێكی خۆی ناكات له مانه‌وه‌ی مێرده‌كه‌ی به‌شه‌و (المبیت) وه له نه‌فه‌قه‌و سه‌كه‌ن، له‌هاوسه‌رگیری مسیاردا قوامه‌تی (كارسازو سه‌ربه‌رشتی) پیاوو لاوازه، به‌ڵام له‌هاوسه‌رگیری ئاسایدا پیاو ته‌واوی قوامه‌ی (كار سازو سه‌رپه‌رشتی) هه‌یه، له‌هاوسه‌رگیری مسیاردا ئافره‌ت یان ژنی دووه‌مه یان ژنی سێیه‌مه یان ژنی چواره‌مه به‌كه‌می ژنی یه‌كه‌مه، به‌ڵام له‌هاوسه‌رگیری ئاسایدا یان ژنی یه‌كه‌مه یان ژنی دووه‌مه یان ژنی سێیه‌مه یان ژنی چواره‌مه.\nهۆكاره‌كانی په‌نابردن بۆ هاوسه‌رگیری ميسیار:\n1- ئه‌و هۆكارانه‌ی كه‌په‌یوه‌ستن به‌ئافره‌تانه‌وه:\nأ- قه‌یره‌بوونی ئافره‌تان و جیابونه‌وه‌ی ئافره‌ت له‌مێرده‌كه‌ی و مردنی مێرده‌كه‌ی.\nب- ڕه‌فزكردنی فره‌ژنی له‌لایه‌ن زۆربه‌ی ئافره‌تانه‌وه كه‌هۆكاره بۆئه‌وه‌ی پیاو ئه‌م هاوسه‌رگیرییه به‌نهێنی و شاراوه بكات.\nج- پێوویستی هه‌ندێك له‌و ئافره‌تانه له‌ماڵه‌كانی خۆیانداو نه‌چن بۆ ماڵی مێرده‌كه‌یان ئه‌ویش به‌هۆی ئه‌وه‌ی منداڵیان هه‌یه له‌مێردی پێشوویان بۆ ئه‌و ئافره‌تانه‌ی كه‌جیابوونه‌ته‌وه یان مێرده‌كانیان مردوون و منداڵیان هه‌یه.\nهه‌ندێك پیاو حه‌زناكه‌ن ته‌كالیفی زیاتر بخه‌نه‌سه‌ر شانیان و ژنی دووه‌م بهێنن به‌ئاشكراو وه‌ك ژنی یه‌كه‌م، بۆیه په‌نا بۆهاوسه‌رگیری مسیار ده‌به‌ن.\n2- ئه‌وهۆكارانه‌ی كه‌په‌یوه‌ستن به‌پیاوانه‌وه:\nأ- پێوویستی سروشتی پیاوان به‌زیاتر له‌ژنێك، كه زۆرێك له‌پیاوان هه‌یه پێوویستیان به ژنێك زیاتر هه‌یه‌و بۆیه ئه‌م جۆره هاوسه‌رگیریه به‌گونجاو ده‌زانن و ده‌یكه‌ن.\nب- هه‌ندێك له‌وپیاوانه حه‌زیان له‌چێژ وه‌رگرتنی زیاتره‌و خێزانه‌كانیان ته‌مه‌نیان گه‌وره‌یه یان سه‌رقاڵی ماڵ و په‌روه‌رده‌كردنی منداڵن.\nج- هه‌ندێك پیاو حه‌زناكه‌ن ته‌كالیفی زیاتر بخه‌نه‌سه‌ر شانیان و ژنی دووه‌م بهێنن به‌ئاشكراو وه‌ك ژنی یه‌كه‌م، بۆیه په‌نا بۆهاوسه‌رگیری مسیار ده‌به‌ن.\nد- ترسی هه‌ندێك له‌پیاوان له‌ئاشكراكردنی ژنهێنانی دووه‌می و گه‌ر ژنی یه‌كه‌می بزانێت ئه‌وا توشی كێشه‌ی خێزانی ده‌بێت و ماڵه‌كه‌ی به‌ره‌و تێكچوون ده‌چێت، بۆیه په‌نا بۆئه‌م جۆره هاوسه‌ر گیریه ده‌بات.\n3- هۆكاره‌كانی كۆمه‌ڵگه:\nأ- ماره‌یی زۆرو به‌رزبوونه‌وه‌ی ته‌كالیفی هاوسه‌رگیری، بۆیه هه‌ندێك له‌پیاوان ده‌یانه‌وێت ژنی دووه‌م بهێنن، به‌ڵام به‌هۆی داواكردنی ماره‌یی زۆره‌وه‌و ته‌كالیفه زۆره مادییه‌كانی پرۆسه‌ی هاوسه‌رگیرییه‌وه ناتوانن ژنی دووه‌م بهێنن.\nب- سه‌یر كردنی كۆمه‌ڵگه به‌چاوێكی كه‌م و شێوه‌یه‌كی نامۆ بۆئه‌و پیاوانه‌ی كه ده‌یانه‌وێت زیاد له‌ژنێك بهێنن و به‌كه‌سێكی شه‌هوانی سه‌یریان ده‌كه‌ن كه هه‌موو هیواو ئاواتیان بووه به‌ئافره‌ت، وه‌له‌وانه‌شه ئه‌م پیاوه پێویستیه‌كی ته‌واوی به ژنی دووه‌م بێت، به‌ڵام ناچار ده‌بێت په‌نا بۆ هاوسه‌ر گیری مسیار ببات تا خه‌ڵكی پیی نه‌زانن و شاراوه‌بێت لایان و هه‌ندێك له ته‌كالیفی هاوسه‌رگیریش سوك ده‌بێت له‌سه‌ری.\nهاوسه‌رگیری مسیار ته‌نها به ته‌ڵاق و فه‌سخ و خلع كۆتایی پێ دێت له‌به‌رده‌م قازی (دادوه‌ر) دا، ئه‌مانه هاوسه‌رگیری میسیاره جیاده‌كاته‌وه له‌هاوسه‌رگیری موتعه (متعه).\nجیاوازی نێوان هاوسه‌رگیری مسیارو هاوسه‌رگیری موتعه (متعه) چییه؟\n1- هاوسه‌رگیری موتعه هاوسه‌رگیرییه‌كی كاتییه‌و كات دیاریكراوه تێیداو په‌یوه‌سته به‌كاتێكی دیاری كراوه‌وه له‌به‌رامبه‌ر ماره‌ییه‌كی دیاریكراو یان كرێیه‌كی دیاریكراو، ئه‌و كرێیه‌ش په‌یوه‌سته به ئه‌ندازه‌ی كاته‌كه‌وه، هه‌ركات كاته‌كه‌ی كۆتایی هات ئه‌وا هاوسه‌رگیریه‌كه‌ش كۆتایی دێت و پێویست به ته‌ڵاق و فه‌سخ خلع ناكات، له‌به‌ر ئه‌وه‌ی كاته‌كه به‌شێكه له گرێبه‌سته‌كه‌و لێی جیاناكرێته‌وه.\n2- هاوسه‌رگیری مسیار هاوسه‌رگیریه‌كی به‌رده‌وام و هه‌میشه‌ی و دائمه، هیچ په‌یوه‌ست نییه به‌كاته‌وه، هاوسه‌رگیری مسیار ته‌نها به ته‌ڵاق و فه‌سخ و خلع كۆتایی پێ دێت له‌به‌رده‌م قازی (دادوه‌ر) دا، ئه‌مانه هاوسه‌رگیری میسیاره جیاده‌كاته‌وه له‌هاوسه‌رگیری موتعه (متعه).\nڕای زانایان چییه ده‌رباره‌ی هاوسه‌رگیری میسیار؟\nزانایانی سه‌رده‌م ڕایان جیاوازه له‌سه‌ر هاوسه‌ر گیری مسیارو سێ ڕایان هه‌یه:\nڕای یه‌كه‌م: هاوسه‌رگیری مسیار ڕه‌وایه (مباح) به‌ڵام باشنیه (مكروه).\nئه‌و زانایانه‌ش بریتین له دكتۆر یوسف قه‌رزاوى‌و و دكتۆر وه‌هبه الزحیلی، به‌ڵگه‌شیان ئه‌وه‌یه ده‌ڵێن عه‌قدی زه‌واجه‌كه ئه‌ركان و شروتى تێدایه‌و ته‌واوه‌و هاوسه‌رگیرییه‌كی دروسته، دكتۆر یوسف قه‌رزاوى ده‌ڵێت: (وأری أنه مباح مع الكره) واته من وای ده‌بینم ئه‌م هاوسه‌رگیرییه ڕه‌وایه، به‌ڵام باشنیه.\nدكتۆر وه‌هبه الزحیلی ده‌ڵێت (مباح مع الكره) واته ڕه‌وایه به‌ڵام باشنییه، وه‌ڕای خۆی ڕون ده‌كاته‌وه‌و ده‌ڵێت: بۆیه باش نییه له‌به‌رئه‌وه‌ی ئه‌م هاوسه‌رگیرییه مه‌رغوب نییه له‌شه‌رعداو مقاصدی شه‌رعی تێدانیه، له‌لایه‌نی سكنای نه‌فسییه‌وه وه له‌لایه‌نی سه‌رپه‌رشتیكردنی ماڵ و منداڵ و چاودێری خێزانه‌وه به‌ته‌واوه‌تی و په‌روه‌رده‌یه‌كی مه‌حكه‌می تێدانییه.\nراِی دووه‌م: كۆمه‌ڵێك له ئه‌هلی عیلم وه‌ستاون له‌سه‌ر ئه‌م جۆره هاوسه‌رگیریه‌و نه‌یان توانیوه نه‌فه‌توای حه‌ڵاڵبوونی یان حه‌رامبونی بده‌ن، له‌به‌ر ئه‌وه‌ی حوكمه‌كه‌یان بۆڕون نه‌بوه‌ته‌وه‌و پێویستیان به‌تێڕوانین و بیركردنه‌وه‌ی زیاتره له‌م جۆره هاوسه‌رگیریه‌دا، ئه‌و زانایانه‌ش بریتین له شیخ محمد بن صالح العپیمین و دكتۆر عمر بن سعود العید وه‌هه‌ندێك زانایتر.\nڕای سێیه‌م: كۆمه‌ڵێك له‌زانایانی سه‌رده‌م پێیانوایه كه هاوسه‌ر گیری مسیار حه‌رامه‌و دروست نییه، ئه‌و زانایانه‌ش بریتین له: دكتۆر محمد الزحیلی و دكتۆر عمر سلیمان الاشقر و دكتۆر عبدالله الجبوری، دكتۆر إبراهیم فاچل الدبو، دكتۆر جبر الفچیلات وچه‌ند زانانایه‌كیتر، ئه‌م زانایانه سه‌یری ماهیه‌تی گرێبه‌سته‌كه(عقد) ده‌كه‌ن و سه‌یری ئه‌و هۆكارو سلبیاتانه ده‌كه‌ن كه له دوای گرێبه‌سته‌كه (عقد) هه‌یه‌و دێته ئاراوه‌و ڕوده‌دات.\nئه‌مانه‌ی خواره‌وه هۆكارو سلبیاته‌كانی حه‌رام بوونی هاوسه‌رگیری مسیارن لای ئه‌م زانایانه:\n1- هاوسه‌رگیری مسیار عه‌داله‌تی تێدانییه، عه‌داله‌تیش واته (المبیت) مانه‌وه‌ی پیاو به شه‌و به‌یه‌كسانی له‌نێوان خێزانه‌كانیدا كه‌واجبه، ابن قدامه ڕه‌حمه‌تی خودای لێبێت ده‌فه‌رموێت (لا نعلم بین أهل العلم فی وجوب التسویه بین الزوجات فی القسم خلافا)، واته: نه‌مان زانیوه له‌نێوان ئه‌هلی زانستدا ڕاجیایی هه‌بێت له واجببونی یه‌كسانی له‌مانه‌وه‌ی شه‌ودا له‌نێوان خێزانه‌كاندا.\n2- هه‌ندێك مه‌رج داده‌نرێت له هاوسه‌رگیری مسیاردا كه‌پێچه‌وانه‌ی داخوازی گرێبه‌سته‌كه (عقد) یه‌و وه‌پێچه‌وانه‌ی مقاصدی شه‌ریعه‌یه له‌زه‌واجدا، وه‌پێچه‌وانه‌ی په‌روه‌رده‌ی منداڵه وه‌پێچه‌وانه‌ی واجبیه‌تی عه‌داله‌ته له‌نێوان خێزانه‌كاندا.\n3- هاوسه‌رگیری مسیار پێچه‌وانه‌ی ئه‌و هاوسه‌رگیریه‌یه كه شه‌ریعه‌تی ئیسلام دایناوه و هێناویه‌تی بۆمسڵمانان كه‌بریتییه له‌و زواجه صه‌حیح و دروسته كه ئێمه به‌رهه‌می ئه‌و زواجه صه‌حیح و دروسته‌ین. له‌به‌ر ئه‌وه‌ی پیاو و ژن مه‌به‌ستیان ئه‌و مه‌به‌سته نیه كه‌خودا دایناوه له‌هاوسه‌رگیریدا، وه‌پیاو و ژن له‌م جۆره هاوسه‌رگیریه‌دا هه‌ڵناسن به‌و واجباتانه‌ی كه‌به‌رامبه‌ر به‌یه‌كتری له‌سه‌ریان پێوویست كراوه له‌شه‌رعدا.\n4- به‌مه‌رج گرتنی پیاو بۆ ئافره‌ته‌كه كه نه‌فه‌قه‌و خه‌رجی نه‌داتێ و سه‌كه‌نی بۆدابین نه‌كات و شه‌و لای نه‌مێنێته‌وه ئه‌مانه مه‌رجی به‌تاڵن (باگل) و گرێبه‌سته‌كه‌ش (عقد) به‌تاڵ (باگل) ده‌كه‌نه‌وه، وه‌ئه‌و زانایانه‌ش كه‌ده‌ڵێن مه‌رجه‌كان به‌تاڵه‌و گرێبه‌سته‌كه دروسته (صحیح) هاوڕان له‌سه‌ر ئه‌وه‌ی كه‌ئافره‌ت هه‌ركات بیه‌وێت ده‌توانێت په‌شیمان بێته‌وه له‌و ته‌نازوله‌ی كه‌كردویه‌تی له‌حه‌قی نه‌فه‌قه‌و سه‌كه‌ن و مانه‌وه‌ی پیاوه‌كه‌ی به‌شه‌و لای (المبیت) و داوابكات كه‌ده‌بێت پیاوه‌كه‌ی نه‌فه‌قه‌ی بداتێ و سه‌كه‌نی بۆدابین بكات و شه‌ولای بمێنێته‌وه به‌یه‌كسانی له‌نێوان ئه‌و وخێزانه‌كه‌ی تریدا.\n5- له كاتی گرێبه‌ستی هاوسه‌رگیریه‌كه‌دا ئافره‌ت ته‌نازول ده‌كات له حه‌قی مانه‌وه‌ی مێرده‌كه‌ی به‌شه‌و لای (المبیت)، وه ته‌نازول ده‌كات له‌حه‌قی نه‌فه‌قه‌و خه‌رجی و سه‌كه‌ن.\n6- ئه‌و ئافره‌تانه‌ی كه ئه‌مڕۆ ته‌نازول ده‌كه‌ن له حه‌قی مانه‌وه‌ی مێرده‌كانیان به‌شه‌و لایان(المبیت) وه له‌معاشه‌ره‌ی زه‌وجی وته‌نازول ده‌كه‌ن له حه‌قی نه‌فه‌قه‌و سه‌كه‌ن پاش ماوه‌یه‌ك زۆر به‌یان په‌شیمان ده‌بنه‌وه‌و ره‌ئیان ده‌گۆڕن دوای ئه‌وه‌ی كه‌ده‌چنه ژیانی هاوسه‌رگیریه‌وه‌و ده‌رك ده‌كه‌ن به ژیانی هاوسه‌رێتی، واته داواده‌كه‌ن كه‌پیاوه‌كانیان شه‌ولایان بمێننه‌وه‌و وه‌نه‌فه‌قه‌و سه‌كه‌نیان بۆ دابین بكه‌ن وه‌ئه‌مه‌ش زانایان یه‌كده‌نگن له‌سه‌ری كه ئافره‌ت ئه‌گه‌ر ته‌نازولیكرد له‌حه‌قی خۆی ده‌توانێت پاش ماوه‌یه‌ك په‌شیمان بێته‌وه‌و داوای حه‌قه‌كه‌ی بكات كه‌بریتیه له مانه‌وه‌ی مێرده‌كه‌ی به شه‌و لایان وه حه‌قی نه‌فه‌قه‌و سه‌كه‌ن، چونكه ئه‌و ته‌نازولكردنه ئیجباری ده‌كات له‌سه‌ر ئه‌وه‌ی كه‌ته‌قصیری هه‌بێت به‌رامبه‌ر به‌حه‌قی منداڵه‌كانی و په‌روه‌رده‌كردنیان، وه توشی إنحراف بون، وه زۆربه‌ی ئه‌و ئافره‌تانه ناتوانن خۆڕاگربن و ڕوبه‌ڕوی زروفی داهات و ببنه‌وه.\nوه ئه‌و پیاوه‌ی كه هاوسه‌رگیری مسیاری كردووه ئاماده‌نیه شه‌و لای ئه‌و ژنه بمێنێته‌وه كه زواجی مسیاری له‌گه‌ڵدا كردووه‌و نه‌فه‌قه‌و سه‌كه‌نیشی بۆدابین ناكات و پێشتر به‌مه‌رجی گرتووه كه نه به‌شه‌و لای ده‌مێنێته‌وه نه نه‌فه‌قه‌ی ده‌داتێ و نه‌سه‌كه‌نی بۆدابین ده‌كات، كه‌واته لێره‌دا هاوسه‌ر گیریه‌كه به‌ره‌و جیابونه‌وه‌ده‌چێت و وه‌ئافره‌ته‌كه زه‌ره‌رمه‌ند ده‌بێت.\n7- كۆمه‌ڵێك مه‌فاسدو نه‌تائج به‌دوای هاوسه‌رگیری مسیاردا دێت كه‌پێچه‌وانه‌ی حیكمه‌تی هاوسه‌رگیرییه كه‌خودا ته‌شریعی كردووه له موه‌ده‌و خۆشه‌ویستی و سۆزو به‌زه‌ی و سوكنای نه‌فسی، خودا ده‌فه‌رمویت( ومن ێ‌یاته أن خلق لكم من أنفسكم أزواجا لتسكنوا الیها وجعل بینكم موده ورحمه إن فی ژلك ڵ‌یت لقوم یتفكرون ) واته له‌به‌ڵگه‌و نیشانه‌كانی خودا ئه‌وه‌یه كه له‌جنسی خۆتان خێزانی بۆ ئیوه دروست كرد تاله پاڵ ئه‌واندا ئارام بگرن وه خۆشه‌ویستی و ڕه‌حمه‌تی خسته نێوانتان به‌ڕاستی له‌مه‌دا نیشانه گه‌لێك بۆ تاقمێ هه‌یه كه‌بیر ده‌كه‌نه‌وه. بۆیه ئه‌وه‌ی له‌م ئایه‌ته‌دا خودای گه‌وره باسی ده‌كات له‌هاوسه‌رگیری مسیاردا بونی نییه. وه‌هه‌روه‌ها له‌ده‌ستچون و زایع بونی منداڵ له‌هاوسه‌ر گیری مسیاردا، وه نهێنیبونی ئه‌م جۆره هاوسه‌رگیریه له‌ژیانی خێزانیدا وه ئاشكرانه‌كردنی و تاوای لێدێت خه‌ڵكی و دراوسێكانیان كه‌ده‌یانبینن جۆره‌ها گومانی خراپیان پێده‌به‌ن و زۆربه‌یان وا تۆمه‌تباریان ده‌كه‌ن كه‌كه‌وتونه‌ته ناو حه‌رامه‌وه‌و وای لێدێت كه كه‌سوكاریان و دراوسێكانیان ده‌ست درێژی بكه‌نه‌سه‌ریان و فتنه‌و ئاژاوه‌ی لێبێته‌وه.\nزۆركات له‌وانه‌یه خه‌ڵكی نه‌خۆش كاری خراپ بكه‌ن و بڵێن زواجی مسیارمان كردووه‌و به‌ناوی مسیاره‌وه كاری خراپ بكرێت.\n8- له‌هاوسه‌رگیری مسیاردا پیاو ئیستغلالی ژن ده‌كات، وه لایه‌نی جنسی خۆی پێ تێرده‌كات وه‌هیچ ئامانجێكی تر له‌م هاوسه‌ر گیریه‌دا نیه جگه‌له وه، وه‌به‌بێ ئه‌وه‌ی پیاو هیج ته‌كلیفێك بكه‌وێته‌سه‌ری.\n9- زۆر كات پیاو ئیستغلالی ئافره‌ت ده‌كات و ده‌ست ده‌گرێت به‌سه‌ر ماڵ و سامانه‌كه‌یداو پاشان واز له‌ئافره‌ته‌كه ده‌هێنێت.\n10- ئه‌م جۆره هاوسه‌رگیرییه مه‌دخه‌ل و ڕێره‌وێكه بۆ كاری خراپ،وه ماره‌یی تێیدا ئاسانه، پیاو به‌ئاسانی هاوسه‌رگیری مسیارده‌كات، چونكه تكالیفی ئه‌م جۆره هاوسه‌رگیریه ئاسانه وپیاو به‌رپرسیارێتی خێزان هه‌ڵناكرێت، منداڵ بێ سه‌ر په‌رشته، وه‌به‌ئاسانی ئافره‌ته‌كه ته‌ڵاق ده‌دات و ده‌ستبه‌رداری ده‌بێت، زۆركات ئه‌م هاوسه‌ر گیریه نهێنیه‌و وه‌لی(سه‌رپه‌رشتیار) تێدا نیه بۆیه ئه‌مه‌واده‌كات كه هاوسه‌رگیری ببێته لعبه‌یه‌ك به‌ده‌ستی ئه‌هلی ئه‌هوائو حه‌زو ئاره‌زوه‌وه.\n11- قوامه (كارسازو سه‌رپه‌رشتی كردن) له‌هاوسه‌ر گیری مسیاردا بوونی نییه، له‌به‌ر ئه‌وه‌ی پیاو نه‌فه‌قه‌ی ئافره‌ته‌كه نادات و ئافره‌ته‌كه‌ش گوێ ڕایه‌ڵی پیاوه‌كه ناكات.\n12- بونی ئه‌م جۆره هاوسه‌رگیریه‌و بڵاو بونه‌وه‌ی وای لێدێت وه‌ك هاوسه‌رگیری متعه‌ی لێدێت و بگره خراپتریش.\n13- زۆركات له‌وانه‌یه خه‌ڵكی نه‌خۆش كاری خراپ بكه‌ن و بڵێن زواجی مسیارمان كردووه‌و به‌ناوی مسیاره‌وه كاری خراپ بكرێت.\nدكتۆر محمد الزحیلی ده‌ڵێت: "له‌به‌ر ئه‌م هۆكارانه وای ده‌بینم كه هاوسه‌رگیری مسیار حه‌رامه به (سدا للژرائع)، كه‌یه‌كێكه له مه‌صادری ته‌شریعی ته‌به‌عی (مصادر التشریع التبعیه) واته هه‌ركاتێك كارێك وه‌سیله بوو بۆ مه‌فسه‌ده و خراپه ئه‌وا مه‌نع ده‌كرێت، بۆیه هه‌مو ئه‌وشتانه‌ی كه‌سه‌رده‌كێشن بۆحه‌رام حه‌رامن، بۆیه ئه‌م ئه‌نجامانه واقعیه‌و لێی ده‌كه‌وێته‌وه خه‌یاڵو وه‌هم نیه‌و ده‌بێت به نڤری اعتبار وه‌ربگیرێت".\nكێ ده‌بێته سه‌رپه‌رشتی منداڵ؟\nله هاوسه‌رگیری مسیاردا پیاو سه‌رپه‌رشتی منداڵ ناكات له‌به‌رئه‌وه‌ی له گرێبه‌ستی هاوسه‌رگیریه‌كه‌دا به‌مه‌رج گیراوه كه‌پیاو به‌شه‌و لای ئافره‌ته‌كه نامێنێته‌وه‌و ته‌نها به‌ڕۆژ سه‌ردانی ده‌كات، ئافره‌ته‌كه ته‌نازول ده‌كات له‌مانه‌وه‌ی پیاوه‌كه لای به‌شه‌و كه‌واته ئافره‌ت خۆی سه‌رپه‌رشتی منداڵ ده‌كات و په‌روه‌رده‌یان ده‌كات بۆیه ئه‌و ئه‌ركه به‌ته‌نها ده‌كه‌وێته‌سه‌ر ئافره‌ته‌كه.\nلایه‌نه باش و خراپه‌كانی زه‌واجی مسیار؟\nبه‌لای ئه‌و زانایانه‌وه كه به‌ڕه‌وای ده‌زانن لایه‌نه‌باشه‌كه‌ی ئه‌وه‌یه كه‌پیاو و ئافره‌ت داوێن پاك ده‌بن و له‌خراپه به‌دور ده‌بن چاره‌سه‌ره بۆ ئه‌و ئافره‌تانه‌ی كه هاوسه‌رگیری نه‌بوه‌ته قسمه‌تیان یان هاوسه‌رگیریان كردووه‌و جیابه‌نه‌ته‌وه یان هاوسه‌ره‌كانیان مردون.\nلایه‌نه‌نه خراپه‌كه‌شی به‌لای ئه‌و زانایانه‌وه كه‌هاوسه‌رگیری مسیار به‌حه‌رام ده‌زانن ئه‌و خاڵانه‌بوو كه‌باسمان كرد كه به‌هۆكاری حه‌رامبوونی ئه‌و هاوسه‌رگیریه‌ی ده‌زانن و ئه‌و سلبیاتانه‌ی كه‌لێی ده‌كه‌وێته‌وه له‌دوای گرێبه‌ستی هاوسه‌رگیریه‌كه.\nبه‌تایبه‌تی له بابه‌تێكی ئاوا حه‌ساسدا كه‌بابه‌تی هاوسه‌رگیری وخێزان و ئافره‌ته، وه كۆمه‌ڵگه‌ی ئێمه جیاوازه له‌وڵاتانی خلیج، كۆمه‌ڵگه‌ی ئێمه ته‌نها به‌و هاوسه‌رگیرییه ڕازییه كه زیاتر له 1400 ساڵه ئاینی پیرۆزی ئیسلام دایناوه‌و هێناویه‌تی بۆ موسڵمانان وئێمه جێبه‌جێی ده‌كه‌ین.\nئایا هاوسه‌رگیری مسیار گونجاوه بۆ كۆمه‌ڵگه‌ی كوردی؟\nبه‌سه‌رنجدان له‌ڕای زانایان و ئه‌و سلبیاتانه‌ی كه‌باسیان كرد كه‌له‌م جۆره هاوسه‌رگیریه ده‌كه‌وێته‌وه، هه‌تا ئه‌وزانایانه‌ش كه‌به‌ڕه‌وا(مباح)ی ده‌زانن ده‌ڵێن ئه‌م جۆره هاوسه‌ر گیریه باشنیه‌و (مكروه) و له‌شه‌رعدا مه‌رغوب نییه، بۆیه من پێموایه هاوسه‌رگیری مسیار كه بیدعه‌یه‌كی خلیجیه له‌گه‌ل عورف و عادات و كلتوری كۆمه‌ڵگه‌ی ئێمه‌دا ناگونجێت، له‌به‌ر ئه‌وه‌ی كۆمه‌ڵگه‌ی كوردی كۆمه‌ڵگه‌یه‌كی پاكه‌و هه‌رشتێك گومان و شبهه‌ی تێدابێت نایكات، به‌تایبه‌تی له بابه‌تێكی ئاوا حه‌ساسدا كه‌بابه‌تی هاوسه‌رگیری وخێزان و ئافره‌ته، وه كۆمه‌ڵگه‌ی ئێمه جیاوازه له‌وڵاتانی خلیج، كۆمه‌ڵگه‌ی ئێمه ته‌نها به‌و هاوسه‌رگیرییه ڕازییه كه زیاتر له 1400 ساڵه ئاینی پیرۆزی ئیسلام دایناوه‌و هێناویه‌تی بۆ موسڵمانان وئێمه جێبه‌جێی ده‌كه‌ین.\nهاوسه‌ر گیری مسیار كه بیدعه‌یه‌كی خلیجییه‌و ئه‌گه‌ر ئافره‌تانێك له‌وڵاتانی خلیجدا كردبێتیان كه زۆربه‌یان خاوه‌نی ماڵ و سه‌روه‌تێكی زۆرن و خاوه‌ن كۆمپانیان و پێویستیان به پیاو نییه ناكرێت و ناگونجێت له‌گه‌ڵ كۆمه‌ڵگه‌ی كوردیدا، ناكرێت ئافره‌تی كورد قیاس بكرێت به ئافره‌تانی خلیج، ناگونجێت ئه‌وه‌ی كه‌له خلیج و ئه‌وروپاد ه‌كرێت بكرێته یاسا لێره، بۆیه هاوسه‌رگیری مسیار به‌هیچ جۆرێك له‌ڕوویی كۆمه‌ڵایه‌تیه‌وه له‌گه‌ڵ كۆمه‌ڵگه‌ی ئێمه‌دا ناگونجێت، بۆیه ئه‌مه به‌هیج جۆریك ناكرێت بگوازرێته‌وه بۆكۆمه‌ڵگه‌ی كوردی له‌به‌ر ئه‌و سلبیاتانه‌ی كه‌باسمانكردو جیاوازی كۆمه‌ڵگه‌ی ئێمه له‌كۆمه‌ڵگه‌كانیتر، بۆیه من ده‌ڵێم خوای گه‌وره تعددی داناوه كه عه‌داله‌ت تاكه مه‌رجیه‌تی باپیاوان تعدد بكه‌ن و به‌و شێوه‌ی كه‌خودای تعالی دایناوه هه‌م بۆ خۆیان باشتره وه‌هه‌م بۆ ئافره‌تانیش باشتره وه‌هه‌م بۆ كۆمه‌ڵگه‌ش باشتره و ئه‌و سلبیاتانه‌شی كه‌له هاسه‌رگیری مسیار ده‌كه‌وێته‌وه لە هێانی زیاد لەژنێک ( تعدد) ناكه‌وێته‌وه، با زواجی مسیار نه كرێته به‌دیلی تعددێك كه‌خودا ته‌شریعی كردووه بۆ موسڵمانان.\nئاوات ساڵح ــ دکتۆرا لە فیقهی بەراوردکاری بە یاسا ــ مامۆستای زانکۆ


ناسر ئاغابرا شاعیر و ڕووناكبیری كورد به هۆی وه‌ستانی دڵ له شاری مه‌هاباد كۆچی دوایی كرد | Roji Kurd ڕۆژی کورد\nHome بژارده‌ی سایت ناسر ئاغابرا شاعیر و ڕووناكبیری كورد به هۆی وه‌ستانی دڵ له شاری...\nسه‌ر له ئێواره‌ی ڕوژی یه‌كشه‌ممه ڕێكه‌وتی ۵ی نیسان به‌رانبه‌ر له گه‌ڵ ۱۷ی خاكه‌لێوه شاعیر و ڕووناكبیری ناسراوی كورد، “ناسر ئاغابرا” به هۆی وه‌ستانی دڵ له نه‌خۆشخانه‌یه‌كی شاری مه‌هاباد كۆچی دوایی كرد و دڵه گه‌وره‌كه‌ی بۆ هه‌میشه له لێدان كه‌وت و ماڵئاوایی یه‌گجاره‌كی له كۆڕی بنه‌ماڵه و دۆستان و هۆنه‌ردۆستانی نیشتمان كرد.\nناسر ئاغابرا به ناوناوی ئه‌ده‌بی “ژاكاو” شاعیر و هۆنه‌رمه‌ندی ناسراوی كورد ساڵی ۱۳۴۷ی هه‌تاوی له گوندی به‌رده‌ڕه‌شان سه‌ر به شاری مه‌هاباد له ڕۆژهه‌ڵاتی كوردستان له بنه‌ماڵه‌یه‌كی جووتیار و ئه‌ده‌ب دۆست له دایك بووه و هه‌ر له ته‌مه‌نی ۳ ساڵه‌یی دا به هۆی تووشبوون به سوورێجه چاوه‌كانی له ده‌ست داوه و تا دوایین ڕۆژه‌كانی ته‌مه‌ن بێ به‌هره بووه له ڕووناكی چاوه‌كانی به‌ڵام هاوكات ئه‌مه نه‌یتوانی دونیای ڕه‌نگاوڕه‌نگی خه‌یاڵ و شێعری كوردی و فولكلۆر له مامۆستا جیا بكاته‌وه.\nژاكاوی شاعیر له ساڵی ۱۳۷۵ی هه‌تاوی ژیانی هاوبه‌شی پێك هێناوه و خاوه‌نی دوو منداڵه و دوای ساڵی ۱۳۷۷ی هه‌تاوی له شاری مه‌هاباد نیشته‌جێبووه و خاوه‌نی ۳ كتێبی شێعره به ناوه‌كانی : “تریفه‌ی ئاوات، كه‌ژاوه‌ی دڵ، كۆلاره” كه تا ئێستا دوو كتێبی ناوبراو چاپ و بڵاوكراونه‌ته‌وه.\nبه داخه‌وه سه‌ر له ئێواره‌ی ئه‌مڕۆ یه‌كشه‌ممه دڵه گه‌وره‌كه‌ی مامۆستا له یه‌كێك له نه‌خۆشخانه‌كانی شاری مه‌هاباد بۆ هه‌میشه له لێدان كه‌وت و هه‌وڵ و تێكۆشانی به‌رپرسانی ته‌ندروستی ئه‌و خه‌سته‌خانه بۆ وه‌گڕ خستنه‌وه‌ی دڵه گه‌وره‌كه‌ی ژاكاوی شاعیر بێ ده‌رئه‌نجام مایه‌وه و شاعیری دڵسۆزی گه‌ل و نیشتمان بۆ هه‌تا هه‌تایه ماڵئاوایی لێكردین.\nبه‌ڕێوه‌به‌رایه‌تی ناوه‌ندی “ڕۆژی كورد” وه‌كوو ناوه‌ندێكی سه‌ربه‌خۆی ڕاگه‌یاندن و خزمه‌ت به نووسه‌ران، ئه‌دیبان و ڕووناكبیرانی نه‌ته‌وه‌كه‌مان له لایه‌ن هه‌موو ئه‌ندامان و ڕۆژنامه‌نووسانی ناه‌نده‌كه‌مانه‌وه كۆچی دوایی هۆنه‌رمه‌ند ناسر ئاغابرا وه‌كوو خه‌سارێكی گه‌وره بۆ هه‌موو گه‌لی كورد ناو ده‌بات و سه‌ره‌خۆشی له بنه‌ماڵه‌ی ناوبراو و هه‌موو گه‌لی كورد ده‌كات و هیوادارین ناو و یادی ناوبراو بۆ هه‌میشه له دڵی هه‌مووماندا به‌رز و به‌ڕێز بمێنێته‌وه و ڕۆحی ئازیریان شاد بێت.\nبه‌رێوه‌به‌رایه‌تی ناوه‌ندی ڕۆژی كورد – پاریس ڕێكه‌وتی ۵ی نیسانی ساڵی ۲۰۲۰ی زایینی\nPrevious articleئایین، زانست، سیاسەت و کرۆنا\nNext articleباقی شه‌فیعی، شاعیر و لێكۆڵه‌ری ناسراوی هه‌ورامی له ته‌مه‌نی ۷۴ ساڵییدا كۆچی دوایی كرد


گواستنەوەی ڕاژە Archives - تۆڕی میدیایی خەڵک\nتۆڕی میدیایی خەڵک / گواستنەوەی ڕاژە\nخەڵک ئەو شاخەوانە تەمەن ٣٦ ساڵیەی کە ئاڵای کوردستانی گەیاندە ئێڤرێست وەک بەرزترین لوتکەی چیا لەجیهان، دوای گەڕانەوە و تەواوبوونی گەشتەکەی بـەهۆی بەفر و سەرماوە بینایی چاوەکانی لەدەستداوە. رەنج عومەری تەمەن ٣٦ ساڵ، لە شاری سلێمانی لە دایکبووە و نیشتەجێی شاری دهۆکە و لەماوەی ڕابردوو ئاڵای کوردستانی لەسەر چیای ئێڤرێست دانا، دوای گەڕانەوە و تەواوبوونی گەشتەکەی بـەهۆی بەفر و سەرماوە بینایی چاوەکانی لەدەست داوە، بەمەبەستی چارەسەر ئەمشەو بەرەو دەرەوەی وڵات بەڕێکەوت. ئێڤرێست، بەرزترین لوتکە چیایە دەکەوێتە نیپاڵ، لەسەر ئاستی جیهان و زنجیرە چیاکانی هێمالایا بەرزترینە، کە بەرزییەکەی ٨هەزار و ٨٤٨ مەتر دەبێت، زۆربەی ئەوانەی گەشت بۆ سەر ئەو چیایە دەکەن، پڕە لەسەرکێشی و مەترسی، ئاڵای وڵاتەکانییان لەوێ هەڵدەکەن.\nتاگ: گواستنەوەی ڕاژە\nحكومەتی هەرێم بڕیارێك بۆ فەرمانبەران دەردەكات\nخەڵك- دوابەدوای فەرمانێكی سەرۆكی حكومەتی هەرێم، كە تایبەتە…\nبەڕێوەبەرایەتییەك هەلی گواستنەوەی بۆ فەرمانبەران ڕاگەیاند\nخەڵك- بەڕێوەبەرایەتی دابەشكردنی كارەبای سۆران هەلی گواستنەوەی…\nهەلی گواستنەوەی ڕاژەی فەرمانبەران ڕاگەیەنرا\nخەڵك- دادگای سلێمانی پێویستییەكی زۆری بە فەرمانبەر هەیە…


کوردیپێدیا - ئەردە\n🏰 ئەردە | 🏷 پۆل: شوێنەکان | زمانی بابەت: 🏳 کوردیی ناوەڕاست | 👁🗨\n3. 👁 ئەزمانا\n4. 👁 ئەلکیشکێ


ڕاگواستنی دوو زیندانیی سیاسی بۆ بەندیخانەی ورمێ – چاونیوز\nئەمڕۆ ڕێکەوتی 17 حوزه‌یران ساڵی 2019 زایینی\nکوژرانی کاسبکارێکی کورد لە بانە\nحوزه‌یران 14, 2019\nسەپاندنی سزای 30 ساڵ زیندان بەسەر پارێزەرێک\nحوزه‌یران 7, 2019\nسێ بەندیی سیاسی دادگایی و سزای 138 مانگ زیندانیان بەسەردا سەپا\nحوزه‌یران 6, 2019\nدەسبەسەرکردنی سێ کەس لە پیرانشار جوانڕۆ و شنۆ\nحوزه‌یران 5, 2019\nلە دژی ژنکوژیی بەردەوام دەنگهەڵبڕینێکی نەتەوەیی و گشتی پێویستە/ قادر وریا\nئایار 24, 2019\nئەگەر پیاوی وەرە لە کوردستان ژن بە!*\n“دادپەروەری” و “دەزگای داد”ی ئێران\nنیسان 3, 2019\nئەم دەفرەی کە لەمێژە لێی دەڕژێ…\nئازار 22, 2019\nمافی زمانی، مافێک بۆ هەموو وەرزەکان/ عەلی بداغی\nشوبات 20, 2019\nکەی ئەمە ژینە و کوا ئەمە داد؟\nكانونی یه‌كه‌م 23, 2018\nئایار 28, 2017\nنیسان 25, 2017\nنیسان 23, 2017\nنیسان 9, 2017\nڕاپۆرتی پێشێلکردنی مافی مرۆڤ لە بانەمەڕی 1398ی هەتاویدا\nئایار 22, 2019\nڕاپۆرتی پێشێلکردنی مافی مرۆڤ لە خاکەلێوەی 1398ی هەتاویدا\nنیسان 21, 2019\nکوژران و بریندار بوونی 242 کۆڵبەر، گرتنی 641 چالاکی سیاسی، ئێعدامی 49 بەندی و تەقینەوەی مین لەبن پێی 84 کەس لە کوردستان لە ساڵی 1397ی هەتاویدا\nئازار 24, 2019\nکوژران و برینداربوونی 67 کۆڵبەر، گرتنی 177 کەس و سەپاندنی 207 ساڵ زیندان بەسەر 52 بەندیی سیاسیی کورد لە سێ مانگی زستاندا\nئازار 23, 2019\nكانونی یه‌كه‌م 8, 2018\nئاب 7, 2017\nئایار 27, 2017\nڕاپۆرتی پێشێلکردنی مافی مرۆڤ لە ڕۆژهەڵاتی کوردستان له سێ مانگی پاییزی 1397ی هەتاویدا\nته‌مموز 1, 2018\n329 حاڵەتی پێشێلکرانی مافی مرۆڤ لە کوردستان لە وەرزی زستانی 1396دا\nئازار 23, 2018\nکوژران و برینداربوونی 51 کاسبکار، گیرانی 248 کەس، ئێعدامی 9 بەندکراو، 17 قوربانیی تەقینەوەی مین و خۆکوژیی 16 کەس لە پاییزی 1396دا\nكانونی یه‌كه‌م 24, 2017\n233 حاڵەتی پێشێلکرانی مافی مرۆڤ لە کوردستان لە سێ مانگی هاوینی 1396دا\nتشرینی یه‌كه‌م 4, 2017\n(( ڕاپۆرتی بەشێک لە پێشێلکاریی مافی مرۆڤ لە ڕۆژهەڵاتی کوردستان بەهۆی دەزگای قەزایی و ناوەندە ئەمنیەتییەکانی کۆماری ئیسلامیی ئێران له ماوه‌ی شه‌ش مانگی یه‌که‌می 2017 دا))\nته‌مموز 10, 2017\nڕاگواستنی دوو زیندانیی سیاسی بۆ بەندیخانەی ورمێ\nكانونی دووه‌م 10, 2019\tهەواڵ ناردنی کۆمێنت 194 جار سەردانی ئەو بابەتە کراوە\nزیندانییەکی سیاسیی کورد بە ناوی سەلاح شەریفزادە خەڵکی بۆکان کە لە هاوینی ڕابردوودا لە لایەن هێزە ئەمنییەتیەکانەوە دەسبەسەرکرابوو، دوای چوار مانگ بەبێ دادگایی کردن ڕەوانەی گرتووخانەی بۆکان کرا و ڕۆژی هەینی گواسترایەوە بۆ بەندیخانەی ورمێ.\nبەپێی ڕاپۆرتی ناوەندی دێموکڕاسی و مافی مرۆڤی کوردستان، ناوبراو لە ١٤ی پووشپەڕی ١٣٩٧ی هەتاوی لە کاتی تێکهەڵچوونێکی چەکداری لە جادەی ورمێ_ میاندوا بە تۆمەتی هاوکاریی لە گەڵ یەکێک لە حیزبەکانی دژبەری ڕێژیمی کۆماری ئیسلامیی ئێران دەسبەسەر و ڕەوانەی گرتنگەی ورمێ کرا و دواتر گواسترایەوە بۆ بۆ کان و دوای ٦ مانگ بێ دادگایی کردن دووبارە ڕەوانەی بەندیخانەی ورمێ کرایەوە.\nهەروەها هاونیشتمانیەکی دیکەی کورد بە ناوی شێرزاد کەریمی خەڵکی ورمێ کە دوو مانگ بەر لە ئێستا دەسبەسەر وهیچ هەواڵێک لە چارەنووسی لەبەردەستدا نەبوو، بە تۆمەتی هاوکاریی لە گەڵ یەکێک لە حیزبەکانی دژبەری کۆماری ئیسلامی، ڕەوانەی بەندیخانەی ورمێ کرا.\nبەپێی هەواڵێکی دیکە، حوسێن باقری ناسراو بە “ژاکان باران” بە تۆمەتی دژایەتیی کردنی نیزام، بێڕێزی بە پیرۆزییەکان و هاندانی خەڵک لە دنیای مەجازیدا دژی ڕێژیم، دوو جار بانگهێشتی دادگای ئینقلاب لە شارستانی مەلەکشاهی کرا و بە هۆی ئامادە نەبوونی دادوەر دادگایی نەکرا و دواتر ڕۆژی ٢٤ی بەفرانبار لە لایەن هێزە ئەمنییەتییەکانەوە دەسبەسەر و دوای ١٥ ڕۆژ، بە بارمتە ئازاد کرا.\nکوژرانی چوار کۆڵبەر بە تەقەی ڕاستەوخۆی هێزە چەکدارەکانی ڕێژیم\nئایار 28, 2019\nناوەندە ئەمنییەکانی زیندان، گوشاری روحی و جەستەیی دەخەنە سەر بەندییە سیاسیەکان\nسەلاحەدین خەدیو دەسبەسەر کرا\nته‌مموز 4, 2017\t1,380\nڕاپۆرتی به‌شێک له پێشێلکارییه‌کانی مافی مرۆڤ له ڕۆژهه‌ڵاتی کوردستان – سێ مانگی به‌هار 1395 – 2016\nئازار 3, 2017\t1,205\nئازار 27, 2017\t1,159\nئیدارەی ئیتلاعاتی مەریوان لاوێکی دەسبەسەر کرد\nئازار 20, 2017\t1,153\nدایکی چالاکێکی مەدەنی لە کرماشان نیزیک مانگێکە دەسبەسەرە\nئازار 14, 2017\t1,152\nڕاپۆرتی پێشێلکارییه‌کانی مافی مرۆڤ له ڕۆژهه‌ڵاتی کوردستان – لە ساڵی 1395 – 2016\nئازار 29, 2017\t1,151\nمافی مرۆڤ کۆڵبەر کۆماری ئیسلامی زیندانیی سیاسیی راپۆرتی وەرزی هاوین راپۆرتی وەرزی بەهار کورد ئیران ئێران کۆماری ئیسلامیی ئێران سەردەشت راپۆرتی وەرزی ئێعدام، کۆماری ئیسلامیی ئێران، 2016 هیوا کیایی، مێهدی سەلاحی، مەهاباد، زیندانی ئێعدام، کوردستان، زیندانی محەممەد نەزەری، کەرەج، زیندانیی سیاسیی کورد بوومەلەرزە، کرماشان ڕامین حوسێن پەناهی، زیندانی ناوەندیی سنە ئیلام، پیرانشار، شنۆ، زیندان پێشێلکردنی مافی مرۆڤ لە زستان، کۆڵبەر، ئێعدام، خۆکوژی، کوردستان ئه‌یوب ئه‌سه‌دی، کاشمه‌ر، زیندانیی سیاسی هێزە ئینزامیەکان ئیعدام زیندانی ورمێ kurdish prison\nخۆکوشتنی ٥ کەس لە ماوەی سێ ڕۆژدا لە شاری بۆکان\nبریندار بوونی سێ کۆڵبەری دی لە سنوورەکانی پیرانشار و شنۆ\nتشرینی دووه‌م 2018\nتشرینی یه‌كه‌م 2018\nكانونی دووه‌م 2018\nكانونی یه‌كه‌م 2017\nتشرینی دووه‌م 2017\n© کۆپی ڕایتی ماڵپەڕ 2019, هەموو مافەکانی ماڵپەڕ پارێزراون بۆ "چاونیوز" ناوەندی مافی مرۆڤ لە ڕۆژهەڵاتی کوردستان


شاندێکی باڵای یەکێتی زانایان سەردانی ئەمینداری گشتی یەکگرتووی ئیسلامی دەکات\nبه‌رواری دابه‌زاندن: 18/02/2020 : 19:05:17\nئه‌مرۆ سێ شه‌ممه 18-2-2020 به‌رێز د. عبدالله مەلا سەعید گرتکی سەرۆکی یەکێتی زانایان و مامۆستا مەلا جەلال خەیلانی جێگری سەرۆک و مامۆستا مەلا حسن قادیانی ئەندامی مەکتەبی تەنفیزی و شێخ نیاز دێگەیی بەرپرسی لقی هەولێری یەکێتی زانایان مامۆستا مەلا ئازاد بەرپرسی لقی کەرکوکی یەکێتی زانایان سەردانی بەرێز مامۆستا سه‌لاحه‌دین محه‌مه‌د به‌هائه‌دین ئه‌مینداری گشتی یه‌كگرتووی ئیسلامیی كوردستانیان کرد.\nئامانجی سەردانەکە زیاتر بایەخدان بوو بە پەیوەندی نێوان هەردوولاو پیرۆزبایی بە بۆنەی بەستنی کۆنگرەی هەشتەم و 26ـه مین ساڵیادی ڕاگه‌یاندنی یەکگرتووی ئیسلامی کوردستان و هەڵبژاردنەوەی مامۆستا سەلاحەدین محەممەد بەهائەدین وەکو ئەمینداری گشتی و سەرکردایەتی و ئەندام و لایەنگرانی یەکگرتووی ئیسلامی کوردستان.\nهەر لە دانیشتنەکەدا کۆمەڵێک پرس و بابەتی پەیوەست بەهەردوولاو دۆخی ئێستای هەرێم و ناوچەکە گفتوگۆی لەبارەوە کراو، لەلایەن خۆشیەوە مامۆستا سەلاحەدین بەهائەددین ئەمنیداری گشتی یەکگرتووی ئیسلامی سوپاسی شاندی ناوبراوی کردو رۆڵی یەکێتی زانایانی بەرز نرخاند.\nژماره‌ی سه‌ردان : 6683507


ئەنجومەنی نوێنەرانی عێراق لێژنەییەکی پێکھێنا بۆ رووداوەکانی شارۆچکەیەکی کوردستان\n2018-01-08 [04:18 AM]\nپەرلەمانتارێکی فراكسیۆنی پارتی دیموکراتی کوردستان لە ئەنجومەنی نوێنرانی عێراق راگەیاند، ئەمڕۆئەنجومەنی نوێنەرانی عێراق دەنگی بە لێژنەی بەدواداچوون بۆ ڕووداوەكانی شارۆچکەی خورماتوو دا و لە ئەمڕۆوە لێژنەكە دەتوانن دەست بە كارەكانیان بكات.\nدکتۆرە، ئەشواق جاف، ئەندامی ئەنجومەنی نوێنەرانی عێراق لەسەر فراكسیۆنی پارتی دیموکراتی کوردستان، بە ئاژانسی ھەواڵی زاگرۆسی ڕاگەیاند: لە کۆتای مانگی ١١ سالی ٢٠١٧ ئێمە داوامان کرد کە لێژنەییەک لە سەر رووداوەکانی شارۆچکەی خورماتوو پێک بهێندرێت، بەلام بەھۆی پشوەکان دواخرا، لە كۆبوونەوەی ئەمڕۆ دووشەممە ٨-١-٢٠١٨ی ئەنجومەنی نوێنەرانی عێراقدا دەنگ بە لێژنەی بەدواداچوون بۆ ڕووداوەكانی خورماتوو درا، بەپێی ئەوەش لە ئەمڕۆوە ئەو لێژنەیە دەتوانێت خۆی ڕێك بخاتەوە و دەست بە كارەكانیان بكەن.\nدکتورە،ئەشواق جاف گووتی: ئەندامانی لێژنەكە پێکھاتوون لە ئەندامی لێژنەی مافی مرۆڤ، كۆچ و كۆچبەران، ئەمن و ئاسایش و ڕۆشنبیری و ڕاگەیاندن لەخۆ دەگرێت، ئەندامی لێژنەی ڕۆشبیری و ڕاگەیاندنیش بۆ لێژنەكە زیاد كراوە، چونكە لە ڕووداوەكانی خورماتوودا پێشێلكاری بەرامبەر هەندێك كەناڵ و ڕۆژنامەنووسیش كراوە، بە شێوەیەکی سەرەتای دەبوایە لە ھەر لێژنەییەک ٣ ئەندام بەشداری بکە، لە کورد و سونە و شیعە پێکدێن، بەڵام ناوی ئەندامەكان لە كۆبوونەوەكەی ئەمڕۆدا نەهێنرا و دەكرێت ژمارەیان زیاد بكرێن، یان كەم بكرێت".\nئەو ئەندامەی ئەنجومەنی نوێنەرانی عێراق لە فراكسیۆنی پارتی دیموکراتی کوردستان گووتیشی: ئامانج لە كاری ئەو لێژنەیەش دیاریكردنی پێشێلكارییەكانە و هەر كەسێكیش پێشێلكاریی كردبێت، ئەوا دەبێ بدرێتە دادگا و ئەوانەی كە زیانیشیان پێ گەیشتووە، قەرەبوو بكرێنەوە، ھەروەھا دۆزینەوەی رێگا چارەیەک بۆ ئاوارەکان گەرانەوەی ئاشتی و پێکەوە ژیانە.


1 / 13\t���Ų�Ȩ����/��ǻ��/����ڵ���/�׼���������/��������ǰ��ǻ��/�Ҹ�ǰ�ڵ���/�׼������ù�/����/��ݿ�ǰ�����ǰ/��/����ڵ����ֺ����/��ǰ�ű�/����/�߰��ڵ����ڵ������̽��ڵ������ڵ���ȣ�ʸ�/��ƼĿ�ڵ���������ڵ����ֺ����/��ǰ����Ʈ�е�׼������̾����ڵ������̺��ڵ�����͸����������ڵ���̾����̾����ٰ���/����������ġ��/Ȧ����ġ��DMB���ű������������Ʈ��/�Ϲ���ڵ����/�������Ÿ\t● QR�ڵ�\n��ǰ��ȣ 5532383\t���Ų� ��ŷ����\n���Ȧ��/�������̾���/������/�̾����/�Ｚ�̾���/Į�����̾���/�����̾���\t���Ȧ�� (han5229)\t�Ǹ�1���\n( 98% / 13,116�� )\n�¾翭����Ʈ/������Ĺ̵�/����Ʈ/�޴�����Ʈ/�¾翭 ����� �Ĺ̵�\n����ũ ��� ��ǰ�Դϴ�. ���ǰ��� ��� �̾����Դϴ�.\n������߱����������Ȧ���𵨸�/�԰�(ǰ��)������5�̾�������غ�Ⱓ��ù�۰�������/�㰡������ ����ǥ��A/S �� ��� ���


دیزەبەدەرخۆنەکردنى هەواڵەکەى - لڤین - هیچى لە خیانەت کەمتر نییه.\nئەمڕۆ کەشێکى مەترسیدار باڵى بەسەر هەرێمەکەماندا کێشاوە ، تا دێت زمانى ڕەتکردنەوەى یەکتر بارگاویتر ئەکرێت ، هەموومان بە پێى پێگە لەمەدا بەرپرسیارین و دەسەڵاتیش لەم نێوەندەدا بە پلەى یەکەمى ئەو بەرپرسیارێتییە دێت ، لێ مخابن بەناو میدیا ئەهلى و سەربەخۆکان بەپلەى دووەم و بەر لە ئۆپۆزیسیۆنەکەى ( گۆڕان ، کۆمەڵ و یەکگرتوو ) دێن و لە هەوڵى زیاتر ئاڵۆز کردنى بارودۆخەکەدان ، هەر ئەوانیش وەکو دەزگایەکى (سەربەخۆ)ى ڕاگەیاندن بوونەتە هەسان و چەقۆکان بۆ ملبڕینەوەى یەکتر تیژ ئەکەن ، ئەمەش مایەى وێستە کردن و پرسیارە ، ئەوانەى لەم گۆمە ڵێڵەدا مەلە ئەکەن کێن ؟ تۆمەت بەشینەوە کارێکى نەشیاو و قێزەونە بەڵام لە کاتێکدا ڕۆژگار راستییەکان دەرئەخات ، ئیدى بە گشتیى ، میدیا ئاوسەکان بە هەواڵى زۆڵ بە ئاوێتەیى دەسەڵاتى گەندەڵ ، بوارێک ناهێڵنەوە بۆ ئەوەى چمکى مێژووى قوربانیدانى گەلەکەمان بگرین و شانازى بە خەبات و بەرخودانەکانەوە بکەین ، چونکە هەموومان نوقمى دەریاى خۆخۆرى ئەبین و لە خوێنى خۆماندا ئەگەوزێین .\nئەمجارەیان گۆڤارى - لڤین - لە ژمارە 160 یدا پەیامى کێرد و چەقۆ بڵاو ئەکاتەوە ، گوایە مەکتەبى سیاسیى یەکێتى بە هاوکاریى مەکتەبى سیاسیى پارتى لە هەوڵى داڕشتنى کوشتنى سێ سەرکردەکەى ئۆپۆزیسیۆن ( نەوشیروان مستەفا - سەڵاحەدین بەهادین و عەلى باپیر ) دان ، ئەحمەد میرەى گۆڤارەکەش بە تێکەڵاو کردنى کۆمەڵێک شت لە ژێر لێوەوە تەئکید لەو ڕاپۆڕتە هەواڵییە ئەکاتەوە .\nئەگەر نیازى داڕشتنى پلانێکى لەو شێوەیەش هەبێت ، پێم وانیە لە مەکتەبى سیاسى تەڕح بکرێت ، لەوان کارامەتر بۆ گرتنە ئەستۆى کارێکى نامەردانەى لەو شێوەیە دوو دەزگاى بەدناوى وەکو ( زانیارى و پاراستن ) لە پێشترن و ئەوەیش لە ئاستێکى زۆر باڵا و هەستەوەردا ئەکرێت ، کارى وا لەوان ئەوەشێتەوە نەک لە مەکتەبى سیاسى ئەو دوو حیزبە کە تا ئێستا خەڵکانێکى تێدایە هەموو داڕشتن و هەنگاو نان بۆ حێبەجێ کردنى شێوازێکى لەو جۆرە پلانانە لەم ئان و ساتەدا ڕەت ئەکەنەوە ، بە عەقڵى کێدا ئەچێت - کۆسرەت رەسول و دکتۆر بەرهەم - کە هەردووکیان وێڕاى ئەندامێتى مەکتەبى سیاسییان ، جێگرانى یەکەم و دووەمى جەلال تاڵەبانیشن کە بەرزترین پلەباڵایان لە یەکێتى نیشتمانى کوردستاندا گرتووە ، قبوڵى ئەنجامدانى تاوانێکى نەخوازراوى ئاوها بکەن ؟ ! ڕەنگە لە کۆبوونەوەیەکدا شتێکى وا خرابێتە بەرباس و ڕەت کرابێتەوە ، بۆیە واى بۆ ئەچم ، چونکە خەڵکى نابەرپرس و ناشایستە هەن کە لە ڕوانگەى شەڕ و خوێنەوە نەبێت دیدگاى فکرییان بستێک بڕ ناکات ، بەڵام ئەمە ئەوە ناگەیەنێت - ئەحمەد میرە - خوێندنەوەى ئاوهاى بۆ بکات و گیانى نائومێدیى و بێمتمانەیى بڵاو بکاتەوە ، تا هەوڵى تێک بەردانى لە مێژینەى نەیارانى کورد بهێنێتە دى و گیانى پێکدادان دەمەزەرد بکاتەوە.\nئەوەى تا ئێستا ڕەچاو کراوە ئەوەیە ، ئەو بڵاوکراوە بەناو ئەهلى و سەربەخۆیانە کە ئەو ناوەیان لە خۆیان ناوە ، نەک پارێزگارییان لە ئیدیعاکانى خۆیان نەکردووە و بۆى بەوەفا نەبوون ، بەڵکو بە ئاشکرا لایەنداریى خۆیان دەرخستووە و ئەوەى کە خۆیان بانگهێشتى بۆ ئەکەن هەر بڕواشیان پێ نیە ، هیچ کاتێک و بە هیچ کلۆجێک ئاییندەى گەلەکەمان و پاراستنى ئەزمونە نوێکەیان لەبەر چاو نەگرتووە ، بەڵکو دژایەتییەکى پەنهانى پەنگ خواردوو لە نێو هەگبەکەیاندا خۆى حەشار داوە .\nلە هەڵبژاردنى ڕابردوودا لیستێکى رکابەرمان بە ناوى - لیستى سپى سەربەخۆ - پێکهێنا کە ڕۆژنامەى - هاوڵاتى - سەروکارى ئەکرد و خودى تاڕق فاتیح سەرۆکى لیستەکە بوو ، لیستەکە جگە لە - هاوڵاتى - ، پارتى چەپى کوردستان و یەکێتى کۆمەنیستەکانیشى تێدا بەشدار بوون و لە دواییشدا پارتى چارەسەریى دیموکراتى کوردستانیش هاتنە خەتەوە ، لە دانیشتنێکى لیستەکەدا کە لە هاوڕێیانى پارتى چەپى کوردستان ، محەمەد خدر پشدەریى ناسراو بە دکتۆر محەمەد ، ڕزگار تاهیرى ناسراو بە هاوڕێ ڕزگار و من و چەند کەسێکى تر و تاریق فاتیحى سەرۆکى لیستەکەش ئامادەى بووین ، سەرۆکى لیستەکە بە شیلگیرییەوە جەختى لەسەر بەشدار بوونمان ئەکردەوە و ڕایگەیاند : ئەگەر بێت و ئەمجارە بەشدار نەبین ، لە ئاییندەدا پارتى و یەکێتى هێندە خزمەتگوزاریى پێشکەش بە خەڵک ئەکەن ئیدى بوارێک بۆ بەشدارى کردن لە هەڵبژاردنەکانى ئاییندەدا بۆ کەس ناهێڵنەوە ، هەرچەندە ئێمە لە پارتى چەپى کوردستان پێمان وا بوو ئەمە دیدێکى سەقەتە و ئەگەر پارتى و یەکێتى ئەوەندە جوامێر بن و خزمەتى خەڵک بکەن ، ئەو کاتە بەشدار بوون و نەبوونى ئێمە مەسەلەیەک نابێت ، خۆ ئێمەش بە مەبەستى خزمەت کردنى خەڵک نەبێت نە شەیداى پۆست و پارەین و نە پارتى و یەکێتیش بە دوژمنى سەرسەختى خۆمان ئەزانین ، لەگەڵ ئەم هەموو پێداگرتنەى ڕۆژنامەى هاوڵاتیشدا لە کۆتاییدا لیست (ریس) ەکەمان کرایەوە بە خورى و ئێمە وەکو پارتى چەپ و یەکێتى کۆمەنیستەکان لە داخى ئەم دەسخەڕۆییە بە گیرفانى بەتاڵەوە خۆمان ئەخواردەوە ، بە فرۆشتنى قووتى ماڵ و منداڵەکانیشمانەوە نەمانتوانى پارێزگاریى لە خەرجییەکەى بکەین و بە پاشەکشە (دۆڕان)ى پێشوەختەوە لە پرۆسەکە هاتینە دەر ؟؟؟ !!! بۆیە ئەمەم بە نمونە هێنایەوە تا ڕوونتر کرۆک و مەرامى میدیا (ئەهلى) و ( سەربەخۆ ) کان بۆ خوێنەران ڕوون بکەمەوە کە وردەواڵەى زۆرتر لەوەى ئەیڵێن لە هەناوى خۆیاندا هەڵگرتووە !\nنامەوێ وەکو تەحەداکەرە بێ تەحەداکان منیش تەحەدا بکەم ، وەلێ ئەتوانم لە ئاستى ئیدیعاى - بێلایەنى - ى میدیا لایەندارەکان باس لەوە بکەم ، ئەگەر بە ئەرشیفى ئەو میدیایانەدا بچینەوە شتێکمان بەرچاو ناکەوێت بە ناوى بێلایەنییەوە ، چونکە چەندێک شکانەوەى دەسەڵات لە گوتارەکانیان بەدى ئەکرێت دوو هێندەش بە داشکاندن بە لاى ( ئۆپۆزیسیۆن ) یشیان موتوربە کراون ، بە میکرۆسکۆب بە دووى کەموکوڕییەکاندا ئەگەڕێن و بە زەڕەبینیش ئەیکەن بە زلمانشێتى بڵاوکراوەکانیان ، ئەمە و لە کاتێکدا ئەتوانن باس لە سەربەخۆیى و بێلایەنیى خۆیان بکەن کە لایەنەکان لە یەک تاى تەرازوودا دابنێن و ئیدیعاکانیشیان لە تاکەى تردا بێت ، بەڵام ئایا وایە ؟ خۆشیان بڕوا ناکەن وا بن و ئەستەمە کەسیش بەو دوعایەیان بڵێ ئامین !\nسەرۆکایەتى هەرێم لەمەڕ پلانە ئاشکرا کردووەکەى مەکتەبە سیاسییەکانى حیزبە دەسەڵات زاڵەکان بۆ کوشتنى سێ سەرکردەکەى ئۆپۆزیسیۆن کە لە لڤیندا بڵاو کراوەتەوە داواى لێکۆڵینەوە و بەدواداچوونى وردى لە داواکاریى گشتیى کردووە بۆ دەرخستنى ڕاستییەکان و ئاشکرا کردنیان و گرتنە بەرى ڕێکارە یاساییەکان ، ئەحمەد میرەش بە گومانى تێکەڵ و پێکەڵ و تەسڕیحى بێسەرە و بەرەوە ، لەبرى ئەوەى بێ سەغڵەت بوون بە پیریەوە بچێت و ئەگەر ڕوون کردنەوەکەى سەرۆکایەتى هەرێم پێچەوانە دەرچوو ئینجا ئەو هەڵوێستەى مەسعود بارزانى ناشیرین بکات و دەستاڕى بۆ بخاتە گەڕ و بیکاتە هەوێنى ڕێچکەى گۆڤارەکەى ، کەچى پێشوەخت فەتواى ناشیرین کردنى ئەدات ! ئەگەر پەیامى میدیاى ئەهلى وابێت سەد ڕەحمەت لە کفن دزەکانى کوردستانى نوێ و خەبات ، ئەمڕۆ لە ویستى ئەحمەد و محەمەد و منیش بەدەرە ، سێ سەرۆکایەتى ( هەرێم ، پەرلەمان و حکومەت ) بە خۆسەپێنیى پارتى و یەکێتى و بە خۆپێچانەوە لە بەرگى دەستور و یاساشدا بێت ، لە میانەى ( سندوقى دەنگدان ) ەوە بڕیار لێدراون ، لە لایەن دەر و دراوسێوە باوەڕ پێکراون و لە ناوخۆشدا بە ئیجماعى حیزبە بەشداربووەکانى هەڵبژاردن سەلمێنراون ، جگە لە ئەحمەدەکان .\nهەموو کەس ئەزانن کە شەهید کردنى شێخ ستار کاریگەریى لەسەر ڕەوتى مێژوویى دەرخستنى ڕاستییەکان و ڕیسوا کردنى کردەوە پەنهانەکانى سەرکردایەتى سیاسیى کورد هەبوو وەک لە شەهید کردنى سەردەشت عوسمان ، بەڵام شێخ ستار بە تونى باوەعەمرەدا ئەکرێت و سەردەشتیش لە قوللەى قاف دائەنرێت ، ئەمەیە ویستى لایەنداریى و کەیف و سەفاى ئەو میدیایانەى با لە کوێوە بێت لەوێوە شەن ئەکەن ، نەک بۆ خزمەتى خەڵک و خوێنەران ، بۆیە نامۆ نیە بەر لەهەر وتوێژێک ، دانوستانێک ، بۆچوون و بەدواداچوونێکى میرەکان ، بەر لەوەى بە دووى ڕاستییەکاندا بگەڕێن و ڕاستگۆیى خۆیان لا مەبەست بێت ، پێشڕەویى خۆیان پێشوەخت ڕائەگەیەنن ، جا ئەو پێشڕەوییە بە چ جۆگەلەیەکدا ڕۆ ئەچێت گرفتێک نیە یە قەد ئەوەى هەڵسەنگاندن بۆ کاریگەرییەکانى بکرێت ، ئەگینا ئەم هەواڵە بۆن خوێن گرتوە گریمان ئەگەر واش بێت ! کەى ئێستا لەم کاتى مەیدانە پڕ لە تفەنگ و باروتەدا شایەنى بڵاو کردنەوەیە ؟ میرەکان تازە بە تازە مەسعود بارزانیمان پێ ئەناسێنن کە حیزبییە ، وا ئەزانن مندال بۆ میز کردن لە خەو هەڵئەسێنن و پێیان وایە خەڵک نە ئەمەیان بیستووە و نە درکیان پێ کردووە و نە ئەشیزانن ، وەلێ لەگەڵ ئەوەشدا تا ئێستا خۆى نەناساندووە کێیە و پەیامە پەنهانەکانى لە خزمەتى کێدان و بۆچى ڕاشکاوانە دەرى نابڕێت و سەربەخۆبوون لەکەدار ئەکات ؟ باشتر وایە بۆ جوان کردنى ئەزمونى ئەمڕۆى گەلى کوردستان ، کە چۆن ساڵانێکە پارتى و یەکێتى سوارى پشتى گەمیى ئەزمونى پڕ قوربانیى خەڵک بوونە و ئۆپۆزیسیۆنیش بە هەمان ڕوحیەتەوە هەم سوارى پشتى ناڕەزایەتیى خەڵک بوونە و هەمیش ئۆپۆزیسیۆنى ڕاستەقینەیان ناشیرین کردووە و هەمتریش دڵساردى و نائومێدیى لە دەسەڵاتدارێتیى گەندەڵ و ناداداپەروەرییان لە نێو خەڵکدا تاساندووە .\nئەوەى مەسعود بارزانى داواى کردووە پێویستە پشتگیریى لێ بکرێت :\n1 - ئەگەر پلانى هەتا ( بیرۆکە ) ى ، لەم شێوەیە لە لایەن هەر کەسێکەوە ، لە هەر ناوەندێکى باڵاى بڕیارداندا وروژێنرا بێت ، ئەبێت بدرێتە دادگا و هیچ نەبێت بەر لە هەموو شتێک لە هەموو پۆستێک ئاوەڕووت بکرێت .\n2 - ئەگەر حیزبێک بەم ئاقارەدا بڕوات پێویستە کەسى یەکەمى حیزبەکە لە دادگایەکى ئاشکرادا بدرێتە دادگا و خەڵکیش لە بڕیارى دادگا ئاگادار بکرێن .\n3 - ئەگەر هەواڵەکە درۆ بوو ، پێویستە سەرچاوەى هەواڵەکە کە ئەو میدیایەى تووشى هەڵدێر کردووە بە هەمان شێوە ڕەفتارى لەگەڵدا بکرێت .\n4 - ئەگەر هەواڵەکە هەڵبەستراو و بێ بنەما بوو ، بە پێى یاساى ڕۆژنامەگەریى سزا ئاراستەى گۆڤارى لڤین بکرێت ، هەرچەندە من - داواى لێبووردن - بە سزایەکى ئەخلاقى گونجاوئەزانم لە بەرامبەریان پیادە بکرێت ، تا بکرێتە نەریتێک و تێ بگەن کە قەڵەو بوونى ناتەندروست فش بوونەوەى بە دوادا دێت .\nبە هیوام لە ئاییندەدا وڵاتەکەمان پڕ بێت لە میدیاى سەربەخۆ و ئازاد و جێگە بە میدیاى حیزبیى و خشۆک لەق بکەن و ڕێگە بگیرێت لەوەى ئاساییشى نەتەوەییمان بخرێتە بەر نەشتەرى کەسان و ڕۆژنامەوانى نابەرپرس .


ڕێكخراوی نێوده‌وڵه‌تی كۆچ پێشوازی له بڕیاری عیراق بۆ په‌سه‌ندكردنی یاسای ژنان و كچانی ئێزیدی ڕزگاربووی ژێرده‌ستی داعش ده‌كات.\nرۆژی 1-3-2021، ئه‌نجوومه‌نی نوێنه‌رانی عیراق یاسای ڕزگاربووه ئافره‌ته ئێزیدییه‌كانی په‌سه‌ند كرد. بڕگه‌ی یاساكه ساتێكی مێژوویی نیشان ده‌كات له هه‌وڵه‌كانی ڕووبه‌ڕووبوونه‌وه‌ی پاشماوه‌ی تاوانه‌كانی داعش له دژی ئێزیدییه‌كان و گروپه كه‌مینه‌كانی دی، هه‌روه‌ها به‌شێوه‌یه‌كی ره‌سمی كرداری جینۆساید له دژیان ده‌ناسێنێت و چوارچێوه‌یه‌ك ده‌چه‌سپێنێت بۆ دابینكردنی پاڵپشتیی دارایی و شێوه‌كانی تری پاڵپشتی بۆ قه‌ره‌بووكردنه‌وه‌ی ڕزگاربووه‌كان.\nشایانی باسه، به ئاراسته‌كردنی سه‌رنجدانی دامه‌زراوه‌یی بۆ ئافره‌ته ڕزگاربووه‌كانی توندوتیژی سێكسی له ململانێكاندا، ئه‌م یاسایه عێراق ده‌خاته لیستی یه‌كه‌مین وڵاتانی جیهانی عه‌ره‌بی كه ڕزگاربووانی توندوتیژی سێكسی له ململانێكاندا، به‌ره‌سمی بناسێنێت و ڕێوشوێن وه‌ربگرێت بۆ ڕاستكردنه‌وه‌ی ئه‌و سته‌مانه‌ی لێیان كراوه هاوته‌ریب له‌گه‌ڵ ستانده‌ره نێوده‌وله‌تییه‌كان.\nڕێكخراوی نێوده‌وڵه‌تی كۆچ و هاوبه‌شه‌كانی له‌وه‌ته‌ی ساڵی ٢٠١٩ پاڵپشتیی له دامه‌زراوه عیراقییه‌كان و لایه‌نه‌كان ده‌كه‌ن له داڕشتنی چوارچێوه‌یه‌ك بۆ قه‌ره‌بووكردنه‌وه. له كانوونی یه‌كه‌می ٢٠٢٠، ڕێكخراوی نێوده‌وڵه‌تی كۆچ له عیراق كۆتا تاوتوێ ته‌شریعییه‌كانی چوارچێوه‌كه‌ی به‌ڕێوه برد كه دواتر بووه هۆی پێداچوونه‌وه و په‌سه‌ندكردنی یاساكه.\nبه پشتبه‌ستن به ئه‌زموون و پسپۆریی نێوده‌وڵه‌تی له پاڵپشتیكردنی حكوومه‌ته‌كان به به‌رنامه‌ی قه‌ره‌بووكردنه‌وه‌ی به كۆمه‌ڵ، ڕێكخراوی نێوده‌دوڵه‌تی كۆچ و هاوبه‌شه‌كانی له ئێستادا پاڵپشتی حكوومه‌تی عیراق ده‌كه‌ن له ئه‌ركه به ئاڵنگارییه‌كه‌ی جێبه‌جێكردنی یاساكه به شێوه‌یه‌كی كاریگه‌ر.


Saturday, 11.20.2021, 20:17\nبێ گومان کاتێک باس لە بنەماڵەی بارزانی دەکەم،تەنیا مەبەستم پیاوەکانی ئەو بنەماڵەیە.بەتایبەت ئەو بەرواڵەت پیاوانەی کە بۆ ماوەی سی ساڵ دەبێ بەشیک لە باشووری کوردستانیان داگیرکردوە.ژنەکانی ئەو بنەماڵەیە سنووری کۆیلایەتیان بەزاندوە.تەنیا چواروەرزیی ئاسمانی سەریڕەش دەبینن.وەک سێبەر لە نێوان خۆیاندا دێن ودەچن.وک ئەوەدەچێ کە هەردەڵێی لە رەچەیەکی دیکەی بنی ئادەم بن.ئەوەش یەکێکە لە تایبەتمەندیەکان خێڵایەتی وعەشیرەگەریی لە ناو ئەو بنەماڵەیەدا.\nبەرهەمیی رێفڕاندۆمی شوومی سەر هیشکێکی وەک مەسعود بارزانی بەوزووانە ئاسەواریی پاک نابێتەوە.رۆژ لە رۆژ زیاترکاریگەریی خراپی ئەو کارە دەردەکەوێ!ئەوەی کە کرا بۆ سەربەخۆیی نەبوو وفڕیشی بە سیاسەتەوە نەبووە.بارزانی باش دەیزانی هێدی هێدی خۆری سیاسیی ئەو بنەماڵەیە بەرەو ئاوابون دەچێ،بۆئەوەی بۆ ماوەیەکی کورت سەردەربێنێتەوە وکەچە مێژوویەک بۆخۆی تۆمار بکا،سەری نایە سەر سەری رێفڕآندۆم،کوردیش ئاسەوارەکەی بینی،ئەوانیش بە ریشی خەڵک پێکەنین!\nدەسکەوتەکانی بنەماڵەی بارزانی:\nئەوەی تۆزێک دۆستی کورد بێ،ئەو بنەماڵەیە وەک دووژمن چاوی لێدەکەن.ئەوانەی کە تابینەقاقا دووژمنی قەستەسەری کورد بن،ئەو بنەماڵەیە دەیکەنە دۆستی خۆیان.ئەوەیە رەمزوڕآزی مانەوەی ئەو بنەماڵەیە لەسەردرێژە پێدان بی ژیاننامەی خۆیان.ئەو بنەماڵەیە هیچکات خاوەنی مێژوونەبون،بەڵام خاوەنی ژیاننامەیەکن پڕ لە شەرمەزاریی.\nهەرمرۆڤێک ئازادە چۆن بژی،چۆن بیر بکاتەوە،لە کوێ بژی.زۆر کەس بە مەیلی خۆیان لە کوردستان کۆچ دەکەن وشێوەی ژیان لە ووڵاتێكی دیکە تاقی دەکەنەوە.ئەوەش مافی خۆیانە.بەڵام گرفت لێڕەدایە کە پاشی سی ساڵ لە دەسەڵاتی دووبنەماڵە لە باشووری کوردستان خەڵکانێک هەبن کە لە رووی بێ هیوایی ونەبونی داهاتوویەکی روون وڵاتی بابوباپیری خۆیان جێ دێڵن ناخواستە روولە هەندەران بکەن.\nدیتنی کورتەفیلم ووێنەی کۆچ بەرەکانی سەر سنوورەکانی بێلارووس وپۆلەندا لە دەستپێکی هەزارەی سێدا ئەوەمان پێدەڵێ کە باشووری کوردستان بەزەبریی چەک وکۆیلەی چەکدار لە لایان ئەو دووبنەماڵەیە داگیرکراوە!دونیای بێویژدان وبەناو دێمۆکڕاسیش دەستی داوەتە دەستی ئەو چەتانە وتەنانەت وڵاتێكی زلهێزیی وەک ئاڵـمانیش دەڵێ،ئێمە ئەوپەنابەرانە وەرناگرین چون پەیوەندیەکی باشمان دەگەڵ هەرێمی کوردستان هەیە!\nئەو پەنابەرانەی کە بە ناچاری گەڕێندرانەوە بۆ باشووری کوردستان بۆتە دەسکەوتێکی قڕێژ بۆ دەسەڵاتدارانی زۆنی زەرد وبە خۆشحاڵییەوە لێ دەڕوانن،کە بڵێن،هیچ کەس لەسەر سیاسەت ونەبونی کارکۆچیان نەکردوە.لە مێدیایەکانیاندابۆ فریودانی ڕای گشتی زۆرترین قسەی ناڕآست وبوختانیان ئاڕاستەی ئەو کەسانە کرد کە نەیانتوانی لە سەر سنوورەکانی بێلارووسیە بمێننەوە.سیستمی کوردکوژودژە کوردی ئەو بنەماڵەیە شکستی ئەو پەنابەرانە بۆ خۆی بە دەسکەوت هەڵدەسەنگێنێ وحەولدەدا بیکاتە رێكارێک وهەڕەشەیەک بۆ داهاتوو کەکەس بیر لە ژیانی پەنابەریی نەکاتەوە.\nمەغرووربارزانی،کۆچی بە کۆمەڵی خەڵكی بێزارلە دەسەڵاتداریەتی باب وباپیروکەسانی نزیک لە خۆی دەخاتە ئەستۆی قاچاغ چی وچەندلایەنێکی دیکە!ئەوەش خۆ گێل کردنە وخۆ دزینەیەوە لە دەسەتەواژەی قاچاغ وقاچاغچیەتی.هەرکەسەدەزانێ بۆ ماوەی دوو دەیە زیاترە بؤخۆیان قاچاغچین وبەلێشاوخەریکی پارەکۆکردنەوەن.\nدەسکەوتەکانی بنەماڵەی بارزانی لە کۆڕەووکۆچی بە کۆمەڵ وزیندان وشکەنجەوئازاریی نەتەوەی کوردوئاشبەتاڵ وسیخۆریی بۆ بیانین کە بۆ خۆیان تۆمار کردوە.ئەوانە ئەوجار بە گەڕآنەوەی زۆرەملێی بەشیک لەو کۆچبەرانە لە خۆشیان دە پێستی خۆیاندا جێگایان نابێتەوە.ئەو بنەماڵەیە بەشکستەکانی گەلی کورد شآد دەبنەوە وبەسەرکەوتنەکانی نەتەوەی کوردیش پەرۆشیی دەیانگرێ.ئەوەندە ئەردۆغآن دژی دەسەکەوتەکانی رۆژئاوای کوردستانە،بنەماڵەی بارزانی دووهیندە دژایەتی ئەو بەشە لە وڵاتیان کردوە!ئەوانەن بەشێک لە ئاکارەکانی دەسەڵاتی سی ساڵەی پاشماوەکانی مەلای باپیریان.\nتۆڕی تیڕۆریستیی دەزگای پاراستن!


عێراق حوكمی له سێداره‌دان بۆ شه‌ش ژنی تورك ده‌رده‌كات\nبه تۆمه‌تی په‌یوه‌ندی له‌گه‌ڵ داعش دادگای عێراق بڕیاری له سێداره‌دانی بۆ شه‌ش ژنه تورك ده‌ركرد.\nرۆژی 2/4/2018 ماڵپه‌ڕی سكای نیوزی عه‌ره‌بی له‌چه‌ند سه‌رچاوه‌یه‌كی دادوه‌ری له عێراق ئاشكرایكرد:” دادگای ناوه‌ندی تاوانه‌كان له عێراق بڕیاری له سێداره‌دانی بۆ شه‌ش ژنی به‌ره‌گه‌ز تورك ده‌ركردووه، به‌هۆی ئه‌وه‌ی په‌یوه‌ندیان به رێكخراوی تیرۆریستی داعشه‌وه هه‌بووه.\nله 25/2/2018 دادگای عێراق بڕیاری له سێداره‌دانی بۆ 16 ژنی تر ده‌ركردبوو، كه ئه‌وانیش له ریزه‌كانی داعش بوون و په‌یوه‌ندیان له‌گه‌ڵ ئه‌و رێكخراوه هه‌بووه، به‌مه‌ش ئه‌و ژنه توركانه‌ی له‌مساڵدا بڕیاری له سێداره‌دانیان بۆ ده‌رچووه، ژماره‌یان گه‌یشتۆته 22 ژن.\n4/7/2018 9:40:00 AM


کاری بەرهەمهێنان بۆ فلیمێکی نوێی کوردی لە سلێمانی دەکرێت.. ژمارەیەکی بەرچاو ئەکتەری ناسراوی ژن و پیاوی کوردی تیایە\nکاری بەرهەمهێنان بۆ فلیمێکی نوێی کوردی لە سلێمانی دەکرێت\nئەمڕۆ کارکردن بۆ فلمێکی کوردی لە شاری سلێمانی بە ناوی" باڵە تەڕەکانی پەپوولە" راگەیەندراو، فلیمەکە کاری بەرهەمهێنان لە لایەن ستافێکی کوردیەوە بۆی دەکرێت و، لە هەر چوار پاڕچەی کوردستانەوە ژمارەیەک هونەرمەندی ناسراو دیاری بەشداری فلمەکە دەکەن.\nسیناریۆی فیلمەکە باس لەوە دەکات کچێکی هونەرمەندە کە دووگیانە، ئەویش هونەرمەند (هانی) ئەم ڕۆڵە دەگێڕێت کە لەگەڵ هاوژینەکەی دەیەوێت بچێتە دەرەوەی وڵات و، لە ڕێی تەنکەرێکی نەوتەوە دەچنە ناو تەنکەرە نەوتەکەوە وە دەمامکیان پێوەیەو، دەیانەوێت سنوورەکان بپەڕێنن، بەڵام لە هەمان کاتدا ئەو دەمە سەردەمی شەڕی (داعش ) و، بەو هۆیەوە رووبەرووی ئاستەنگی و سەختیکی زۆر دەبنەوە .\nئاماژەیەک لەناوەرۆکی فلیمەکە پەیامێکە کە (نەوت) بۆتە نەهامەتی بۆ کورد .\n" باڵە تەڕەکانی پەپوولە" لە نووسین و دەرهێنانی : "تورج ئەسڵانە"و هونەرمەندی ناسراو"شوان عەتوف"یش یەکێکە لە ئەکتەرەکان و، ڕۆڵی کەسێکی هەڵەبجەیی دەگێڕێت، کە یەکێکە لەو کەسانەی وڵات بەجێدەهێڵێت و تووشی سەختیەکی زۆت دەبنەوە .\nکاری وێنەگرتنی لە ناوەڕاستی مانگی دوانزەدا دەست پێدەکات ، لە شاری سلێمانی کاری وێنە گرتنی بۆ دەکرێت .\nئه‌م بابه‌ته 2578 جار خوێنراوه‌ته‌وه\nوەزارەتی تەندروستی: رەنگە لەدوای دوو هەفتە لەهاتنی دەروێشەکان بۆ سلێمانی کارەسات رووبدات


22 کۆمپانیای سعودی به‌شداری لە پیشانگای هەولێری نێودەوڵەتی تایبەت بە بواری بیناسازی ده‌كه‌ن\n20/4/2019 - 11:28\n22 ى مانگ ده‌ستپێكى به‌ڕێوه‌چوونى پێشانگاكه‌یه\nلەژێر چەتری بەشی شانشینی عەرەبی سعودیە بە رێبەرایەتی دەستەی پەرەپێدانی هەناردەکانی سعودیە،ئەم ساڵ 22 کۆمپانیای سعودی بەشدار دەکەن لە پیشانگای هەولێری نێودەوڵەتی تایبەت بە بواری بیناسازی و بونیادنان و ئامێری و بەردی سروشتی کە بڕیار وایە لە شاری هەولێر ساز بکرێت لە رۆژانی 22 تا 24ی نیسانی 2019, ئەمەش بۆ تەواو کردنی رۆڵی خۆی لە پاڵپشتیکردن و ریکلام کردن بۆ بەرهەم و خزمەتگوزارییەکانی سعودیە و زیادکردنی بەشی بازاڕیی لە بازاڕە جیهانییەکان، ئەمەش بۆ نیشاندەری دیدگای شانشینی سعودیە 2030 ، و ئامانجەکانی بۆ زیادکردنی رێژەی هەناردە نا نەوتییەکان لە 16% بۆ ٥٠%ی تێکڕای بەرهەمە ناوخۆییەکان.\nئەم بەشداری کردنە درێژەپێدەری پەیوەندییە مێژووییە بازرگانی و ئابوورییەکانی نێوان ئەم دوو وڵاتەیە، چونکە هەناردەکانی سعودیە بۆ سێیەم جارە لەسەر یەک بەشداری دەکات هەر لە پیشانگای نێوەدەوڵەتی بەغداد و حەوتەم پیشانگای نێودەوڵەتی نەوت و گار لە ساڵی 2017، ئەمڕۆش بەشداری دەکات لە بەشی شانشینی عەرەبی سعودی لە پیشانگای نێودەوڵەتی هەولێر تایبەت بە بیناسازی کەلە خولی پێشوویدا لە ساڵی 2016 زیاتر لە 300 کۆمپانیا لە 20 وڵات لە سەرتاسەری جیهان بەشدارییان تێدا کرد و زیاتر لە 21 هەزار کەس سەردانیان کرد.\nئامانج لەم هەموو بەشداریکردنە پتەوکردنی پیشەسازی و خزمەتگوزارییە ناوخۆییەکان و کردنەوە کەناڵی هەناردەکردنی نوێیە بۆ کۆمپانیا سعودییەدان لە بازاڕە هەرێمی و نێودەوڵەتییەکان بەتایبەتی لە عێراق، چونکە شانشینی عەرەبی سعودیە بەم دواییە بە پەرۆشە بۆ پتەوکردنی پەیوەندی بازرگانیی نێوانیان و هەوڵ دەدات بۆ دووبارە گەڕاندنەوەی پەیوەندیی برایەتی مێژوویی نێوان، لەم رووەوە هەموو هەوڵێک دەدات بۆ پتەوکردن و ئاسانکاری کردنی پرۆسەی ئاڵوگۆڕی بازرگانی لەگەڵ عێراق، و بە نیازە لە رێگای دەستەی هەناردەکاری سعودیە و لە ئاییندەیەکی نزیکدا دەروازەیەکی نوێ لە خاڵی سنووری عەرعەر بە شێوەیەکی ئەزموونی بکاتەوە بە هاوکاری لەگەڵ لەگەڵ لایەنە پەیوەندیدارەکان، ئەمەش بەشێوەیەکی زۆر یارمەتی بەرزکردنەوەی ئاستی ئاڵوگۆڕی بازرگانی و پتەوکردنی پەیوەندیی نێوان هەردوو وڵات، شایەنی ئاماژەپێکردنە هەناردەکانی سعودیە بۆ عێراق جگە لە بەرهەمە نەوتییەکان لە ماوەی پێنج ساڵی رابردوودا گەیشتە (10 ملیار) ریالی سعودی و لە ساڵی ٢٠١٨ گەیشتە (2,4 ملیار) ریالی سعودی.\n(هەناردەکاری سعودیە) گشت تواناکانی دەخاتە گەڕ بۆ بەرەو پێشبردنی توانستی ژینگەی هەناردەکاری و نەهێشتنی ئاستەنگانەی کە رەنگە رووبەڕووی دببنەوە و بەرزکردنەوەی زانیاری لە پرۆسەکانی هەناردەکردن و گەشەپێدانی توانا مرۆییەکان لە بواری هەناردەکردن، هەروەها کار دەکات بۆ بەرزکردنەوەی ئامادەیی هەناردکردنی ئەو دەزگایانەی کە ئامانجن لە رێگای هەڵسەنگاندنی ئامادەیی هەناردەکردن و راوێژکردن بۆ باشتر کردنی تواناکانی هەناردەکردن، هەروەها (هەناردەکاری سعودیە) ئاسانکاری دەکات بۆ دۆزینەوەی هەلی کار و بازاڕی گونجاو بۆ ئەو دەزگایانە، ئەویش بە دانانی بەڵگەکانی چوونە نێو بازاڕەکان و دیراسەت کردنی بازاڕەکان بەپێی خواست، و بەشداری دەکات لە دەرخستنی بەرهەمەکانی سعودیە بەرامبەر بەو چینانەی کە ئامانجن لە رێگای بەشداری کردن لە پیشانگا نێودەوڵەتییەکان، هەروەها خزمەتگوزاری ئاسانکاری پێکەوەبەستنی نێوان هەناردەکاران و کڕیاران و کۆمپانیا پێشبینی کراوەکان ئاسان دەکات لە رێگای نێردە بازرگانییەکان و چاوپێکەوتنی دوو قوڵی لە میانەی پیشانگا نێودەوڵەتییەکان.\nبەشداری کردنی (هەناردەکانی سعودیە) رەنگدانەوەی\n(دیدگای شانشینی سعودیە 2030)ە و بۆ هێنانەدیی ئاواتەکانی سەرکردایەتی حەکیمانەیە بەرەو هەمەجۆریی سەرچاوەکانی داهاتی ئابووری نیشتمانییە.\nدارشتنه‌وه‌ى هه‌واڵ - سامان بریفكانى


لەمەوبەدوا تا تەمەنی ٦٩ ساڵی ئەتوانیت کار بکەی - Radio Sweden Kurdish - ڕادیۆی سوید - Radyoya Swêdê | Sveriges Radio\nلەمەوبەدوا تا تەمەنی ٦٩ ساڵی ئەتوانیت کار بکەی\nبڵاو کرایه‌وه torsdag 21 februari 2013 kl 11.03\nلەوە ئەچێت مافی کارکردن تا تەمەنی ٦٧ ساڵ، بەرز بکرێتە بۆ ٦٩ ساڵ. ئەمڕۆ مرۆڤ تا تەمەنی ٦٧ ساڵی مافی کارکردنی هەیە، لە هەمان کاتدا مافی وەرگرتنی خانەنشینیش بەرز ئەکرێتەوە. ئەمڕۆ دەکرێت لە تەمەنی ٦١ ساڵیەوە خانەنشین بیت، بەڵام ئەگەر بێت و ئەم پێشنیازە سەر بگرێت، ئەوا لە تەمەنی ٦٣ ساڵیەوە دەکرێت پارەی خانەنشینی وەرگریت. ئەمە پێشنیازەێکی لیژنەی کاروباری خانەنشینی سەر بە دەوڵەتە، کە بە نیازە مانگی چوار بیخاتە بەر دەست بە پێی ڕۆژنامەی داگێنس نیهێتەر.\nهێشتا نادیارە لە کەیەوە ئەم پێشنیازە تازە بە کار ئەکەوێت، بەڵام بە پێی ڕۆژنامەی یۆتەبۆریس پۆستەن دەستەی لێکۆڵەران دەیانەوێت بەرە بەرە گۆڕانکارییەکان دەست پێ بکەن تا بە تەواوی جێ ئەگرن. پێش لە هەموو شت پێشنیازەکە ئەخرێتە بەر دەست، دوواتر ئەدرێتە دەستی دامو دەزگەکان بۆ هەڵسەنگاندن و لە کۆتاییدا پێشنیازەکە دەبێت لە لایەن دەستەی خانەنشینانیشەوە پەسند بکرێت، دەستەیەکن لە نوێنەرانی حوکوومەت. ئیتر کاتێک حوکوومەت پێشنیازەکەی کرد ئەوجار پەرلەمان ئەتوانێ پەسەندی بکات. ئەو کەسەی کە ئەمڕۆ خۆی پارەی خانەنشینی ئەخاتە لاوە، ئەوتوانێت لە تەمەنی ٥٥ ساڵییەوە بەکاری بێنێت، ئەم پرسەش باسی لێوە ئەکرێت و ئەگەری بەرزکردنەوەی ئەمەش هەیە، بەڵام هێشتا نازانن چەند ساڵی بەرز بکەنەوە.\nجێی باسە هەر ساڵێک لەمەو پێش بوو فڕیدریک ڕاینفەلدتی سەرۆکوەزیر پێشنیازی کرد مرۆڤەکان تا تەمەنی ٧٥ ساڵی کار بکەن. پێشنیازەکەی ڕاینفەڵدت کە دەیوت با ئەو کەسانەی کە ماندوون لە کارەکانیان بڕۆن بخوێنن و هەوڵبدەن کارێکی تر بکەن، بەڵام ئەم پێشنیازە یەکسەر ڕەخنەی تووندی لێگیرا، یەکێک لەوان توماس ئێنەروتی وتەبێژی پرسی خانەنشینی سوسیالدیموکراتەکان بوو، ئێنەروت دەیوت بۆ هەندێک کەس زەحمەتە تەنانەت تا تەمەنی ٦٥ ساڵی کار بکەن جا تا بگاتە ٧٥.\nهەروەها کارینا لیندفەلت بەرپرسی، پرسی خاوەنکار لە دەزگای پیشەسازی و بازرگانی سوید گومانی لەم پێشنیازە هەبوو و وتی من پێم وا نییە لەو تەمەنەدا کەس ئامادە بێت واز لە کاری ڕەسمی خۆی بێنێت، ببێت بە خوێندکار و دوایا دیسان لە سەرەتاوە بە دوای کاردا بگەڕێتەوە.


یابان هەڵسا بە دابین کردنی ئۆتۆمبیڵی فریاکەوتن بۆ حکومەتی هەرێمی کوردستان بۆ هاوکاری کەسانی ڕاگوێزراوی ناوخۆیی و پەنابەران گرنگ\nیونامی / ره‌شوان ساڵح\nمەڕاسیمی ڕادەستکردن بەڕێوەچوو بە ئامادەبوونی باڵوێزی نوێ ی دەست نیشانکراوی یابان لە عیراق، بەڕێز فومیۆ ئیوای، بەڕێز هوشەنگ موحەمەد، بەڕێوەبەری گشتی سەنتەری هەماهەنگی هاوبەشی قەیرانەکان لە وەزارەتی ناوخۆی حکومەتی هەرێمی کوردستان، و بەڕێز شوکر یاسین، بەڕێوەبەری گشتی BMD.\nباڵوێز ئیوای فەرمووی، "من دڵنیام کە ئەم پڕۆژەیە کار ئاسانی دەکات بۆ نەهامەتی کەسانی ڕاگوێزراوی ناوخۆیی لە هەرێم ئەوانەی لەلایەن داعشەوە ناچار کراون ماڵی خۆیان جێبهێڵن . "وەرگرتنی ئۆتۆمبیڵەکانی فریاکەوتن لە جیاتی حکومەتی هەرێمی کوردستان لەلایەن بەڕێز شوکر یاسین فەرمووی، "ئێمە ئەم دیاریەی کە تایبەتە بە ئۆتۆمبیڵەکانی فریاکەوتن بەرز دەنرخێنین کە دیاریکراون بۆ فەراهەم کردنی پێداویستیەکانی هەرێمی کوردستانی عیراق، کە دەکرێت ژیانی هەزاران ئافرەت و پیاو و منداڵی کەمپی IDP بپارێزێت."\nخاتوو بانە کالوتی، بەڕێوەبەری ئۆفیسی هەرێمی ڕۆژهەڵاتی ناوەراستی UNOPS، ڕایگەیاند، "هاوبەشیکردنی ئۆتۆمبیڵەکانی فریاکەوتن یارمەتی حکومەت دەدات لە دابینکردنی عیراقیەکان بە خزمەتگوزاری فریاکەوتنی لەناکاو وە پەیوەندی باشی نێوان یابان لەگەڵ عیراق و هەرێمی کوردستان نیشان دەدات." ئۆتۆمبیڵەکانی فریاکەوتن یارمەتی بەهێزکردنی تواناکانی BMD دەدات بۆ دابین کردنی خزمەتگوزاری بەهاناوەچوونی فریاگوزاری لە کەمپی IDP و پەنابەران و کۆمەڵگاکانی میواندار. حکومەتی یابان هەڵسا بە زیادکردنی یارمەتی کۆمەکی بۆ 1،540،000 دولاری ئەمریکی بۆ دابینکردنی ئۆتۆمبیڵەکانی فریاکەوتن بۆ پاڵپشتی خزمەتگوزاری تەندروستی فریاکەوتن.\nعیراق ئێستا مۆڵگەی زیاتر لە 3.1 ملیون کەسانی ڕاگوێزراوی ناوخۆییە، لەگەڵ ئەوەشدا زیاتر لە 28% ئێستا نیشتەجێی هەرێمی کوردستانن. سەرەڕای 250،000 پەنابەرانی سووری لە عیراق کە میوانداریان لێکراوە، نزیکەی هەموویان لە هەرێمی کوردستان جێگیربوون.\nپۆ داواکاری ڕۆژنامەوانی، تکایە پەیوەندی بکە بە مەریجە باتیمان، ئەم ئیمەیڵە پارێزراوە لە سپام, پێویستە جاڤا سکریپت چالاک بکەیت بۆ بینینی. ، تەلەفۆن: 00962797555761


پارێزگاری كەركوك قورئان و دەستورو یاسا پێشێل دەكات\nبڕیار وابوو رۆژی یەكشەممە 11/11/2018 بینای نوێی بەڕێوەبەرایەتی رەگەزنامەو پاسپۆرتی كەركوك بە فەرمی بكرێتەوەو بخرێتە خزمەت هاوڵاتیانی شارەكەوە، ئەم بینایە یەكێكە لە كارە ناوازەكانی ئیدارەی پێشوو كە كردنەوەی دواكەوت بۆ ئێستاو قەدەری سیاسی عێراق وایكرد پارێزگاری ئێستای بە وەكالەت پەتەكەی ببڕێت.\nتا ئێرە حاڵەتەكە ئاساییە، ئەوەی ئاسایی نەبوو جەنابی پارێزگاری بە وەكالەت، كە براوەی هەڵبژاردنیشە بۆ پەرلەمان واتا دەبێتە ئەندامی گەورەترین دەزگای یاسادانان، ئامادە نەبوو ئەو رۆژەی كە دیاریكرابوو پەتەكە بپچڕێت و بیناكە بە فەرمی بكاتەوە، چونكە هاوشانی زمانی عەرەبی تابلۆی سەرەكی و تابلۆكانی تری سەر ژوورەكان بە زمانی كوردیش نووسرابوون، بۆیە فەرمان دەردەكات هەموو نووسراوە كوردییەكانی سەربیناكەو سەر بەشەكان هەڵبگیرێن ئەوجا جەنابیان ئامادە دەبێت پەتەكە ببڕێت، هەر بۆیە كردنەوەی بیناكە دواخرا بۆ رۆژی دواتر كاتێك هەموو ئەو تابلۆیانەی بە كوردی نووسرابوون لابران ئەوجا پەتەكەی بڕی.\nدیارە گرێی دەروونی ئەو پیاوە بەرانبەر بە زمانی كوردی، زمانی زۆرینەی ئەو شارەی كە بە ناوە ئەو پارێزگارێتی كوێری كردووە، بە شێوەیەك پێش ئەم رووداوەش بە بڕیاری راكان سەعید نووسینی كوردی لەسەر نوسراوە فەرمییەكانی پارێزگا لابران.\nكارەساتەكە لەوەدایە كە لێی دەپرسی خۆی لەو بڕیارانە بێ ئاگا دەكات.. دەڵێت :" من ئاگادار نیم". بێ ئەوەی لێكۆڵینەوە بكات و ئەنجامدەرانی سزا بدات.\nبۆ بەرچاو روونی جەنابیان قورئانی پیرۆز لەبارەی زمانەوە دەڵێت [ ومن اياته خلق السموات والارض و اختلاف السنتكم والوانكم ان في ذلك لايات للعالمين] (الروم 22).\nلە ماددەی چواری دەستوری عێراقدا هاتووە كە زمانی كوردی و عەرەبی زمانی فەرمی عێراقین و هاوشانیان زمانەكانی توركمانی و سریانی و ئەرمەنی لەو شوێنەی كە رێژەی دانیشتوانیان هەیە، فەرمین و هەر هەرێمێك یان پارێزگایەك بۆی هەیە لەرێی راپرسییەوە بڕیار لەسەر بەكارهێنانی زمانی تر بدات.\nئەم مافە بە یاسای ژمارە(7)ـی ساڵی 2014 رێكخراوەو لە رۆژنامەی (الوقائع العراقیە) ژمارە (4311) لە 24/2/ 2014 بڵاوكراوەتەوە.\nواتا جەنابی پارێزگاری بە وەكالەت لەو بڕیارانەیدا كە دژی زمانی كوردی كە زمانی زۆرینەی شارەكەیە، دەریكردووە پێشیلكاری بەرانبەر بە قورئان و دەستورو بە یاسا كردووە، جگە لە برینداركردنی هەستی زۆرینەی هاوڵاتیانی ئەو شارەی كە جەنابیان حاكمیەتی دەكەن.\nیەكێ لە سامانە مرۆیی و نیشتمانییەكان كە خوای گەورە بە عێراقی بەخشیوە (زمان)ـە، دەكرێت بۆ كایەی گەشەكردنی وڵات سوودی لێ وەربگیرێت، بەڵام بەداخەوە ئەم سامانە نیشتمانییە لەلایەن بیرتەسكەوە كە تەنها بەر پێی خۆیان دەبینن بەردەوام بەر خەنجەر دەدرێن و زیانی گەورە بە دۆخی عێراق بە گشتی و كەركوك بەتایبەتی دەگەیەنن و بێئەوەی كەس لێپرسینەوەیان لەگەڵ بكات.\n11/17/2018 1:02:47 AM


شاندێكی زانكۆى نوتینگهامی به‌ریتانی و وه‌زیرى په‌ر\nملتقى مهندسي كردستان :: الاقسام العامة :: جامعات كوردستان شاطر |\nموضوع: شاندێكی زانكۆى نوتینگهامی به‌ریتانی و وه‌زیرى په‌ر 2010-10-15, 7:37 pm\nشاندێكی زانكۆى نوتینگهامی به‌ریتانی و وه‌زیرى په‌روه‌رده پرسی راهێنانی مامۆستایانی كوردستان ده‌خه‌نه به‌رباس ولێكۆَلینه‌وه\nسه‌فین دزه‌یی وه‌زیرى په‌روه‌رده‌ى حكومه‌تى هه‌رێمی كوردستان له دیوانى وه‌زاره‌تدا، پێشوازی له شاندێكی زانكۆى نوتینگهامی به‌ریتانی كرد، كه پێكهاتبوو له به‌رِێزان پرۆفیسۆر فاروق شه‌كیب و د. كاسی گیبسۆن و د. ئینزۆ رامۆ سه‌رۆكی نووسینگه‌ى په‌یوه‌ندییه نێوه‌ده‌وڵه‌تییه‌كان له زانكۆى نوتینگهام.\nله‌سه‌ره‌تای دیداره‌كه‌دا سه‌فین دزه‌یی پووخته‌یه‌ك له مێژووى ریفۆرمی په‌روه‌رده‌یی بۆ شاندی میوان روونكرده‌وه‌و ئاماژه‌ى بۆ ئه‌وه كرد، بۆ گۆرِینی سیستمی خوێندن سوود له ئه‌زموونی ولاَته پێشكه‌وتووه‌كان وه‌رگیراوه‌و له رێگه‌ى پیاچوونه‌وه‌و هه‌ڵسه‌نگاندن، له هه‌وڵی ده‌ستنیشانكردنى خاڵه لاوازه‌كان و به‌هێزكردنى سیستمه‌كه‌داین.\nهه‌روه‌ها وه‌زیرى په‌روه‌رده گرنگی كه‌رتی په‌روه‌رده‌یی له هه‌رێمدا روونكرده‌وه‌و گوتى: ئه‌مساڵ نزیكه‌ى ملیۆن و نێوێك قوتابی و خوێندكار روویان له ناوه‌نده‌كانى خوێندن كردووه له‌سه‌رجه‌م به‌شه‌كانى بنه‌رِه‌تی و ئاماده‌یی و پیشه‌یی و په‌یمانگه‌كانى سه‌ر به‌وه‌زاره‌تی په‌وره‌رده‌و خه‌ڵكیش به‌په‌رۆشه‌وه به‌ره‌و خوێندن ده‌گه‌رِێته‌وه.\nله‌به‌رامبه‌ردا شاندی زانكۆى نوتینگهام ئه‌م هه‌نگاوه ئه‌رێنیانه‌ى وه‌زاره‌تی په‌روه‌رده‌یان هه‌رێمی به‌رزنرخاندو، پاڵپشتى خۆیان بۆ وه‌زاره‌تی په‌روه‌رده‌ى هه‌رێم دووپاتكرده‌وه.\nله‌لایه‌كی تره‌وه شانده‌كه پرۆژه‌یه‌كی بۆ راهێنانی مامۆستایانی هه‌رێم خسته‌رِوو بۆ به‌رزكردنه‌وه‌ى توانای مرۆیی مامۆستایان و ئاماژه‌یان بۆ ئه‌وش كرد كه چه‌ندین پرۆژه‌ى ترى هاوشێوه‌یان له ولاَتانی نایجیریا و ئیماراتی عه‌ره‌بی و ئیسپانیاو به‌نگلادێش و تایله‌ند به‌ده‌سته‌وه‌یه بۆ راهێنان و به‌رزكردنه‌وه‌ى توانای مرۆیی مامۆستایان.\nوه‌زیرى په‌روه‌رده‌ش ئه‌م هه‌نگاوه‌ى زانكۆى نۆتینگهامی به‌ریتانی به‌رزنرخاند، كه به هاوكارى ئه‌نجوومه‌نى رۆشنبیریی به‌ریتانی (بریتیش كانسڵ) جێبه‌جێ ده‌كرێت.\nملتقى مهندسي كردستان :: الاقسام العامة :: جامعات كوردستان


ئەو دەسەڵاتە شەرعیەتی نییە کە بکوژانی دەنگی ئازاد لە ناوەندی بڕیاردانیەتی! | Denegkan\nHome گشتی سەردەشت عوسمان ئەو دەسەڵاتە شەرعیەتی نییە کە بکوژانی دەنگی ئازاد لە ناوەندی بڕیاردانیەتی!\nئەو دەسەڵاتە شەرعیەتی نییە کە بکوژانی دەنگی ئازاد لە ناوەندی بڕیاردانیەتی!\nPosted By: dengekanon: May 06, 2015 In: سەردەشت عوسمانNo Comments\nله پێنج ساڵى ڕابردوودا، لەسەر دۆسیەکانی کوشتنی دەنگە ئازادەکان گەلێک ڕاستیمان چەندبارە کردۆتەوە. ڕوونمان کردۆتەوە کە بۆچی ئەو دۆسیانە بەئەنجامی خۆیان ناگەن؟ بۆچی تاوانباران داداگایی ناکرێن و بەسزای یاسایی ناگەیەنرێن؟\nگوتومانە بکوژەکانی سەردەشت و کاوە و سۆران لە کەس شاراوە نیین. ڕامانگەیاندووە کە دادگای سەربەخۆ لە کوردستان بوونی نییە و دادگاکان پارێزگاری لە بکوژانی دەنگە ئازادەکان دەکەن. ڕاشکاوانە گوتوومانە کە تیرۆرکردنی سەردەشت و دەنگە ناڕازیەکانی تر وەک تاوانێکی سیاسی، له پێناوی ئامانجى سياسى و ماددی دەسەڵاتی سیاسیدا ئەنجامدراون. ئامانج لێیان بێدەنگکردنی گەنجان و رۆژنامەنووسان و ترساندنی زۆرینەی خەڵکی ناڕازی کوردستان بووە.\nتائێرە زۆربەمان هاوڕاین لەسەر هەڵسەنگاندن و ڕونکردنەوەی ڕوداوەکان و ئامانجەکان و یاریيە سیاسیيەکانی هێزە سەرکوتگەرەکان لە کوردستاندا.\nئەمرۆ, دوای پێنج ساڵ لە تیرۆرکردنی سەردەشت، ئیتر دەڵێین دەسەڵاتی کوردی دەسەڵاتێکی مافیاییە، چونكه بکوژانی دەنگی ئازاد لە ناوەندی بڕیاردانی ئەو دەسەڵاتەدان. هەربۆیە ئەو دەسەڵاتە کە بناغەکەی لە سەر تیرۆرکردن و کوشتنی دەنگی ئازاد و گەنجانی وڵات بنیاتنراوە، هیچ مەشروعیەتێکی نییە.\nدەسەڵاتی کوردی مەشروعیەتی خۆی لە عەدالەت، دادپەرەوەری، ئازادی و وەڵامدانەوە بە خواستەکانی خەڵکەوە وەرناگرێت. ئەم دەسەڵاتە لەسەر بنەمای کۆیلەکردن و بێدەنگکردنی کۆمەڵگای کوردستان خۆی بەرهەمدێنیتەوە. ئەو دەسەڵاتە لەسەر گەندەڵی و بەتالانبردنی سەروەت و سامانی سەر زەوی و ژێرزەوی و ئاسمانی کوردستان درێژە بە بوونی خۆی دەدات. ئەم دەسەڵاتە ئەمڕۆ بە شەڕی داعش و بە مەترسی داعش پاساو بۆ مانەوەی خۆی دەهێنێتەوە.\nکە دەڵێین دەسەڵات لە کوردستان بە بێدەنگکردنی کۆمەڵگا خۆی بەرهەمدەهێنێتەوە، یەکێک لە بەڵگە مەلموسەکانی بەردەستمان تیرۆرکردنی سەردەشتە. کە سەردەشت لەبەردەم کۆلیجەکەی خۆی بە بەرچاوی خەڵکەوە ڕفێدراو پاشان جەستەکەی لە موسڵ فڕێ درا، ئەنجامدەرانی ئەم تاوانە مەبەستیان نەبوو شاراوە بن و نەزانرێ کێن. ئەوان بۆ ئەوە ئەو تاوانەیان ئەنجامدا, تاکو بەئاشکرا بێنە سەر تەلەفزیۆن، بچنە هۆڵی پەرلەمان و لەسەر کورسی و تەختی سەرۆکایەتی دابنیشن و هەڕەشە لە ئێمە و خەڵکی کوردستان بکەن و بڵێن: ئێمە ئەم دەسەڵاتە بۆ کەسی تر بەجێ ناهێڵین. بۆ ئەوە ئەو تاوانەیان ئەنجامدا کە بە خەڵکی کوردستان بڵێن ئێمە بەدیلمان نییە و هێلی سوورین.\nتیرۆری سەردەشت ڕووداوێک نییە گوزەرا بێت، تاوانێک نییە پێنج ساڵی بەسەردا تێپەڕی بیت و کۆن بووبێت. ئەگەر وەک تاوانێکی دیاریکراویش بەو جۆرە بێت، بەڵام وەک بەشێک لە واقعێکی گەورەتر ڕابوردوومان نییە، ئێستامانە و بە داخەوە ڕەنگە تا ماوەیەکی تریش داهاتوومان بێت. تا ئەو کاتەی گەندەڵی و ناعەدالەتی و تاڵانکردنی قوتی خەڵک لەلایەن دەسەڵاتێکی خێلەکی و بنەماڵەیی لە کوردستاندا بەڕێوە بچێت، تا ئەو ڕۆژەی ئازادیە مەدەنیەکان لە کوردستان لەژێر ڕەشماڵی پیرۆزیەکاندا بە داری هێڵە سورەکاندا هەڵدەواسرێ. تا ئەو کاتەی گەنجانی کوردستان لە سەرەتایيترین مافەکانیان بێبەش دەمێننەوە. تا ئەو ڕۆژەی “بەنازەکان و سەنگەرەکان” لەتاو بێکاری و هەژاری لە پایتەختی کوردایەتی پەنا بەرنە بەر ئاگرلەخۆبەردان و بە دەستی خۆیان گیانی شیرینی خۆیان بکێشن. سەردەشت هەموو رۆژێک هەڕەشەی لێ دەکرێ، ئیهانە دەکرێت، دەڕفێندرێت و تیرۆردەکرێ، هەر رۆژەی سەردەشتێکمان تیرۆر دەکرێ.\nئەم دۆسیە، دۆسیەیەکی سیاسیە. کۆمەڵگای کوردستان و ئازادیخوازان لەبەردەمی پرسی چارەنوسسازدا ڕادەگرێ. کۆمەڵگا ناتوانێت دەستبەرداری ئەو پرسە چارەنووسسازەی ئایندەی بێت، نابێت و ناکرێت تەسلیمی ویستەکانی دەسەڵاتێکی مافیایی و تاوانکار و خوێنرێژ بێت.\nئەم دۆسیەيه لەلایەن ئێمە و ئازادیخوازانی کوردستان بە کراوەیی ماوەتەوە و بە کراوەیی دەمێنێتەوە. ئەمەش به مانای ئەوەی, شەڕی ئازادیخوازانی کوردستان لەگەڵ دەسەڵاتی سیاسی بەردەوامی هەیە. باسەکە لێرەدا تەنها لەسەر دۆسیەی کەسێک نییە کە بە زوڵم کوژرا، باسەکە لەسەر ئەوەیە خەڵکی کوردستان لەسەردەشتدا چارەنوسی ڕۆڵەکانی خۆیان دەبیننەوە. باسەکە لەسەر ئەوەیە بێدەنگی لەم تاوانە، چارەنووسی سەردەشت دەبێتە ئەو وێنەیەی کە دەسەڵات بۆ ئایندەی گەنجەکانمان دەیکێشێت. بۆیە ئەو ڕووبەڕووبوونەوەیە کۆتایی پێ نەهاتووە و بەردەوامە و بەردەوام دەبێت.\nجارێکی تریش دەیڵێمەوە ئەو دەسەڵاتە مەشروعیەتی نییە کە بکوژانی دەنگی ئازاد لە ناوەندی بڕیاردانیدان!\nبەرز و بەڕێزبێت یادی سەردەشت عوسمان\nشکۆدارە یادی هەموو ئەو مرۆڤانەی لە پێناوی ژیان و عەدالەت و ئازادیدا گیان دەبەخشن\nئاینده‌ی ئازادی له‌ژێر ده‌سته‌ڵاتی پارتیدا


پووشپەڕ 27, 2022 12:26 پ.ن.\nفیلمی دراوسێ خەڵاتی فێستیڤاڵی رۆتەردامی پێدرا\nفیلمی "دراوسێ" لە دەرهێنانی دەرهێنەری كورد مانو خەلیل بەردەوامە لە بەدەستهێنانی خەڵاتی زیاتر توانیشی خەڵاتی باشترین دەرهێنەری لە فێستیڤاڵی فیلمی عەرەبی لە شاری رۆتەردام بەدەستهێنا.\nجۆزەردان 30, 2022 02:48 پ.ن.\nجیھان رۆژ: بھارا رۆمانا کورد تێ لێ گەرەک مەرڤ ھای ژ لەھیان ھەبن…ھەڤپەیڤین: دەمھات دێرکی\nگەلەک جارا، مرۆڤ دخوازێ رۆمانڤیسان ناس بکە، ژیانا وانیا دوھی و ئیرۆ، بەرھەمێن وان بخوینە یان لێکۆلین بکە. لێ دەما یەکسەر لگەل وان روونە یان گوھداریا وان بکە کو ئەو بەھسا خوە و ژیانا خوەیا بەرھەمداریێ دکن واتە و چێژا وێ جودایە. ئەم وەکە رۆژنامە ئەڤرۆ، مە خوە گھاندە رۆماننڤیسێ کورد جیھان رۆژ و مە ئەڤ ھەڤپەیڤین لگەل پێکانی.\nجۆزەردان 29, 2022 12:03 پ.ن.\nیۆبیلی زیوینی فێستیڤاڵی نێودەوڵەتیی گەلاوێژ دەستیپێكردئەدەب و هونەر\nبە دروشمی 25 ساڵە بەهرە و ئازادی ئاوێزانی گەلاوێژن، ئێوارەی روژی 25-5-2022، لە هۆڵی تەلاری هونەر لە سلێمانی كارەكانی یۆبیلی زیوینی فێستیڤاڵی نێودەوڵەتی گەلاوێژ دەستیپێكرد. خولی 25 هەمینی فێستڤاڵی گەلاوێژ بۆ ماوەی چوار رۆژ لە شاری سلێمانی بەردەوام دەبێت و چەندین چالاكی ئەدەبیی و كلتوریی و هونەریی لەخۆ دەگرێت.\nجۆزەردان 16, 2022 12:36 پ.ن.\nشەهرام نازری: ئەم خەڵاتەی هەرێمی کوردستان لەلام لە هەموو خەڵاتەکانی دیکەی جیهان باڵاترە\nبۆ ڕێزگرتن لە خزمەتی پەنجا ساڵەی هونەر و گۆرانی و شیعر و میوزیکی کوردی، وەزارەتی ڕۆشنبیری و لاوانی حکوومەتی هەرێمی کوردستان، ئەمڕۆ دووشەممە 16/5/2022 ڕێزی لە هونەرمەندی ناوداری کورد، شەهرام نازری گرت. لە وتاری ڕێزلێناندا حەمەی حەمەسەعید، وەزیری ڕۆشنبیری و لاوانی حکوومەتی هەرێمی کوردستان ئاماژەی بۆ ئەوە کرد کە ناوی نازری وەک کوردێکی ڕەسەن لە بواری هونەردا دیار و درەوشاوەیە و خزمەت و شانازی بە هونەری کوردی دەکات، تا ئێستا زیاتر لە چل ئەلبوومی گۆرانی و میوزیکی بڵاو کردووەتەوە.\nڕەزبەر 11, 2021 05:38 پ.ن.\nجۆزەردان 6, 2020 01:03 ب.ن.\nھونەرمەند سەعید گاباری كۆچا خو يا داوى كر\n(هونەرمەند( سەعید گاباری ئامادەکرن: ئەلند مزووری\nگەڵاڕێزان 4, 2019 04:38 پ.ن.\nسینەماکارا کورد سۆلین یووسف، کو خوەدی چەندین بەرهەمێن سینەمایی و هونەرییە، د دیدارەکا تایبەت دا چەندین ئاگەهییێن نوو ل دۆر کار و هونەرا خوە تایبەت ژبۆ وارمیدیا ئاشکەرا دکەت. هەڤپەیڤین: روال ناڤگوندی


الخميس أيلول 9 2021 - 08:34\n1121 جار خوێندراوه‌ته‌وه\nئه‌نجومه‌نی دادوه‌ری هه‌رێمی كوردستان سه‌باره‌ت به راگرتنی ده‌وام له 28/6/2020 تاكو رۆژی 4/7/2020 ژماره‌یه‌ك بڕیاری ده‌ركرد.\nله نووسراوێكدا كه بۆ سه‌رۆكایه‌تیه‌كانی دادگای پێداچوونه‌وه‌و داواكاری گشتی و دادگاكانی تێهه‌لچوونه‌وه‌ی هه‌ولێر و سلێمانی و دهۆك و كه‌ركوك-گه‌رمیان ئاراسته كراوه، بڕیار درا ده‌وامی دیوانی ئه‌نجومه‌نی دادوه‌ری و سه‌رۆكایه‌تی دادگای پێداچوونه‌وه‌ی هه‌رێم جگه له نووسینگه‌ی سه‌رۆكی ئه‌نجومه‌نی دادوه‌ری و به‌ڕێوه‌به‌رایه‌تی كاروباری دارایی نامه‌ڵبه‌ندی و به‌ڕێوه‌به‌رایه‌تی كاروباری وردبینی نامه‌ڵبه‌ندی له ماوه‌ی 28/6/2020 بۆ 4/7/2020 رابگیرێت.\nهه‌روه‌ها ده‌وامی سه‌رۆكایه‌تی دادگای تێهه‌لچوونه‌وه‌ی ناوچه‌ی هه‌ولێر و گشت دادگاكانی مه‌ركه‌زی شاری هه‌ولێر و فه‌رمانگه‌ی داواكاری گشتی له هه‌ولێر له‌گه‌ڵ دادگاكان و جێگیرایه‌تیه‌كانی داواكاری گشتی له قه‌زاو ناحیه‌كانی ده‌وروبه‌ری هه‌ولێر له ماوه‌ی 28/6/2020 تاكو 4/7/2020 رابگیرێن. بێجگه له‌مانه‌ش ده‌وامی دادگای به‌رایی سه‌ید سادق و جێگرایه‌تی داواكاری گشتی له سه‌ید سادق بۆ ماوه‌ی 14 رۆژ له 28/6/2020 تاكو 11/7/2020 راده‌گیرێت.\nهه‌روه‌ها له دوا خاڵی نووسراوه‌كه‌ی ئه‌نجومه‌نی دادوه‌ری باسی ره‌چاوكردنی بڕیاری ئه‌نجومه‌نی دادوه‌ری ژماره 15 له 8/4/2020 كراوه ده‌رباره‌ی راگرتنی كار به ماوه‌كانی یاسایی كه تایبه‌تن به تانه‌لێدان له حوكم و بڕیاری دادگاكان.


ئێعدامی شێخ نه‌مر كاردانه‌وه‌ی وڵاتانی شیعه‌ی لێكه‌وته‌وه | Roji Kurd ڕۆژی کورد\nماڵەوە ھەواڵ ئێعدامی شێخ نه‌مر كاردانه‌وه‌ی وڵاتانی شیعه‌ی لێكه‌وته‌وه\nئێعدامی شێخ نه‌مر كاردانه‌وه‌ی وڵاتانی شیعه‌ی لێكه‌وته‌وه\nپاش ئه‌وه‌ی عه‌ڕه‌بستانی سه‌عوودی ڕۆژی شه‌ممه ٢ی ژانویه‌ی ٢٠١٦ ڕایگه‌یاند كه ٤٧ تیرۆریستی له سێداره داوه و یه‌ك له تیرۆریسته ئێعدامكراوه‌كانی شێخ نه‌مر ئه‌لنه‌مر واته یه‌كێك له ڕێبه‌رانی گه‌وره‌ی شیعه ڕاگه‌یاند ، له ئێران و له لایه‌ن ده‌ست و پێوه‌ندییه‌كانیه‌وه له به‌شێك له شاره‌كانی ئێران وه‌ك مه‌شهه‌د و تاران هێرش كرایه سه‌ر باڵوێزخانه و كۆنسوولگه‌ریی عه‌ڕه‌بستانی سه‌عوودی له‌و وڵاته و له نوێترین زانیاری دا سفاڕه‌تی عه‌ڕه‌بستانی سه‌عوودی له تاران له لایه‌ن ناڕازیانی ئێرانیه‌وه سووتێندرا و ئەحمەد خاتەمی ئەندامی مه‌جلیسی خوبره‌گانی ڕێبه‌ری لەوبارەیەوە ئاماژەی بەوە کردووە” ئەو کارەی عه‌ڕه‌بستان تاوانێکی ئاشکرایە و خوێنی ئەلنەمر دەبێتە هۆی سڕینەوەی بنەماڵەی ئالی سعوود لە مێژوودا”.\nهه‌روه‌ها ، حەوزەی علمیەیی ئێران داخستنی هەموو حەوزە علمییەکانی لە ئێران راگەیاند و بڕیاریشە رۆژی یەکشەممە 3-1-2016 لە فەیزییەی قوم، خۆپیشاندان بکرێ.\nهاوكات عەلائەدین بروجردی بەرپرسی کۆمیسیۆنی ئاسایشی نیشتمانی و سیاسەتی دەرەوەی پەرلەمانی ئێران رایگەیاند:”بەبێ هیچ دوودڵییەک کوشتنی نەمر باقر نەمر لەلایەن سعودیەوە تاوانێکی گەورەیە و بەرپرسانی سعودیە باجێکی قورسی لەسەر دەدەن”.\nله لایه‌كی تره‌وه كارداری عه‌ڕه‌بستانی سه‌عوودی له تاران بانگهێشتی وه‌زاره‌تی ده‌ره‌وه‌ی كۆماری ئیسلامیی ئێران كراوه .\nهه‌روه‌ها وەزارەتی دەرەوەی عه‌ڕه‌بستانی سه‌عوودی جگە لە بانگردنی باڵیۆزی ئێران لە ریاز و پێدانی نامەیەكی ناڕەزایەتی، لەهەمان كاتدا بەرپرسیارێتی سلامەتی باڵیۆزخانەی لە تاران و كونسوڵخانەكەی لە مەشهەد خستووەتە ئەستۆی كۆماری ئیسلامیی ئێران.\nهه‌روه‌ها له ئاستی ناوچه‌یی دا حەیدەر عەبادی، سەرۆکوەزیرانی عێراق لەبارەی لەسێدارەدانی ئەلنەمر رایدەگەیێنێ، مێژوو سەلماندوویەتی زوڵم و ستەم و رێگەکانی سەرکوتکردن، هەر چەندە درێژخایەن بن، تاسەر بەردەوام نابن.\nحەیدەر عەبادی، سەرۆکوەزیرانی عێراق لە بەیاننامەیەکدا ئیدانەی لەسێدارەدانی شێخ نەمر باقر ئەلنەمر- كەسایەتی ئایینی شیعەکانی سعودیەی كرد و رایگەیاند “بەداخ و پەژارە و سەدمەیەکی تووندەوە، هەواڵی جێبەجێکردنی سزای لەسێدارەدانی شێخ نەمر ئەلنمر-مان لەلایەن دەسەڵاتدارانی سعودیەوە پێگەیشت”\nله لایه‌كی دیكه‌وه رێبەری رەوتی سەدر، وەک وەڵامدانەوەیەک بۆ لەسێدارەدانی شێخ نەمر باقر ئەلنەمر، داوای خۆپیشاندانی “تووڕەیی” دەکات و داواش لە حکومەتی عێراق دەکات رێگری لە کردنەوەی باڵیۆزخانەی سعودیە لە بەغدا بکا\nرێبەری رەوتی سەدر، رووی لە رێکخراو نێودەوڵەتییە ئیسلامییەکان و کۆمکاری عەرەبی كرد و گوتی “سەرکۆنەی ئەو کارە ناشرینە بکەن و سنوورێکی بۆ دابنێن، لەسەر رێکخراوە نێودەوڵەتییەکانیشە دەستەوەستان نەوەستن لەبەرامبەر ئەو ستەمەی دژ بە کەمینەکان و ستەمکاران دەکرێت”.\nهاوكات شیعەكانی عێراق داوای داخستنی باڵیۆزخانەی سعودیە لە بەغدا دەكەن هه‌وه‌ها\nحوسییە شیعە مەزهەبەکانی یەمەنیش کە ئێستا لە شەڕدان دژ بە سعودیە و لایەنگرانی حکومەتی یەمەن، لە راگەیێندراوێکدا ئیدانەی لەسێدارەدانی ئەلنەمری-یان کرد و رایانگەیاند:”ئەو کارەی سعودیە پێشێلکارییەکی روونی مافی مرۆڤە”.\nشیعەکانی بەحرەین بە ناڕەزایەتی لەسەر لەسێدارەدانی نەمر باقر نەمر دەستیان بە خۆپیشاندان کردووە و ئاژانسە هەواڵییەکانی ئێرانیش باس لە خۆپیشاندانی شیعەکانی پاکستان دەکەن.\nبه‌ڵام نەمر ئەلنەمر كێ بوو ؟\nنەمر ئەلنەمر لەدایکبووی ساڵی 1959 بوو لە شاری عەوامیەی رۆژهەڵاتی سعودیە، بەهۆی وتارە ئایینییەکانییەوە کە تێیدا رەخنەی لە ئالی سعود دەگرت دەنگۆیەکی زۆری نایەوە، لەماوەی ژیانیدا بە تۆمەتی جیا جیا لە ساڵانی 2006، 2008 ، 2009 و 2014 دەستگیرکرا.\nئەو لە ساڵی 1980 سەردانی ئێرانی کرد و ماوەی 10 ساڵ لەوێ مایەوە، پاشان چووە سووریا. نەمر دوای گەڕانەوەی بۆ سعودیە بەوە ناسرا کە رەخنەی زۆر لە خێزانی شاهانەی سعودیە دەگرێت لە و، ساڵی 2009 رەخنەی زۆری لە حکومەتی سعودیە گرت و هەڕەشەی دامەزرادنی دەوڵەتێکی شیعەی کرد، بەو هۆیەشەوە دەستگیرکرا، بەڵام دواتر ئازاد کرا.\nدوای ئەوەی شازادە نایف، کە لە ساڵی 1975-ەوە وەزیری ناوخۆی سعودیە بوو و پاشان لە 2011 بووە شازادەی جێنشینی سعودیە و لە ساڵی 2012 کۆچی دواییکرد، نەمر ئەلنەمر دڵخۆشی خۆی بە گیانلەدەستدانی ئەو ئەندامەی خێزانی شاهانەی سعودیە نەشاردەوە، ئەو تەنانەت لەسەر مینبەرەکەی لە ئەلقەتیف بەرگری لەو شیعانە کرد کە بەهۆی مردنی شازادە نایفەوە ئاهەنگیان لە سعودیە گێڕا و گوتیشی ” بەپێی چ مافێک سەلمان ( شای ئێستای سعودیە) دەکرێتە جێنشین؟ لەهەمان کاتدا ئێمەش بەبێدەنگی دانیشتووین”.\nلە 15/10/2015 دادگای تاوانەکانی سعودیە سزای لەسێدارەدانی بۆ نەمر ئەلنەمر دەرکرد و ئەمەش چەندین کاردانەوەی بەدوای خۆیدا هێنا و، لە ساڵی 2015 شێخ مەهدی ئەلسەمیدی، سەرۆکی دەستەی فەتوادان لە عێراق نامەیەکی بۆ شا سەلمانی شای سعودیە نارد و تکای لە شای سعودیە کرد نەمیر لەسێدارە نەدرێت و، گوتی ” ئەگەر سعودیە فەرمانی لەسێدارەدانەکە جێبەجێ بکات ئەوا زیانێکی زۆر بە وڵاتەکەی و وڵاتانی دراوسێی دەگەیەنێت”.\nلە 29/10/2015 بان کی موون، سکرتێری گشتی نەتەوە یەکگرتووەکان بەهەمان شێوە داوای لە سعودیە کرد ئەو فرمانەی لەسێدارەدان جێبەجێ نەکات.\nرۆژی شەممە 2/1/2016 هەواڵی لەسێدارەدانی نەمر ئەلنەمر لەرێگەی بەیاننامەیەکی وەزارەتی ناوخۆی سعودیە بڵاوکرایەوە. لەسێدارەدانەکەشی هاوکات بوو لەگەڵ سێدارەدانی 46 کەسی دیکە لە کەیسی پەیوەندیدار بە تیرۆر.\nبابەتی پێشوودوکتور قاسملوو، ڕێبه‌رێک که سێ جار تێرۆر کرا…به‌شی یه‌که‌م\nبابەتی دواتربه‌هۆی به‌فربارینه‌وه لە رۆژهەڵاتی کوردستان رێگه‌ی 700 گوند داخراوە


ئاژانسى هه‌واڵى عێراقى(اه‌ع) » پێگەی تۆڕی میدیای عێراقی\nئاژانسى هه‌واڵى عێراقى(اه‌ع)\nئاژانسى هه‌واڵى عێراقى(اه‌ع)یه‌كه‌م ئاژانسى هه‌واڵه‌كانه له‌عێراق،ودووه‌م ئاژانسه له‌ناوچه‌كه له‌دواى ئاژانسى هه‌واڵى ڕۆژهه‌ڵاتى ناوه‌ڕاستى میسرى،له‌سه‌رده‌مى عه‌بدولكه‌ریم قاسم سه‌رۆكى پێشووترى عێراق له‌مانگى ئادارى ساڵى 1959 دامه‌زرا،وه‌ك ئاژانسێكى فه‌رمى هه‌واڵه‌كان ،وژماره‌یه‌ك ڕۆژنامه‌نووسى عێراقى ڕۆڵیان هه‌بوو له‌دامه‌زراندنى وه‌ك موحسن حسێن وحه‌مید ڕه‌شید وئه‌حمه‌د قه‌تان.\nیاساى ژماره 158ى ئاژانسه‌كه له‌ساڵى 1959 ده‌ركرا،وله‌دواى بڵاوكردنه‌وه‌ى ئه‌م یاسایه له‌ڕۆژنامه‌ى فه‌رمى له6ى تشرینى یه‌كه‌مى هه‌مان ساڵ،یه‌كه‌م گه‌شتى هه‌واڵى چاپكراو له‌سه‌ر كاغه‌ز په‌خشكرا به‌ناوى ئاژانسه‌كه‌وه ئه‌ویش له9ى تشرینى دووه‌مى 1959بوو.\nپێش ئه‌م به‌رواره به‌نۆ مانگ وبه‌دیاریكراوى له‌ڕۆژانى یه‌كه‌مى مانگى ئادارى 1959 هه‌ردوو ڕۆژنامه‌نووس موحسن حسێن وحه‌مید ڕه‌شید كه‌له‌ڕۆژنامه‌ى (بیلاد) كاریان ده‌كرد بانگهێشتكران بۆ دیدارى (سه‌لیم فه‌خرى)به‌ڕێوبه‌رى ئێزگه‌ى ئه‌و سه‌رده‌مه،وئاگاداركرانه‌وه كه‌حكومه‌ت بڕیاریداوه به‌دامه‌زراندنى ئاژانسێكى فه‌رمى هه‌واڵه‌كان هاوشێوه‌ى ئاژانسى هه‌واڵى ڕۆژهه‌ڵاتى ناوه‌ڕاستى میسرى(أ.ش.أ)،وهه‌ردوو ڕۆژنامه‌نووسه‌كه هه‌ڵبژێردراون بۆ دروستكردنى بنچینه‌ى ئه‌م ئاژانسه وبه‌شێك ده‌بێت له‌ئێزگه‌كه تا ته‌واوكردنى ڕێوشوێنه یاساییه پێویسته‌كان بۆ دامه‌زراندنى ئاژانسه‌كه .\nئاژانسه‌كه ده‌ستبه‌كاربوو له‌ژوورێك كه ده‌كه‌وێته لایه‌نى ڕاسته‌وه له‌ده‌روازه‌ى ئێزگه‌كه له‌ناوچه‌ى ساڵحییه له ناوه‌ڕاستى به‌غدا،به‌ناوى(نوسینگه‌ى په‌یوه‌ندى)،سه‌ره‌تاى ده‌ستبه‌كاربوونى به‌شێوه‌ى گه‌شتى ڕۆژانه بوو له‌سه‌ر وه‌زاره‌ت وڕێكخراوه‌كان له‌ڕێگاى كۆكردنه‌وه‌ى هه‌واڵه‌كان وهێنانه‌وه‌ى له‌كاتى نیوه‌ڕوان بۆ هه‌واڵسازى وچاپكردن وكۆپیكردنى ویه‌ك كۆپی ده‌درایه بێژه‌ره‌كان بۆ خوێندنه‌وه‌ى وئه‌وانه‌ى تر ده‌درایه ڕۆژنامه لۆكاڵییه‌كان بۆ ئه‌وه‌ى له‌ڕۆژانى دواتر بڵاوبكرێنه‌وه،له‌گه‌ڵ ئه‌وه‌شدا ڕاگه‌یه‌ندراوه‌كانى وه‌زاره‌ت ولێدوانه فه‌رمییه‌كانى وه‌زیره‌كان ده‌هاته نوسینگه‌كه بۆ ئه‌وه‌ى له‌گه‌شته‌كان زیاد بكرێت،هه‌روه‌ها له‌گه‌ڵ ڕاگه‌یه‌ندراوى ئه‌نجومه‌نى وه‌زیران ودیداره‌كانى گه‌وره به‌رپرسانیش،وماوه‌ى نۆ مانگ گه‌شته‌كانى نوسینگه‌ى په‌یوه‌ندى به‌ڕێك وپێكى به‌رده‌وام بوو.\nله‌شه‌شى تشرینى یه‌كه‌مى ساڵى 1959 یاساى ئاژانسه‌كه وڕێساكه‌ى له‌ڕۆژنامه‌ى فه‌رمى بڵاوكرایه‌وه،و(ئه‌حمه‌د قه‌تان)وه‌ك یه‌كه‌م به‌ڕێوبه‌رى گشتى ئاژانسى هه‌واڵى عێراقى(اه‌ع) ده‌ستنیشانكرا، هه‌روه‌ها (دكتۆر فه‌یسه‌ڵ سامر) وه‌زیرى ئیرشاد (ڕاگه‌یاندن)ئه‌ركێكى گه‌وره‌ى گێڕا له‌دامه‌زراندنى ئاژانسه‌كه وده‌ركردنى یاساكه‌ى.\nله‌و سه‌رده‌مه بڕیارێك له‌ئه‌نجومه‌نى وه‌زیران ده‌ركرا كه‌به‌یه‌كێك له‌بڕیاره مه‌ترسیداره‌كانى تایبه‌ت به‌ڕاگه‌یاندنى عێراقى هه‌ژمار ده‌كرێت،ئه‌ویش بڕیارى به‌ناوه‌ندى كردنى هه‌واڵه‌كان،واتا سه‌رجه‌م هه‌واڵه‌كان له‌هه‌ر سه‌رچاوه‌كه‌یه‌وه بێت سنووردار ده‌بێت به‌ئاژانسى هه‌واڵى عێراقى،بۆیه بۆ جێبه‌جێكردنى ئه‌م بڕیاره سێ به‌شى ئێزگه‌كه گواسترایه‌وه بۆ ئاژانسه‌كه به‌هه‌موو كارمه‌نده‌كان له‌فه‌رمانبه‌ران وكرێكار وكه‌سانى تر،وئه‌و به‌شانه‌ى بریتیین بوون له نوسینگه‌ى په‌یوه‌ندیكردن وبه‌شى هه‌واڵى ده‌ره‌كى وبه‌شى گوێبستن.\nسه‌باره‌ت به‌ڕۆژنامه‌كانیش به‌هه‌مان شێوه بڕیاره‌كه كاریگه‌رى له‌سه‌ریان هه‌بوو ،چونكه ڕۆژنامه تایبه‌ته‌كان قازانج وكه‌مكردنه‌وه‌ى خه‌رجییه‌كان به‌لایانه‌وه گرنگ بوو،وكاتێك ئاژانسه‌كه ده‌ستبه‌كاربوو ،ڕۆژنامه‌كان هه‌واڵى بێبه‌رامبه‌ریان به‌ده‌ست گه‌یشت بۆیه رۆژنامه‌كان پێویستییان به‌بریكارى زیاتر نه‌بوو وه‌ك ئه‌وه‌ى له‌پێش دروستبوونى ئاژانسه‌كه په‌یڕه‌و ده‌كرا،له‌گه‌ڵ ئه‌وه‌شدا هه‌واڵه به‌ده‌ستهاتووه‌كان له‌ئاژانسه‌كانه‌وه هه‌واڵى فه‌رمى بوون وپێویستییان به‌مۆڵه‌تى چاودێرى نه‌بوو بۆ بڵاوكردنه‌وه‌ى ،به‌مه‌یش خاوه‌ن ڕۆژنامه‌كان ده‌رباز بوون له‌وردبینیكردن كه‌له سه‌رده‌مى چاودێرییه‌وه به‌ده‌ستێوه ده‌ناڵاند،بۆیه هه‌ر له‌و كاته‌وه ته‌نها پشت به هه‌واڵه‌كانى ئاژانسه‌كه ده‌به‌سترا وهیچ ڕكابه‌رییه‌ك له‌نێوان ڕۆژنامه‌كان نه‌ما له‌سه‌ر هه‌واڵى تایبه‌ت به‌م ڕۆژنامه یاخود ئه‌و چاپه‌مه‌نییه له‌گه‌ڵ ئه‌وه‌شدا هیچ ڕكابه‌رییه‌ك نه‌ما له‌نێوان بریكارى ڕۆژنامه‌كان وهاندانیان بۆ پیشه‌یى ڕۆژنامه‌گه‌رى یان بڵاوكردنه‌وه‌ى هه‌واڵى تایبه‌ت كه‌ئه‌م ڕۆژنامه‌یه له‌و ڕۆژنامه‌كه‌ى تر جیاده‌كاته‌وه،وبۆ ماوه‌ى چه‌ند ساڵێكیش به‌رده‌وام بوو وته‌نها ئه‌م هۆكاره وایكرد ڕۆژنامه‌كان یه‌ك كۆپى بن وله‌ڕووى داڕشتن وهه‌واڵه‌كان لێكچوونى زۆرى هه‌بوو.\nئاژانسه‌كه له‌سه‌ره‌تاى ده‌ستبه‌كاربوونى توشى گرفتی دیاریكردنى ڕۆژنامه‌نوسانه‌كان بوو كه‌وه‌ك بریكار وهه‌واڵساز كاربكه‌ن،بۆیه دوو بژارده له‌به‌رده‌میان بوو،یان دامه‌زراندنى فه‌رمانبه‌ر له‌ناوه‌ندى ڕۆژنامه‌نووسى یان دامه‌زراندنى لاوى نوێی تازه مه‌شقپێكراو،بۆیه سه‌رئه‌نجام له‌سه‌ر په‌یڕه‌وكردنى بژارده‌ى دووه‌م ڕێككه‌وتن تاوه‌كو ئاژانسه‌كه تووشى هیچ كێشه‌یه‌كى رۆژنامه‌گه‌رى باوى ئه‌و سه‌رده‌مه نه‌بێت،ئه‌مه‌یش زۆر پێویست بوو له‌پێناو چه‌سپاندنى نه‌رێتى كارى رۆژنامه‌گه‌رى دروست ونوێگه‌رى له‌نێوان كارمه‌ندانى ئاژانسى هه‌واڵى عێراقى له‌برى داب ونه‌رێتى كاره‌كانى ڕابردوو كه‌له‌و سه‌رده‌مه له‌ناوه‌نده ڕۆژنامه‌گه‌رییه‌كان باووبڵاو بوو.\nله‌ڕوویشه‌وه كارگێڕى ئاژانسه‌كه زۆر ورد بوو له‌ڕه‌چاوكردنى تایبه‌تمه‌ندییه‌كانى پیشه‌یی له‌كاتى دامه‌زراندنى فه‌رمانبه‌ران بۆیه ئه‌و كه‌سانه‌ى داواكارییان پێشكه‌شكرد ملكه‌چى دیده‌وان وتاقیكردنه‌وه‌ى زمانى عه‌ره‌بى وده‌ستنووسى ڕۆژنامه‌گه‌رى وپه‌یوه‌ندییه گشتییه‌كان ده‌بوونه‌وه.\nكارى ئاژانسه‌كه پێشكه‌وتنى به‌خۆیه‌وه بینى ونوێترین ئامێرى پێدرا وژماره‌یه‌ك ئه‌ندازیار وكارمه‌ندى هونه‌رى تیایدا ده‌مه‌زرا وهه‌ندێكیان به‌رده‌وام بوون له‌كاركردن له‌ئاژانسه‌كه تاوه‌كو داخستنى به‌بڕیارێكى فه‌رمانڕه‌واى ئه‌مریكى له‌دواى ڕووخاندنى رژێمى دیكتاتۆرى له‌ساڵى 2003.\nسه‌باره‌ت به‌به‌ڕێوبه‌ره گشتییه‌كانى كه‌ئه‌ركى به‌ڕێوه‌بردنى ئاژانسه‌كه‌یان گرته ئه‌ستۆ به‌پێى زنجیره‌ى كاته‌كان بریتی بوون له: ئه‌حمه‌د قه‌تان، شازل تاقه، عه‌مید یه‌حیا خه‌تیب، عه‌مید دوره‌ید ده‌مه‌لوچى، ئه‌حمه‌د فه‌وزى عه‌بدولجه‌بار، مه‌دحه‌ت جادر، عامر سامه‌ڕایی، به‌هجه‌ت شاكر، ته‌ها به‌سڕى، موناف یاسین ، ته‌ها به‌سڕى بۆ جارى دووه‌م ، حسێن سامه‌ڕایی به‌وه‌كاله‌ت، سه‌عه‌د به‌زاز، عه‌دنان جبورى، عوده‌ى تائى، ئه‌حمه‌د سه‌كران، ودوایین به‌ڕێوبه‌ره‌كان“ئه‌حمه‌د نه‌عیم تائى”، ئه‌حمه‌د عوبه‌یدى، سه‌تار عه‌رداوى ،كه‌ئه‌ركى به‌ڕێوبردنى ئاژانسه‌كه‌ى گرته ئه‌ستۆ له‌دواى دووباره ده‌ستپێكردنه‌وه‌ى له‌ساڵى 2017.\nلۆگۆى(اه‌ع) كه‌به‌زمانى عه‌ره‌بى(واع)ه\nگه‌شتى یه‌كه‌مى ڕۆژنامه‌گه‌رى كه‌له‌ساڵى 1959 بڵاوكرایه‌وه به‌ناوى ئاژانسى هه‌واڵى عێراقى به‌لۆگۆى(اه‌ع)نه‌بوو،چونكه ئاژانسێكى به‌ریتانى هه‌بوو به‌ناوى ئاژانسى هه‌واڵى عه‌ره‌بى هه‌واڵه‌كانى به‌لۆگۆى(اه‌ع)بڵاوده‌كرده‌وه،كه‌بۆ ڕۆژنامه عه‌ره‌بییه‌كانى سه‌رده‌مى په‌نجاكان ده‌گه‌رێته‌وه،وهه‌واڵه‌كانى به‌لۆگۆى(اه‌ع)بوو، ئه‌م ئاژانسه یه‌كێك بوو له‌به‌شه‌كانى ئاژانسى هه‌واڵى(روێته‌رز)ى به‌ریتانى هاوشێوه‌ى ئێزگه‌ى ڕۆژهه‌ڵاتى خواروو،كه‌به‌رنامه‌كانى له‌نیقۆسیا په‌خش ده‌كرد وبه‌شێك بوو له‌ده‌سته‌ى ئێزگه‌ى به‌ریتانى .\nله‌ساڵى 1959 تاوه‌كو ساڵى 1963 په‌یوه‌ندییه‌ك دروستكرا له‌گه‌ڵ ئاژانسى به‌ریتانى له‌باره‌ى مافى عێراق به‌م لۆگۆیه ،وچه‌ندین دیدار له‌گه‌ڵ(تۆم لتڵ)به‌رێوبه‌رى گشتى ئاژانسه به‌ریتانییه‌كه كرا كه‌به‌ریتانى بوو وزمانى عه‌ره‌بى به‌ته‌واوه‌تى ده‌زانى له‌پێناو ڕازى كردنى تاوه‌كو ده‌ستبه‌ردارى ئه‌م لۆگۆیه بێت.\nله‌كۆتاییه‌كانى ساڵى 1963 له‌و كاته(شازل تاقه)به‌رێوبه‌رى گشتى ئاژانسى هه‌واڵى عێراقى بوو خه‌ونى(اه‌ع)هاته دى،كاتێك(تۆم لتڵ)سه‌ردانى به‌غداى كرد وله‌باره‌گاى ئاژانسه‌كه له‌ساڵحییه وله‌ئوتێلى ئه‌مباسدوور كه‌ده‌كه‌وێته شه‌قامى ئه‌بى نوئاس دانوستانى له‌گه‌ڵ كرا ،وله‌وێوه “تۆم لتڵ”ئاماده‌یی ئاژانسه‌كه‌ى ده‌ڕبڕى ده‌ستبه‌ردارى لۆگۆى(اه‌ع)بێت ،وئاماژه‌ى به‌وه‌كرد ئاژانسه‌كه‌ى ناوه‌كه‌ى ده‌گۆڕێت بۆ ئه‌م مه‌به‌سته له‌ئاژانسى هه‌واڵى عه‌ره‌بى بۆ ئاژانسى هه‌واڵى هه‌رێمایه‌تى.\nبۆیه له‌و سه‌رده‌مه‌وه لۆگۆیه‌كى به‌كارهێنا كه‌ئه‌ویش(هه‌رێمایه‌تى)له‌برى (اه‌ع) بۆیه ئاژانسى هه‌واڵى عێراقى ده‌ستبه‌جێ لۆگۆى(واع)یان به‌زمانى كوردى(اه‌ع)له‌سه‌ره‌تاى هه‌واڵه‌كانى به‌كارهێنا.


هەواڵ / ئابوری :: 12/12/2019 :: 9642 جار بینراوە\nكه‌رتێن چاندن و په‌روه‌ردێ ب هنده‌ك پڕۆژه‌یان دهێته پێشئێخستن\nئابوری :: 6 خولەک پێش ئێستا\nجێگرى سه‌رۆك وه‌زرانى عێراق بۆ كاروبارى وزه ورده‌كارى رێككه‌وتنى نێوان هه‌رێم و ناوه‌ندى له بوارى هه‌نارده و فرشتنى نه‌وت و ناردنى پاره‌دا بۆ رۆژنامه‌ى "الصباح" ئاشكرا كردووه.\nسامر غه‌زبان، وه‌زيرى نه‌وت و جێگرى سه‌رۆك وه‌زيرانى عێراق بۆ كاروبارى وزه به رۆژنامه‌کەى راگه‌ياندووه: حكومه‌تى ناوه‌ندى له‌گه‌ڵ حكومه‌تى هه‌رێم رێككه‌وتووه كه هه‌رێم رۆژانه بڕى 250 هه‌زار به‌رميل نه‌وت رادەستى كۆمپانياى سۆمۆ بكات، ئه‌وه‌ش له به‌روارى 2020/1/1ه‌وه.\nده‌شڵێت: "هه‌ردوولا جددين له‌سه‌ر چاره‌سه‌ركردنى كێشه په‌يوه‌سته‌كانى نه‌وت له نێوان هه‌رێم و ناوه‌نددا، له‌سه‌ر ئه‌و بنه‌مايه‌ش چه‌ندين سه‌ردانى شاندى كوردى هه‌بووه، بۆ يه‌كلايیكردنه‌وه‌ى ئه‌و دۆسيه‌يه كه دوايين سه‌ردانيان بۆ گفتوگۆكردن بووه له‌سه‌ر بودجه‌ى فيدراڵى و ميكانيزمى كاردن له‌سه‌رى و پشكى هه‌رێم".\nئاماژه‌ی بۆ ئه‌وه‌ش كردووه: "هه‌ردوولا پابه‌ندى خۆیان دياريكردووه، به‌تايبه‌ت كه به‌رهه‌مى نه‌وتى هه‌رێم، رۆژانه ده‌گاته 450 هه‌رزار به‌رميل نه‌وت، زۆرينه‌شى هه‌نارده ده‌كرێت، رێككه‌وتنه‌كه‌ش به‌وجۆره كراوه كه به‌رزترين ئاستى به‌رهه‌مى هه‌رێم 450 هه‌زار به‌رميل زياتر نه‌بێت، بۆ ئه‌وه‌ى كاريگه‌رى نه‌بێت له‌سه‌ر پشكى عێراق له ئۆپیكدا".


یەكێتیی ژوورە بازرگانییەكانی كوردستان و ژووری بارزگانیی ئەمەریكا، یاداشتێكی لێكتێگەیشتنیان واژۆ كرد\nیەكێتیی ژوورە بازرگانییەكان و پیشەسازیی هەرێمی كوردستان و ژووری بارزگانیی ئەمەریكا، یاداشتێكی لێكتێگەیشتنیان واژۆ كرد و كۆنسووڵی ئەو وڵاتەش پشتیوانیی خۆی بۆ ئەو مەبەستە راگەیاند و ئاماژەی دا، كە پێویستە هەردوولا بنەما ئابووری و پەیوەندییە ئابوورییەكانمان پتەو بكەین.\nسیروان محەمەد، سەرۆکی ژووری بازرگانی و پیشەسازی سلێمانی ڕایگەیاند: لەشاری ھەولێر یەکێتی ژوورە بازرگانیەکان لە میانەی پرێسكۆنفڕانسێكدا، بەئامادەبونی دکتۆر دارا جەلیل خەیات و نوێنەری ژوورەکانی بازرگانی و پیشەسازی هەرێمی كوردستان و نوێنەری ژووری بازرگانیی ئەمەریكا رایانگەیاند، كە یاداشتێكی لێكتێگەیشتنمان لەسەر پتەوكردنی پەیوەندیی ئابووریی نێوان هەرێمی كوردستان و ئەمەریكا واژۆ كرد.\nڕاشیگەیاند: وەكو هەرێمی كوردستان پەیوەندییەكی باشمان لەگەڵ وڵاتانی چواردەور هەیە، بەردەوامیشن لەگەڵ ئەو وڵاتانەی دیكەیش پەیوەندیی بازرگانییان هەبێ و پەرەیان پێ دەدەن.\nئاماژەی بەوەشدا کە ستیڤن فەیگن كۆنسوڵی ئەمەریكا، پشتیوانیی خۆی بۆ ئەو پڕۆسەیە دەربڕی و بە گرینگ ناوی برد، هاوكات جەختیشی لەوە كردەوە، كە پێویستە پەیوەندییە ئابوورییەكان لە نێوان هەرێمی كوردستان و ئەمەریكا پەرە پێبدەن و هەلی كار و پڕۆژەی زیاتر لە داهاتوودا دەبینین.


مەگەر بەرێوەبەری تەندروستی نازانێت؟\nد.فایه‌ق گوڵپی 26/09/2019 236 جار خوێنراوەتەوە\nرۆژی ٢٥-٩-٢٠١٩ بەرێوەبەری تەندروستی سلێمانی، لەسەر داخستنی نەخۆشخانەی فریاکەوتن، کۆنگرەیەکی رۆژنامەنووسی گرت، لەو کۆنگرەیەدا، کەناڵەکانی راگەیاندن و خەڵکی کوردستانی لەمەڕ بڕیاری داخستنی نەخۆشخانەکە بەهەڵەدابرد.\n١.دەربارەی بریاری داخستنی نەخۆشخانەی فریاکەوتن دەڵیت: دوێنی گفتوگۆ دەربارەی خزمەتگوزارییەکان کراوە، پێشنیارکراوە جۆری خزمەتگوزارییەکان بگۆڕدرێن بەشێوەیەک خزمەتی زیاتری خەڵکی بکەن.\nئەو قسانەی بەرێوەبەر راست نین، راستی ئەوەیە بەڕێوەبەر لەو کۆبونەوەیەدا (٢٤-٩) بڕیاری داخستنی نەخۆشخانەی فریاکەوتنی یەکلاکردەوە، کە من وتم: بۆچی لە سلێمانی یەک نەخۆشخانەی فریاکەوتن هەبێت و لە هەولێر سێ نەخۆشخانەی فریاکەوتن هەبێت؟ وەڵامی دامەوە وتی: وەزیری تەندروستی بڕیاریداوە نەخۆشخانەکانی فریاکەوتنی هەولێریش دابخات، تەنها یەک نەخۆشخانەیان دەهێڵێتەوە.\nلە بەڕێوەبەری تەندروستی بە وەکالەت دەپرسم؟ ئەگەر بتانەوێت گۆڕانکاریی باش لە نەخۆشاخانەکەدا بکەن بۆ ئەوەی باشتر خزمەتی خەڵکی بكەن، بۆچی بەشی عنایەی مرکەزەی (ICU) نەخۆشخانەی فریاکەوتنت گواستەوە و نەخۆشخانەکەت ئیفلیج کرد.\n٢. لەسەر ژمارەی نەشتەرگەری لە نەخۆشخانەی فریاکەوتنی سلێمانی دەڵیت: لە دووشەممەی رابردوەوە، تەنها دوو نەشتەرگەری کراوە.\nپزیشکان و خەڵکی سلێمانی باش دەزانن، لەو کاتەوە لە سلێمانی دوو نەخۆشخانەی فریاکەوتن هەیە، ناکۆکی و پێکهەڵپژان لە نێوان پزیشک و هاوڕێی نەخۆشدا زۆر کەمبووه‌تەوە، پزیشکان بە ئارامی دەتوانن نەخۆشەکان ببینن، نەخۆشەکانیش بڕوایان بە پزیشک و نەخۆشخانە پتەوتر بووە، ژمارەی نەخۆشیش لە نەخۆشخانەی فریاکەوتن وا کەم نەبووه‌تەوە کە ئەو دەیڵێت، من رۆژی شەممە ٢١-٩-٢٠١٩ پزیشکی ئێشکگری نەشتەرگەری گشتیی بووم، تەنها ئەو رۆژە ١٠ نەشتەرگەریمان هەبووە، با کەناڵەکانی راگەیاندن بچن سەیری لیستی نەشتەرگەرییەکانی ئەو رۆژەی نەخۆشخانەی فریاکەوتنی سلێمانی بکەن و راستییەکەیان بۆ دەربکەوێت.\n٣. دەربارەی ئەو پزیشکانەی کە ناڕازین بە داخستنی نەخۆشخانەی فریاکەوتن، بەرێوەبەر دەڵێت: ئەوانە ئەو پزیشکانەن خانەنشینی پەڕلەمان وەردگرن و بە خۆبەخش لە نەخۆشخانە کار دەکەن، نەخۆشی نەخۆشخانە دەبەن بۆ کلینیکی تایبەتی خۆیان، ئەگەر راستدەکەن با لە کلینیکی خۆیان خۆبەخش بن.\nمنیش دەڵێم: ساڵی ١٩٩٢ کاتێک ئەندامی خولی یەکەمی پەرلەمان بووم، لەبەر کەمی پزیشک لە هەرێمی کوردستاندا، پەڕلەمان بریاریدا ئەو پزیشکانەی ئەندامی پەرلەمانن لە سەر کاری خۆیان بەردەوامبن، تەنسیب بکرێن بۆ شوێنی کارەکانی خۆیان، منیان لە بەڕێوەبەرایەتی تەندروستی سلێمانی تەنسیب کرد، ئەگەر زۆر ناڕەحەتی من لە تەندروستی سلێمانی کار دەکەم، دەتوانیت لە سەرۆکایەتی پەڕلەمانەوە تەنسیبەکەم هەڵبوەشێنیتەوە.\nلەبەر ئەوەی لە سیستەمی تەندروستی هەرێمدا کەرتی تایبەت و کەرتی گشتیی تێکەڵە، نەخۆش لە کلینیکی تایبەتەوە دێت بۆ نەخۆشخانە، لە نەخۆشخانەوە دەچێت بۆ کلینیکی تایبەت، ئەوە بۆ هەموو دکتورەکان وایە نەک تەنها بۆ من، ئەو نەخۆشانەی نەشتەرگەریان بۆ دەکرێت، دەبێت پاش ماوەیەک سەردانی پزیشک بکەنەوە، لە سیستەمی تەندروستی هەرێمدا رێگەو شوێنی وا دانەنراوە پزیشک بۆیبکرێت دوای نەشتەرگەری لە نەخۆشخانە نەخۆشەکەی ببینێتەوە، بۆیە نەخۆشی هەموو پزیشکەکان دوای نەشتەرگەری ئاگادار دەکرێنەوە بچنە کلینیکی تایبەتی پزیشکەکە.\nلەو کاتەوە کار بە سیستەمی نیمچە تایبەتی نەشتەرگەری دەکرێت، ئێمەی پزیشکەکانی نەشتەرگەری، نەخۆشی کلینیکە تایبەتەکانی خۆمان و نەخۆشخانە دەبەینە نەخۆشخانەی حکومی و بە پارە نەشتەرگەریان بۆ دەکەین، نزیکەی٧٠٪ نرخی نەشتەرگەریبەکە بۆ کارمەندو بەشی ئیداری نەخۆشخانەکانە بە بەرێوەبەری تەندروستیشەوە، ئەی بەرێوەبەر بۆ ئەمەیان چی دەڵێت؟\nبەڕێوەبەر بە من دەڵێت ئەگەر راستدەکەن با لە کلینیکی خۆیان بە خۆبەخشی کار بکەن، منیش دەڵێم: مەگەر نازانیت سێ ساڵ زیاترە لە پێناوی سووککردنی باری ئابووری سەرشانی خەڵکی، نرخی کلینیکی خۆمم لە ١٥ هەزار دینارەوە بۆ پینج هەزارە دینار دابەزاندووە، مەگەر نازانی ساڵانی ١٩٨٢-١٩٩٢ من پزیشکی خۆبەخشی هێزی پێشمەرگەی کوردستان و جەماوەری ناوچە رزگارکراوەکانی کوردستان بووم، لەو سەردەمەدا بەبێ پارە بە خۆبەخشی هەزاران نەخۆش و برینداری چەکی کلاسیکی و چەکی کیمیاوم چارەسەر کردووە و لە مردن رزگارم کردوون، مەگەر نازانی ئەو پلەو پۆستەی تۆ بە قوربانی و خەباتی کەسانی وەک من و بنەماڵەکەم بە دەست هاتووە، بەڵام ئێوەمانان رێز بۆ قوربانی و ماندووبونی خەڵکی دلسۆز دانانێن.\nهەموو وتارەکانی د.فایه‌ق گوڵپی\nمەگەر بەرێوەبەری تەندروستی نازانێت؟


كۆمپانيه‌كا چينى رێسا شكاندن.. كاميره‌كا نوو بۆ مۆبايلێن زيره‌ك\nسەرەتا › ئه‌ڤرۆ نيوز › كۆمپانيه‌كا چينى رێسا شكاندن.. كاميره‌كا نوو بۆ مۆبايلێن زيره‌ك\n2018/09/10 | 13:15\n(هەواڵ كوردستان)- ئەڤرۆ نیوز، نەوزاد ھلۆری: رۆژ بو رۆژێ کومپانیێن بەرھەمئینانا موبایلێن زیرەک سالوخەتێن نوو و سەرنجراکێش درۆست دکەن، و دنوکە دا کومپانیەکا چینی رابویە ب زێدەکرنا سالوخەتەکا نوو لسەر کامیرا موبایلێ و جیھان حێبەتی کریە.\nکومپانیا Oppo یا چینی دایە دیارکرن کو ئەوان نووترین موبایلا زیرەک درۆستکریە کو کامیرا وێ زور یا پێشکەفتی یە ، و گرنگترین سالوخەتا وێ ژی ل دەما کارنەکرنێ چوو شینوارێن کامیرێ لسەر روویێ موبایلێ دیار نینە، بەلکو تنێ ل وان دەما کامیرە دیارە کو کەسەکێ بڤێت کار ب کامیرێ بکەت.\nکامیرا دشیان دایە کو مرۆڤ ب حەزا خوە ھەموو گوشەیێن کارپێکرنا کامیرێ بگوریت و شیانێن زڤرینێ بو ھەموو لایان ھەیە، و ئەڤێ زێدەیا کامیرێ ئەو کەس حێبەتی کرینە کو ب دوڤ نووترین سالوخەتێن موبایلا دگەریێن.\nئێک ژ سالوخەتێن دن یێن کامیرا موبایلا نوو ئەوە کو ب چوو شێوەیان کامیرا موبایلێ پیس نابیت و توز ناچیتە سەر شاشەیا وێ، و ھەر ب پاقژی دمینیت ڤە، و بڤێ یەکێ وێنە و ڤیدیویەکا کوالێتی باشتر و جوانتر دھێتە گرتن و تومارکرن.\nبەڤیدیۆ.. Bo brêvebirina jiyana malbatê tu pilanan didanî ?\nبەڤیدیۆ.. داوا دەكرێت پێكهێنانی حكومەتی نوێی هەرێم بۆ چارەسەر كردنی كۆی كێشەكان بێت\nبەڤیدیۆ.. Tenya Îdrîs – Nameyêk | 8 Track | [HD] | #AVAEntertainment\nبەڤیدیۆ.. بەرهەمهێنانی مەڕمەڕ لە هەرێمی کوردستان\nبەوێنە.. پیاوێک دەستدرێژی کردە سەر کچێکی بچووک و سەری بڕی


ANF | خانەوادەی شەهیدانی کۆمەڵکوژی هەولێر سەردانی پەرلەمانی هەرێمی کوردستان کرد\nخانەوادەی شەهیدانی کۆمەڵکوژی هەولێر، بۆ چارەنوسی کەسوکاریان سەردانی پەرلەمانی هەرێمی کوردستان کرد.\nدووشه‌ممه, 16 May 2022, 20:06\nخانەوادەی ئەو کەسانەی لە کۆموڵکوژی هەولێردا شەهید بوون، لەبەردەم نوسینگەی پەرلەمانی هەرێمی کوردستان لە سلێمانی کۆبونەوە و داواکاریەکیان پێشکەشی پەرلەمان کرد. خانەوادەکان وێنەی شەهیدەکانی هەولێر و خەلیفانیان بەرزکردەوە.\nداواکاریەکە کە پێشکەشی پەرلەمانکرا، لەلایەم خەریب محەمەدەوە خوێندرایەوە.\nلە داواکاریەکەدا هاتووە؛\n" ٢٥ ساڵ بەسەر کۆمەڵکوژی هەولێر تێپەڕ دەبێت کە پەدەکە و دەوڵەتی تورک ئەنجامیاندا. لەگەڵ هەموو هەوڵێک چارەنوسیان نادیارە. دەمانەوێت چارەنوسی ڕۆڵەکانمان ئاشکرا بکرێن، حکومەت و دەزگا پەیوەندیدارەکان بە فەرمی وڵام بدەنەوە. ئەگەر شەهیدکراون، شوێنی گۆڕەپانیان و روفاتەکانیان بدەنەوە. ئەگەر لە زینداندان ئازاد بکرێن.\nپێویستە کۆتایی بە هەموو داگیرکەری و شەڕێک بهێنرێت، بە تایبەتی داگیرکەری دەوڵەتی تورک. ئەم داگیرکەریە بووەتە هۆی ماڵوێرانی، تاڵانی ژینگە و خاکی کوردسستان. بۆ ئەوەش پێویستە پەرلەمان کار بکات و لێکۆلینەوەی لە قوربانیانی شەڕی ناوخۆ و کۆمەڵکوژی هەولێر بکات و کۆمسیۆنێک پێکبهێنێت. پێویستە سەرۆکی هەرێم بە فەرمی داوای لێبۆردن بکات و پێمان بڵێت کە ئێدی شەڕی کورد و کورد روونادات."\nداواکاریەکە رادەستی بەدریە ئیسماعیل بڕیاردەری لیژنەی کاروباری کۆمەڵایەتی و بەرگری مافەکانی مرۆڤی پەرلەمان و پەرلەمانتاران ئەبوبەکر هەڵەدنی و بالانبۆ محەمەد کراوە.\nدوای ئەوەی داواکاریەکە پێشکەشکرا، بالانبۆ محەمەد پەرلەمانتاری یەنەکە قسەی کرد و وتی، " هیوادارم ئەمە بۆ لایەنە سیاسیەکان ببێتە وانەیەک کە ئێدی باسی شەڕی کورد و کورد نەکەن. پێویستە بەم بۆنەیەوە پێکەوە هەوڵ بدەین کە خەباتی رەوانی گەلەکەمان بگاتە ئەنجام. ئەم داواکاریە رادەستی سەرۆکی پەرلەمانی هەرێم دەکەین و هەوڵ دەدەین رادەستی حکومەتیشی بکەین. وەک لە داواکاریەکەدا هاتووە، ئەگەر نەشماون، پێویستە روفاتەکانیان رادەستی خانەوادەکانیان بکرێتەوە."


د . زاھیر سوران\nپسپۆڕی نەخۆشییە درمەکان و گشتییەکان\nبەرێوەبەری سەنتەری پزیشکیی نوێ ، سلێمانی\nئەو ڤایرۆسانەی دەبنە ھۆی شێرپەنجە !!\nھەمووان ئەو راستییە باش دەزانن کە ڤایرۆسەکان بەشێکی گرنگ لە میکرۆئۆرگانیسمەکان پێک دەھێنن و کەم یان زۆر دەبنە ھۆی ھەوکردنی (کوتوپڕ یان تولانی) ، وەلێ لەم ساڵانەی دوواییدا ئەو راستییەش سەلمێنرا کە ژمارەیەک لە ڤایرۆسەکان دەتوانن ببنە ھۆی چەندان جۆری شێرپەنجە . ھەرچەندە ڤایرۆسەکان دەتوانن بە رێگای جیاوازدا مرۆڤێکی لەش ساخ تووشی ڤایرۆسەکە بکەن ، وەلێ کاتێک ڤایرۆس دەبێتە ھۆی شێرپەنجە ئەوا ئەو جۆرە شێرپەنجەیە لە یەکێکەوە ناگوێزرێتەوە بۆ یەکێکی دی و کەس تووش ناکات بەڵام ئەوەی دەگوێزرێتەوە تەنیا خودی ڤایرۆسەکەیە . گەر بەراوردێک بکەین لە نێوان زانستی پزیشکی ٣٠ ساڵان لەمەوبەر و ئەمڕۆدا دەبینین کە پێشکەوتنێکی بەرچاو ئەنجامدراوە زۆر سوودی بە نەخۆش و پزیشکیش گەیاندووە . ئەنجامی توێژینەوەکانی ساڵانی رابردوو توانیان زێدەتر زانیاری لە مەڕ ڤایرۆسەکان بڵاوبکرێتەوە ، ئەم پێشکەوتنانەش بۆتە ھۆی دروستکردنی چەندکوتانێکی بەسوود و بەکارکە ئەمڕۆ دانیشتوان بە مەبەستی خۆپاراستن بەکاری دەھێنن .ھەرچەندە دەیان ڤایرۆس ھەن و دەبنە ھۆی چەندان نەخۆشی وەلێ ئەوەی گرنگە بە باسەکەمان ئەو ڤایرۆسانەن کە دەبنە ھۆی شێرپەنجە وخۆشبەختانە توانراوە کوتان دژی دووانیان دروست بکرێت. بەم شێوەیە توانراوە رێگە لە بڵاوبوونەوەی ھۆی شێرپەنجەکان بگیرێت ئەوسا رێژەی تووشبون بە شێرپەنجەکەم دەبێتەوە . ئەوەی راستی بێت گەلێک ئاستەم لە رێگادا ھەیە وەلێ توێژیاران لەم بارەدا دەستەو ئەژنۆ رانەوەستاون و ھێدی ھێدی ئەنجامی ساڵانی رابووردوویان ئەمڕۆ بڵاودەکەنەوە و زۆربەی زۆری پسپۆرانی ڤایرۆس و شێرپەنجە زۆرلە جاران گەش بینترن .\nڤایرۆسەکان (٦) ن وا لێرەدا باسیان دەکەین :\n-١- ڤایرۆسی (Epstein-Barr virus (EBV،\nڤایرۆسێکە لە جۆری ٤ ھەمی کۆمەڵە ڤایرۆسی تامسکییەکان . دەبێتە ھۆی نەخۆشی مۆنۆنوکلیۆس ،\nتایبەتە بە لاوی ١٥-٢٥ ساڵان . زۆرجاران نێوی (نەخۆشی ماچ) یشی لێنراوە .\nڤایرۆسەکە راستەوخۆ لەکاتی ماچکردندا بەئاسانی لە لیکی نێودەمەوە دەگوێزرێتەوە . ھەروەھا بە رێگای خوێن چاندنی مۆخی ئێسکدا ڤایرۆسەکە دەگوێزرێتەوە . ڤایرۆسەکە دەبێتە ھۆی :\n-١- لیمفۆمی خانەکانی (B-Cells lymphoma) بە رێژەی لە ١٠٠% ڤایرۆسەکە لە نێو لیمفۆمەکەدا دۆزراوەتەوە .\n-٢- لیمفۆمی ھۆدکین (Hodgkins Lymphoma) بە رێژەی لە ٤٠-٥٠% ڤایرۆسەکە لە نێو لیمفۆمەکەدا دۆزراوەتەوە .\n-٣- لیمفۆمی خانەکانی (T -Cells lymphoma) بە رێژەی لە ٣٠-٤٠% ڤایرۆسەکە لە نێو لیمفۆمەکەدا دۆزراوەتەوە .\n-٤- شێرپەنجەی نێولووت وگەروو(Nasopharynx Cancer) بە رێژەی لە ١٠٠% ڤایرۆسەکە لە نێو ھەردووشێرپەنجەکەدا دۆزراوەتەوە .\n-٥- شێرپەنجەی گەدە (Stomach Cancer) بە رێژەی لە ١٠% ڤایرۆسەکە لە نێو شێرپەنجەکەدا دۆزراوەتەوە .\nپێویستە مرۆڤ ئاگاداری خۆی بێت نەخۆش ماچ نەکات و نەھێڵێت نەخۆشیش ماچی بکات .\nتا ئەمڕۆ کوتان دژی ڤایرۆسەکە نییە .\nسەرنج : لیمفۆم جۆرێکە لە شێرپەنجە و لیمفی نێو خوێن دەگرێتەوە .\n٢ -ڤایرۆسی پاپیلۆم مرۆیی جۆری ١٦ و ١٨\nڤایرۆسێکە بەنێوی (HPV,Human papillomavirus)، تا ئەمڕۆ ١٠٠ جۆری ڤایرۆسەکە دەستنیشانکراوە .\nڤایرۆسی پاپیلۆمیش رۆژانە لە زێدبوندایە بە "نەخۆشی دوا رۆژ" ناسراوە . ھۆی زۆربەی شێرپەنجەی ملی منداڵدانی ئافرەتان دەگەڕێتەوە بۆ جۆری ١٦ و ١٨ ڤایرۆسی HPV کە لە رێگای پەیوەندی زایەندییەوە تووشی مرۆ دەبێت .\nرێژەی ڤایرۆسەکە لە نێو شێرپەنجەکەدا لە سەروو ٧٠% دا یە . وەلێ جۆری ٦ و ١١ دەبێتە ھۆی بالوکەی سەر کۆئەندامی زاوزێ کە بە Genital Warts ناسراوە .توێژینەوەیەکی نوێی ئینیستیتوتی کارۆلینسکەی سوێدی (١٠) کە لە نۆڤەمبەری ساڵی ٢٠٠٦ دا بڵاوکرایەوە ئاماژەی پێدەکات ئەو کەسانەی تووشی جۆری ١٦ ی ڤایرۆسی ناوبراو بوون و جگەرە دەکێشن ئەوا مەترسی تووشبوونیان بە شێرپەنجەی ملی منداڵدان ٢٧ جاران زێد دەکات .\nپاش چەندان ساڵ توێژینەوە وشەونخونی کێشان خۆشبەختانە لە مانگی سەپتەمبەری ٢٠٠٦ دا ئەوروپاییەکان\nباشترین کوتان بە نێوی (Gardasil) واتە (Grad-ah-sil) یان پەسەند کرد کە ناھێڵێت ئافرەتان تووشی\nشێرپەنجەی ملی منداڵدان بکات .\nبە پێی بەرپرسانی ئەوروپا کچان و ژنانی تەمەن ٩-٢٦ ساڵان دەتوانن خۆیان بەم کوتانە (ڤاکسینە) نوێیە بکوتن کە لە ماسولکە دەدرێت و لە سەدا سەد بەرگری دژی ڤایرۆسەکە پەیدا دەکات بۆ ئەوەی دواتر تووشی نەبن . ھەندێک پسپۆری ئەم بوارە لە سەرەتای مانگی نۆڤەمبەری ٢٠٠٦ دا دەنگیان بەرزکردەوە و داوا لە کاربەدەستانی تەندروستی ئەوروپایی و ئەمێریکاییەکان دەکەن کە کوڕانیش وەک کچان بکوترێت و ھاوکات پێویستە ئەم کوتانە بخرێتە پرۆگرامی کوتانەکانی تەمەنی منداڵییەوە لەبەرئەوەی.\n-کاتێک کوڕان تووشی ڤایرۆسەکە ببن پاشتر ئەوان کچان تووش نەکەن .\n- بۆ ئەوەی ژمارەی بالوکەی سەرکۆئەندامی زاوزێ کەم ببێتەوە .\n-کوتانەکە کچان و کوڕانی لاو لە شێرپەنجەی کۆم دەپارێزێت .\nتەنیا لەم بارانەدا کوتانەکە بەکاردەھێنرێت :\n-- شێرپەنجەی ملی منداڵدان .\n-- نائاسایی یان گۆڕانکاری لە خانەکانی ملی منداڵداندا (Cervical Lesions)\n(Vaginal Lesions) - نائاسایی یان گۆڕانکاری لە خانەکانی گوڵینکدا\n(Vulvar Lesions) - نائاسایی یان گۆڕانکاری لە خانەکانی\n- بالوکەی سەر کۆئەندامی زاوزێ (Genital Warts)\n-کوتانەکە ھیچ بەرگرییەک ناداتە ئەو کەسانەی کە تووشی ڤایرۆسەکە بوون\nپێویستە ھەر یەکێک سێ (٣) دەرزی لە خۆی بدات ، بەم شێوەیەی خوارەوە :\nرۆژی یەکەم دەرزییەکی ٠.٥ ملیلیتر دەدرێت لە ماسولکەی باڵ یان سمتی کچەکە یان ئافرەتەکە .\nدوو مانگان پاش دەرزی یەکەم ، دووەم دەرزی ٠.٥ ملیلیتر دەدرێت لە ماسولکەی باڵ یان سمتی کچەکە یان لە ئافرەتەکە.\nشەش مانگان پاش دەرزی یەکەم دوا دەرزی ٠.٥ ملیلیتر دەدرێت لە ماسولکەی باڵ یان سمتی کچەکە یان لە ئافرەتەکە .\nنابێت بە ھیچ جۆرێک ئەو کوتانە بدرێت لە خوێنھێنەر (iv) ی مرۆ .\nپسپۆڕانی ڤایرۆسزانی دەبێژن کە کوتانەکە زۆر بە سوودە پێش ئەوەی کەنیشک ، کوڕ یان ژنێک تووشی جۆرە ناوبراوەکانی ڤایرۆسەکە بووبێت .\nئازار وسووربوونەوەی شوێنەکە .\nتالێھاتن . بێتاقەتی . تەنگە نەفەسیش تۆمارکراوە .\nئەنجامی نوێترین توێژینەوەی سوێدییەکان کە لە مانگی ئۆکتۆبەری ٢٠٠٦ دا (٧) بڵاوکرایەوە ئاماژەی پێ دەکەن کە ڤایرۆسی HPV فاکتۆرێکی مەترسیدارە لە زێدبوونی ژمارەی شێرپەنجەی مەرازەکان (tonsillar cancer) . ئەنجامی وەرگرتن و پشکنینی خانەی مەرازەکانی چەندان نەخۆشی ستۆکھۆڵم لە ساڵانی ١٩٧٠-٢٠٠٢ دا دەیسەلمێنن کە ئەو کەسانەی شێرپەنجەی ناوبراویان ھەبووە لە تاقیگادا ئاماژەی پێکراوە کە جۆری ١٦ ی ڤایرۆسی HPV فاکتۆرێکی گرنگ بووە لە دەرکەوتنی نەخۆشییەکەیاندا لەبەر ئەوەی ڤایرۆسەکەیان لە شێرپەنجەکەدا دۆزیوەتەوە . توێژیارانی سوێدی وای بۆ دەچن کە ھیوا زۆرە لە دواڕۆژێکی نزیکدا ھەمان کوتان بۆ شێرپەنجەی مەرازەکانیش بەکاربھێنرێت .\n-٣ ڤایرۆسی زەردوویی جۆری B\nئەم ڤایرۆسە سەر بەخێزانی (Hepa DNA virus) ە ، کە ٣ جۆر ئەنتیجێنی تایبەتی ھەیە ،\nھاوکات لەشی مرۆ دژ بەم ئەنتیجینانە ٣ جۆر دژەتەن دروست دەکات . تەنیا لە ئەمێریکادا ساڵانە نزیکەی\n٢٠٠ ھەزار کەس تووشی ئەم جۆرە زەردووییە دەبن و نەخۆشییەکە لە ھەموو دنیادا ھەس .\nنزیکەی لە ٢٠-٣٠%ی دانیشتوانی ئەوروپا لە قۆناخێکی ژیانییاندا تووشی ئەم جۆرە زەردووییە دەبن .\nزایەند یەکێکە لەرێگا سەرەکییەکانی گواستنەوەی ڤایرۆسەکە چونکە ڤایرۆسەکە لە سپێرم و شلەی ناو گوڵینکی تووشبودا ھەیە، ھەروەھا لە نێو نەخۆشییە زایەندییەکاندا پاش فەرەنگی و سوزەنک ئەم جۆرە زەردوویە بەپلەی سێھەم دێت . بەپێی نوێترین سەرژمێری (WHO) نزیکەی ٣٥٠ ملێۆن نەخۆش لە دنیادا ھەیە . لە کوردستاندا رێژەی تووشبوان یان ھەڵگران بەم ڤایرۆسە نازانرێت ، ھۆی ئەمەش دەگەرێتەوە بۆ نەبوونی ئاماری تووشبوان ، دواکەوتوویی باری تەندروستی دانیشتوان و کەمی یان نەبوونی کوتانی دژی ڤایرۆسەکە . دەتوانین بڵێین کە ھۆی فرە بڵاوبونەوەی ئەم جۆرە زامەی جگەر زایەندە ، چونکە زایەند یەکێکە لەو رێگایانەی کە ئەم ڤایرۆسەش دەگوێزێتەوە ، واتە رێگاکانی گواستنەوەی ئەم ڤایرۆسە وڤایرۆسی HIV لە یەک دەچن . زانستییانە سەلمێنراوە کە ئەم ڤایرۆسە بە رێژەی لە سەروو ٩٠% ەوە لە نێو شێرپەنجەی جگەردا ھەیە .\nنزیکەی ١٣ کوتان دژ بە زەردوویی جۆری B ھەیە ، ناسراوترینیان ئەمانەن :\nدەرزی Engerix-B لە شێوەی دەرزیەکی یەکجاریدایە .\nدەرزی H-B-Vax ئەمیش لە شێوەی ١٠ مایکرۆگرامدایە .\nدەرزی HBIG لە ھەمووبارەکانی زەردووییB دا دەدرێت لە مرۆ .\n٤- ڤایرۆسی زەردوویی جۆری C\nئەوەی شایەنی باسە ڤایرۆسەکە سەر بەخێزانی (Flavivirus) ە و نزیکەی ٢٠٠ ملیۆن کەس لە جیھاندا ھەڵگری ڤایرۆسەکەن ، نزیکەی ٤,٩ ملیۆنیان لە ئەمێریکادا دەژین و نزیکەی ١٠ ملیۆنیش لە ئەوروپای رۆژئاوادا دەژین . بلاوترین زەردووییە لە نێو ئەو کەسانەدا کە رۆژێک لە رۆژان خوێن یان فاکتۆری خەستیان وەرگرتووە ، ئەو راستیەش سەلمێنراوە ئەو کەسانەی کە چەند ساڵێک لەمەوبەر گاماگلۆبولینیان وەرگرتووە وەلێ ئەو جۆرە گاما گلۆبولینە لە جیھاندا تۆمار نەکراوە ئەوا تووشی ئەم زەردووییە بوون . لە ولاتە رۆژئاوایەکاندا نزیکەی لە ٢٠% ی ئەوانەی کە زەردوویی کوتوپیان تووش بوە تووشی ڤایرۆسی C بوون. لە ٣٠% ھەموو چاندنەکانی جگەر دەگرێتەوە بۆ سۆ بەم ڤایرۆسە . ھەوکردنەکە زێدەتر لە باشوری ئیتالیا و میسردا تۆمارکراوە ھۆی تووشبون بەم ڤایرۆسە دەگەێتەوە بۆ بەکارھێنانی دەرزی پەنگکێشان . تا ئەمرۆ ٦ جۆری genotype و ژمارەیەکیش subtype ی ڤایرۆسی C دۆزراوەتەوە .\nئەم ڤایرۆسە دەبێتە ھۆی شێرپەنجەی جگەرو بە رێژەی لە سەروو ٩٠% ەوە لە نێو شێرپەنجەکەدا ھەیە .\nتا ئەمرۆ کوتان دژی ڤایرۆسی جۆری C نییە .\n٥- ڤایرۆسی تامیسکی جۆری ٨\nئەم ڤایرۆسە بەژمارە ٨ ی ڤایرۆسی تامیسک ٨ (HHV-٨) human herpesvirus ناسراوە .\nڤایرۆسێکی Gammaherpesvirus ە لە ساڵی ١٩٩٤ لە ئەیدزدارێکدا دۆزراوەتەوە .\nئەمیش زۆر زانیاری تەواوی لەسەر بڵاونەبووەتەوە چونکە تا ئەمرۆ توێژینەوە لەسەری بەردەوامە.\nئەنجامی توێژینەوەکانی ساڵی ١٩٩٧ ئاماژەی پێ دەکەن کە ڤایرۆسەکە لە نێو لیکی نێو دەمدا ھەیە\n و ئەمیش بە رێگای زایەندی بڵاودەبێتەوە . لە ساڵی ١٩٩٦-١٩٩٧دا دەرکەوتووە ڤایرۆسەکە تووشی مرۆڤی لەشساخی HIV پۆزەتیڤیش دەبێت .\nلە فێبرواری ١٩٩٧دا لە باسێکدا نووسەر (٢) ئاماژەی پێ دەکات کە لە بیستوچوار HIV پۆزەتیفی ھۆمۆەگەزبازدا ٦ یان HHV-٨ DNA یان لەنێو سپێرمدا دۆزراوەتەوە ، ھەروەھا لە ١٥ نەخۆشی سارکۆمی کاپوسیدا ٣ یان HHV-٨ DNA یان تیادا دەستنیشانکراوە. لە ھەمان باسدا شەش HHV-٨ DNA یان لەخوێندا دۆزیوەتەوە . لەئەنجامی ئەم باسەدا گومان دەکرێت کە ڤایرۆسی ژمارە ٨ بە رێگەی زایەنددا بگوێزرێتەوە .\nئەنجامی توێژینەوەکانی چەند توێژیارێک لە ئۆگەندا (٨) لە ساڵی ٢٠٠٦ دا بڵاوکراوەتەوە دەیسەلمێنێت کە ڤایرۆسی ناوبراو لە رێگای خوێن گواستنەوەی مرۆڤێکی لەش ساخ تووشی نەخۆشییەکە دەکات . ئەم جۆرە ڤایرۆسە لە تەمەنی منداڵیدا تووشی مرۆ نابێت بەڵکو زیاتر تووشی گەورە ساڵان دەبێت . ھاوکات روونبووەتەوە کەزیاتر لە نێو ھۆمۆەگەزبازەکاندا بڵاوەء ئەوان تووشی سارکۆمای کاپۆسی دەکات. ھەروەھا بۆمان دەرکەوتووە کەسارکۆمای کاپوسی تووشی نائایدزدارانی رۆژھەڵاتی ناوین دەبێت .\n٦- ڤایرۆسی (HTLV, Human T lymphotropic virus)\nئەم ڤایرۆسەش سەر بە خێزانی رێتۆڤایۆسەکانە و ٢ جۆرن (HTLV-I) و (HTLV-II)، جۆری یەکەمیان دەبێتە ھۆی شێرپەنجەی خوێنی خانەکانی T و لیمفۆم . وەلێ تا ئەمرۆ نازانرێت ئایا جۆری دووەم دەبێتە ھۆی شێرپەنجە یان نا ؟ . ئەوەی راستی بێت ئەم ڤایرۆسە وەک ڤایرۆسی HIV نەخۆشی ئەیدز خانەکە ناکوژێت وەلێ قەبەیان (دەئاوسێت) دەکات .\nزانستییانە سەلمێنراوە کە ڤایرۆسەکە بە رێگای زایەند ، خوێن وەرگرتن و شیری دایکەوە دەگوێزرێتەوە و بە رێژەی لە ١٠٠% لە نێو شێرپەنجەکەدا ھەیە .\nتا ئەمرۆ کوتان دژی ڤایرۆسەکە نییە .\n- د . زاھیر سوران ، نەخۆشییە درمە زایەندییەکان ، چاپی دووەم ، ٢٠٠٦ سلێمانی .\n- د . زاھیر سوران ، نەخۆشییە درمەکان ، چاپی دووەم ، ٢٠٠٦ سلێمانی\n1.Laszlo Szekely, Många frågetecken kring virusorsakad cancer, Smittskydd, nr. 4 2006 , 12, 14.\n2. David j Blakborum, et al. Infections HHV-8 in a healthy north American blood donor. Lancet 1997; 349: 309-11.\n3.Leslie Collier and John Oxford: Human Virology, Chapter fifteen, Oxford University Press 1993.\n4. Mark R. Et al: Detection of human herpesvirus 8 DNA in semen from HIV- infected individuals but not healthy semen doners, AIDS 1997; 11: f15-f19.\n5. Iwarson-Norrby, Infektionsmedicin, epidemiologi, klinik, terapi, Sverige, 2004.\n6.Gao S-J. et al: HHV-8 antibodies among American, Italians and Ugandans with and thout Kaposis Sarkoma, Nature Med. 1985; 2: 925-928.\n7. Läkertidningen, Nr 40, 4 oktober 2006, volym 103.\n8. N Engl J Med. 2006;355:1331-8.\n9.Lancet 2006; 368:1212.\n10. www.dagensmedicin.se © 061116\n3518 جار خوێندراوه‌ته‌وه\nجیاوازی نێوان ڤایرۆس‌و بەکتریا...\nچڵک کردنی گورچیلە\nلە تەنھا ھەشت خولەکدا خۆت لە جەنجاڵیەکانی ژیان دووربخەرەوە


نەتەوە یەکگرتووەکان لە عێراق: بەردەوام پابەندی ڕێنماییەکان بن ، خۆپاراستن باشترین ڕێگایە\nوەزیری ئەوقاف بۆ مامۆستایانی ئاینی: وتار ئەمانەتێکی گەورەیە و پێکەوە لە خزمەتی کوردستان دەبین\nڕاگەیاندراوی٢٤ کاتژمێریی تایبەت بە نەخۆشیی ڤایرۆسی کۆڕۆنای نوێ\nوەزیری پلاندانان: پڕۆژەی نیشتیمانی گەنم لە پارێزگای دھۆک توانای بە بازاڕکردنی ١٥٠ ھەزار تۆن گەنمی ھەیە\nبەرپرسەکێ پارتی: ئەم پشت راستین ژ خەلک و جەماوەرێ خو دێ سەکەفتنێن مەزن توماڕ کەین\n2020-06-24 [03:24 AM]\nله راگه‌یه‌نراوێكی یۆنامی كه وێنه‌یه‌كی بۆ ئاژانسی هه‌واڵی زاگرۆس هاتووه، رایگه‌یاند، ئەمڕۆ چوارشه‌ممه جینین هینێس – پلاسخارت، نوێنەری تایبەتی سکرتێری گشتی نەتەوە یەکگرتووەکان لە عێراق و دکتۆر ئەدهەم ئیسماعیل نوێنەری ڕێکخراوی تەندروستی جیهانی سەردانی وەزارەتی تەندروستییان کرد و لەگەڵ دکتۆر حوسێن تەمیمی ، وەزیری تەندروستی کۆبوونەوە و بەدواداچوونیان بۆ هەوڵە هەنووکەییە بەردەوامەکانی عێراق کرد لە بەرەنگاربونەوەی پەتای کۆڤید-١٩ دوای ئەو هەڵکشانەی ئەم دواییەی ژمارەی تووشبووان.\nنەتەوە یەکگرتووەکان پشتگیریی بەردەوامی خۆی بۆ دەزگا تەندروستییەکانی عێراق دووپات کردەوە . لە کۆتایی سەردانەکاشدا کۆنگرەیەکی ڕۆژنامەوانی بەسترا و خاتوو هێنیس-پلاسخارت وتەیەکی پێشکەش کرد.\nله كۆنگره رۆژنامه‌ییه‌كه‌دا پلاسخارت وتی،" ئێمە ئەمڕۆ لە ساتە وەختێکی دژواردا پەیامێکی ساکارمان هەیە بۆتان بەڵام خێرا و بە پەلەشە: پێویستە بەردەوام بین لە بەرەنگاربوونەوەی تەشەنەکردنی کۆڤید-١٩ لە گشت ئاستەکاندا ، بەڵام بەشێوەیەکی سەرەکی لەڕێگای کردە تاکەکەسییەکان ، هەر یەک لە ئێمە و هەمووشمان.\nوتیشی، دەستخۆشی لە کارە سەختەکان و ئازایەتی و قوربانیدانی کارمەندانی بواری چاودێری تەندروستی دەکەین ، ئەوانەی هەموو هەوڵەکانی خۆیان و ژیانی خۆشیان پێشکەش کردووە لە پێناو یارمەتیدان بۆ پاراستنمان لەم پەتایە. پرسە و سەرەخۆشیش لەوانە دەکەین کە خۆشەویستان و ئازیزانیان بە هۆی ئەم پەتایە لەدەستداوە.\nروونی كرده‌وه، دەسەڵاتە تەندروستییە خۆجێی و هەرێمی و نیشتمانییەکان و هەرەها دۆستانی عێراق و هاوبەشانی بە بەردەوامی هۆشداری ئەوەیان دەدا کە ساردبووەنەوەو گوێپێنەدان باجی قورسی بەدواوەیە. ناتوانین زیادە ڕۆیی لە مەترسی دۆخەکە بکەین بەڵام ترس و زانیاری چەواشەکاریش هەمان ڕادەی مەترسییان هەیە. بۆیە پێویستە بە ئازایی و زانیاری دروست و ئامۆژگاریی کردەیی و دیسپلینی بە کۆمەڵ بەرەنگاری ببینەوە.\nنوێنەری تایبەتی سکرتێری گشتی نەتەوە یەکگرتووەکان لە عێراق باسی له‌وه كرد، سەرەرای سنوورداریی ئێجگاری تواناکانی چاودێری تەندروستی لە عێراق ، بەڵام عێراق توانی لە مانگە بەراییەکانی بڵاوبوونەوەی پەتاکە خۆڕاگر بێت لە کاتێکدا چەندین وڵات لەسەرتاسەری جیهاندا شڵەژا بوون . ئێستاش لە دەرەنجامی زیادبوونی پشکنینەکان و چاودێریکردن و هەروەها بەهۆی پابەند نەبوون بە ڕێنماییەکانەوە ، عێراق خۆی لە جەرگەی قەیرانێکی تەندروستی دەبینێتەوە\nهەرچەندە تا ئێستا هیچ پێکوتەیەک لە ئارادا نیە ، بەڵام ڕێوشوێنەکانی خۆپاریزی باشترین ڕیگان : خۆبەدوور گرتنی جەستەیی و پەیڕەوکردنی پاک و خاوێنی دروست و وەرگرتنی چارەسەری بە بێ ترس و شەرم .\nئاماژه‌ی به‌وه دا، ئەزموونی وڵاتانی تر ئەوەی دەرخستووە کە دەکرێت کۆڤید-١٩ سنووردار بکرێت و هەنگاو بە هەنگاوێش ئابووری واڵا بکرێتەوە ، هەروەها ئەوەشمان بینی کە لەدەستدانی گیانیی مەزن و لەدەستدانی هۆکارەکانی ژیان لەوانەیە بە هۆی گوێپێنەدانە ڕێنماییەکانی دەسەڵات ڕوو بدەن. حکومەتەکان ناتوانن لە نێوان شەو و ڕۆژێکدا موعجیزە وەدی بهێنن ، بەڵام هەموومان دەتوانین بە بەیەکەوە کار کردن لە پێناو بەرژەوەندی گشتی ، بەسەر ئەو پەتایە زاڵ بین ، بەسەریشی زاڵ دەبین.\nله كۆتاییدا وتی، عێراق ئەم قۆناغە تێدەپەڕێنی ئەویش بە پابەندبوونی تاکەکانی و دیتنی زانیاریەکان لە سەرچاوە باوەڕپێکراوەکان و هەوڵە نەپچڕاوەکانی هەمووان. هەروەکو لە پێشتردا وتوومە ، ئێمە لەم پرسەدا بەیەکەوەین ، گشت وڵاتان و گەلان و هەموو تاکێک. هەریەک لە ئێمە ڕۆڵی خۆی هەیە، عێراقییەکان دەتوانن پشت بە پشتگیرییە بەردەوامەکانی نەتەوە یەکگرتووەکان ببەستن ، کە ڕێکخراوی تەندروستی جیهانی ڕێبەرایەتی دەکات.\nئەم هەواڵە 13195جار خوێندراوەتەوە